പാക് ഭീകരരെ നേരിടാന് വിഎച്ച്പി സേന | VHP is going to recruit 30 lakhs youths to counter pak-sponsored terrorism - Malayalam Oneindia\nപാക് ഭീകരരെ നേരിടാന് വിഎച്ച്പി സേന\nPublished: April 8 2001, 23:53 [IST]\nജമ്മു: പാകിസ്ഥാന് പിന്തുണയുള്ള ഭീകരവാദികളെ നേരിടാന് വിശ്വഹിന്ദു പരിഷത്ത് 30 ലക്ഷം യുവാക്കളുടെ സേന രൂപീകരിക്കുന്നു. വിശ്വഹിന്ദു പരിഷത്ത് അന്താരാഷ്ട്ര ജനറല് സെക്രട്ടറി പ്രവീണ് ഭായി ഏപ്രില് എട്ട് ഞായറാഴ്ച വെളിപ്പെടുത്തിയതാണ് ഈ വിവരം.\nബംജ്രംഗ് യൂത്ത്സ് എന്ന പേരില് രൂപീകരിക്കുന്ന ഈ യുവാക്കളുടെ സേന പ്രധാനമായും കശ്മീരിലുള്ള പാക് ഭീകരവാദികളെ നേരിടുന്നതിലാണ് ശ്രദ്ധ കേന്ദ്രീകരിക്കുക. ഈ സപ്തംബര് മുതല് സേനയിലേക്ക് യുവാക്കളെ എടുത്തു തുടങ്ങും. ആദ്യ പടിയായി മൂന്നു ലക്ഷം ചെറുപ്പക്കാര്‍ക്കാണ് പരിശീലനം നല്കുക.\nഭീകരവാദികള്‍ക്കെതിരെ അക്രമമാര്‍ഗത്തിലായിരിക്കില്ല, പകരം ജനാധിപത്യമാര്‍ഗത്തിലൂടെയായിരിക്കും ബജ്രംഗ് യൂത്ത്സ് പോരാടുകയെന്നും പ്രവീണ് ഭായി പറഞ്ഞു. ബാക്കിയുള്ള 27 ലക്ഷം പേര്‍ക്ക് ഘട്ടംഘട്ടമായി പരിശീലനം നല്കും. രാജ്യത്തിന്റെ 28 ഭാഗങ്ങളിലായി സേനാംഗങ്ങള്‍ക്ക് പരിശീലനം നല്കും. പരിശീലനത്തിന് ശേഷം വിവിധ സംസ്ഥാനങ്ങളില് യുവാക്കള്‍ക്ക് ഉത്തരവാദിത്വങ്ങള് നല്കും. ജമ്മു-കശ്മീരില് നിന്ന് മാത്രമായി 50,000 പേര്‍ക്ക് പരിശീലനം നല്കും.\nStory first published: Sunday, April 8, 2001, 23:53 [IST]\nOther articles published on Apr 8, 2001\nയുപിയില് 54 സീറ്റുകളില് പോരാട്ടം ഇങ്ങനെ, 26ല് മുന്‍തൂക്കം നേടി മഹാസഖ്യം, കോണ്‍ഗ്രസിന് 15 സീറ്റ്\nധനാഢ്യര് കളിച്ചത് തീകൊണ്ട്; ചീഫ് ജസ്റ്റിസിനെതിരായ ഗൂഢാലോചന സുപ്രീംകോടതി അന്വേഷിക്കും


20 July, 2018 11:12:58 AM\nനരേന്ദ്രമോദി സര്‍ക്കാരിനെതിരായ ആദ്യ അവിശ്വാസ പ്രമേയമാണ് ഇന്ന്\nദില്ലി: കേന്ദ്രസര്‍ക്കാറിനെതിരായ ആദ്യ അവിശ്വാസ പ്രമേയ ചര്‍ച്ച നടക്കാനിരിക്കെ മോദിയുടെ ട്വീറ്റ്. ജനാധിപത്യത്തിലെ സുപ്രധാന ദിനമെന്നാണ് പ്രധാനമന്ത്രി ട്വീറ്റ് ചെയ്തിരിക്കുന്നത്. ക്രിയാത്മകവും തടസ്സങ്ങളില്ലാത്തതുമായ ചർച്ച നടക്കുമെന്ന് പ്രതീക്ഷിക്കുന്നത്. അനാവശ്യമായ തടസങ്ങള് സൃഷ്ടിക്കുന്നതില് നിന്ന് പ്രതിപക്ഷം മാറിനില്‍ക്കണം. ഭരണഘടനയോടും ജനങ്ങളോടും പ്രതിജ്ഞാബദ്ധമാണെന്നും മോദി ട്വിറ്ററില് കുറിച്ചു.\nനരേന്ദ്രമോദി സര്‍ക്കാരിനെതിരായ ആദ്യ അവിശ്വാസ പ്രമേയമാണ് ഇന്ന് ലോക്സഭയിലെത്തുന്നത്. എന്നാല് അവിശ്വാസ പ്രമേയത്തിന് പ്രതീക്ഷിച്ച പിന്തുണ പ്രതിപക്ഷത്തിന് ഉറപ്പിക്കാനായിട്ടില്ല. ആടി നിന്ന ശിവസേനയെ അമിത് ഷാ അനുനയിപ്പിച്ചത് സര്‍ക്കാരിന് ആത്മവിശ്വാസം നല്‍കും. കോൺഗ്രസിന് 147 പേരുടെ പിന്തുണയാണ് ഇതുവരെ ഉറപ്പാക്കാനായത്.\nഅവിശ്വാസപ്രമേയ ചർച്ച സർക്കാരിനെതിരെയുള്ള കുറ്റപത്രം അവതരിപ്പിക്കാനുള്ള അവസരമാക്കി മാറ്റാനാണ് കോൺഗ്രസ് നേതൃയോഗം തീരുമാനിച്ചത്. ആൾക്കൂട്ട ആക്രമണം, നോട്ട് അസാധുവാക്കൽ ജിഎസ്ടി എന്നിവയ്ക്കു ശേഷമുള്ള ആശയക്കുഴപ്പം, കാർഷികമേഖലയിലെ തിരിച്ചടി, റഫാൽ അഴിമതി തുടങ്ങിയ വിഷയങ്ങൾ രാഹുൽ ഗാന്ധി ആയുധമാക്കും.\nസംഖ്യയുടെ കളിയിൽ തിരിച്ചടി ഒഴിവാക്കാനാണ് ബിജെപി നീക്കം. 18 പേരുള്ള ശിവസേന അമിത്ഷാ ഉദ്ധവ് താക്കറെയുമായി ടെലിഫോണിൽ സംസാരിച്ചതോടെ സർക്കാരിനൊപ്പമായെന്നാണ് വ്യക്തമാകുന്നത്. 37 അംഗങ്ങളുള്ള അണ്ണാ ഡിഎംകെയും 20 പേരുള്ള ബിജെഡിയും ഉൾപ്പെടെ 73 പേർ വിട്ടുനില്‍ക്കാനാണ് സാധ്യത.\nഎൻഡിഎയ്ക്ക് നിലവിൽ 314 പേരാണുള്ളത്. ബിജുജനതാദളും ടിആർഎസും ശിവസേനയും നിലപാട് ഇന്ന് രാവിലെ പരസ്യമായി പ്രഖ്യാപിക്കും. അതേസമയം ഒറ്റക്കെട്ടായി ചർച്ചയിൽ സർക്കാരിനെതിരെ നീങ്ങാൻ കോൺഗ്രസ് ഉൾപ്പടെ 16 പാർട്ടികൾ തീരുമാനിച്ചിട്ടുണ്ട്.\nപ്രധാനമന്ത്രി രാത്രി ഏഴുമണിയോടെ സംസാരിക്കും. പ്രധാനമന്ത്രിയുടെ പ്രസംഗത്തോടെ പ്രതിപക്ഷത്തിന് തിരിച്ചടി നല്കാം എന്ന പ്രതീക്ഷയിലാണ് ബിജെപി. 37 അംഗങ്ങളുള്ള അണ്ണാ ഡിഎംകെ പ്രമേയത്തെ പിന്തുണയ്ക്കില്ലെന്ന് പ്രഖ്യാപിച്ചത് ബിജെപിക്ക് ആശ്വാസമായി. വോട്ടെടുപ്പിൽ നിന്ന് അവർ വിട്ടുനിന്നേക്കും. എൻഡിഎയിൽ ശിവസേന ഒഴികെ 296 എംപിമാരുണ്ട്.\nകോൺഗ്രസ് ഉൾപ്പെട്ട വിശാല പ്രതിപക്ഷത്ത് 147 പേരുടെ പിന്തുണയാണുള്ളത്. ടിഡിപിയി തൃണമൂൽ എന്നിവയിലെ ചില എംപിമാർ വിട്ടുനില്ക്കുമെന്ന അഭ്യൂഹമുണ്ട്. സംഖ്യയിൽ ജയിക്കാൻ കഴിയാത്ത പ്രതിപക്ഷത്തിന് സംവാദത്തിലെങ്കിലും വിജയിക്കേണ്ടത് അനിവാര്യമാകുകയാണ്.


കണ്ണൂരില് മുച്ചക്ര സൈക്കിളില് ലോട്ടറി വില്‍പന നടത്തുന്ന മധ്യവയസ്‌കനെ ബോധം കെടുത്തി കവര്‍ച്ച! പണവും ലോട്ടറി ടിക്കറ്റുകളും നഷ്ടപ്പെട്ടു - BIGNEWSLIVE | Latest Malayalam News\n850 രൂപയും 12000 രൂപയുടെ സമ്മാന ടിക്കറ്റും പൗര്‍ണമി ഭാഗ്യക്കുറിയുടെ 115 ടിക്കറ്റുകളും നഷ്ടപ്പെട്ടുവെന്ന് സതീശന് പറയുന്നു.\nകണ്ണൂര്: കണ്ണൂര് കൂത്തുപറമ്പില് മുച്ചക്ര സൈക്കിളില് ലോട്ടറി വില്‍പ്പന നടത്തുന്നയാളെ ബോധം കെടുത്തി കവര്‍ച്ച നടത്തി. കൂത്തുപറമ്പ് മാങ്ങാട്ടിടം ദേശബന്ധുവിനു സമീപം ആമ്പിലാട്ടെ മലര്‍വാടിയില് സതീശനാ(64)ണ് കവര്‍ച്ചയ്ക്കിരയായത്. 850 രൂപയും 12000 രൂപയുടെ സമ്മാന ടിക്കറ്റും പൗര്‍ണമി ഭാഗ്യക്കുറിയുടെ 115 ടിക്കറ്റുകളും നഷ്ടപ്പെട്ടുവെന്ന് സതീശന് പറയുന്നു.\nഎലിപ്പറ്റച്ചിറയില് എസ്ബിഐക്കു സമീപം ഇന്നലെ പുലര്‍ച്ചെ നാലിനായിരുന്നു സംഭവം. ബാങ്ക് പാസ് ബുക്കും വാഹനത്തിന്റെ രേഖകളും മറ്റും ഉള്‍പ്പെടെയുള്ള ബാഗ് സതീശന്റെ കൈയ്യില് നിന്ന് സംഘം തട്ടിയെടുക്കുകയായിരുന്നു.\nകാറിലെത്തിയ സംഘം ലോട്ടറി ടിക്കറ്റ് ആവശ്യപ്പെട്ട ശേഷം സതീശന്റെ മുഖത്തു സ്‌പ്രേ അടിച്ച് ബോധം കെടുത്തുകയായിരുന്നു. ശേഷം പണവും ടിക്കറ്റുകളും അടിച്ചെടുക്കുകയായിരുന്നു. അതുവഴി വന്ന ഓട്ടോറിക്ഷാ ഡ്രൈവറാണ് സതീശനെ താലൂക്ക് ആശുപത്രിയിലെത്തിച്ചത്. സംഭവത്തില് പോലീസ് കേസെടുത്തു.\nTags: Lottery agentLottery Seller\nസിനിമാ തീയ്യേറ്ററിനു മുന്നിലുള്ള പാര്‍ക്കിങ്ങിനെ ചൊല്ലി തര്‍ക്കം; ലോട്ടറി വില്‍പ്പനക്കാരന് കുത്തേറ്റു മരിച്ചു, മരുമകന് പരിക്ക്, സംഭവം തൃശ്ശൂരില്


കമന്റ് ബോക്സ്: ബൈജുവിന് ഒരു തുറന്ന കത്ത് !\nബൈജുവിന് ഒരു തുറന്ന കത്ത് !\nയാഥാര്‍ത്ഥ്യബോധത്തോടെയാണ് ബൈജു സംസാരിക്കുന്നത് എന്നതില് എനിക്ക് അങ്ങേയറ്റം ചാരിതാര്‍ത്ഥ്യമുണ്ട്. “സോവിയറ്റ് വിപ്ലവത്തില് അതിന്റെ ശൈശവത്തില് തന്നെ ഏകാധിപത്യ പ്രവണതകള് കടന്നു കൂടി വിപ്ലവത്തിന്റെ സത്ത നശിപ്പിക്കപെട്ടിരുന്നു.” ഇതാണ് ശരിയായ നിരീക്ഷണം. ആ ഏകാധിപത്യപ്രവണതകള് ഇന്നും കമ്മ്യൂണിസ്റ്റ് പാര്‍ട്ടികളില് തുടരുന്നു. അതാണ് കമ്മ്യൂണിസ്റ്റ് വിരോധികള് ഉണ്ടാവാനുള്ള കാരണം. ഒരു സി.പി.എം. അനുഭാവിക്ക് ഈ സത്യം മനസ്സിലാവില്ല. അതാണ് ഇന്ത്യയില് സി.പി.എം. മാത്രം എതിര്‍ക്കപ്പെടാനുള്ള ഒരേയൊരു കാരണവും.\nസി.പി.എം. എന്ന പാര്‍ട്ടിയുടെ ഉത്ഭവം തന്നെ കമ്മ്യൂണിസ്റ്റ് പാര്‍ട്ടികളുടെ സംഘടനാചട്ടക്കൂടിനും അടിസ്ഥാനപ്രമാണങ്ങള്‍ക്കും എതിരായിരുന്നു. ഒരു ചെറിയ ന്യൂനപക്ഷം ഇറങ്ങിപ്പോയി പുതിയ പാര്‍ട്ടി ഉണ്ടാക്കുക എന്നത് കമ്മ്യൂണിസ്റ്റ് പാര്‍ട്ടിയെ നശിപ്പിക്കുന്നതിന് തുല്യമായിരുന്നു.ഇന്ത്യയില് കമ്മ്യൂണിസ്റ്റ് പാര്‍ട്ടി ചിന്നിച്ചിതറി പോകാന് കാരണം 1964ലെ ആ പിളര്‍പ്പായിരുന്നു.അന്ന് ആ വേറിട്ട് പോകല് സംഭവിച്ചില്ലായിരുന്നുവെങ്കില് ഇന്ത്യയുടെ തലയെഴുത്ത് മാറിയേനേ. ഒരു കണക്കിന് പാര്‍ട്ടിയുടെ ശൈഥില്യം അനിവാര്യമായിരുന്നു. കാരണം ലെനിനെയോ,മാവോവിനെയോ പോലെ മാര്‍ക്സിസത്തെ ഇന്ത്യന് പരിസ്ഥിതികള്‍ക്കനുസരിച്ച് വ്യാഖ്യാനിച്ച് പ്രയോഗത്തില് വരുത്താന് മൌലികമായി ചിന്തിക്കുന്ന ഒരു നേതാവ് ഇവിടെ ഉണ്ടായില്ല.\nഎന്നാലും ഭൂരിപക്ഷതീരുമാനത്തിന് ന്യൂനപക്ഷം വഴങ്ങുക എന്ന സംഘടനാതത്വം ലംഘിക്കപ്പെടാതെ പാര്‍ട്ടി അവിഭക്തമായി പ്രവര്‍ത്തിച്ചിരുന്നുവെങ്കില് ഇന്ന് നമ്മുടെ രാജ്യം ഇക്കാണുന്ന കോലത്തില് അല്ല ഉണ്ടായിരിന്നിരിക്കുക. ഏകാധിപത്യപ്രവണത ഉള്ളവരാണ് പിളര്‍ന്ന് പോയത് എന്ന് പിന്നീടങ്ങോട്ടുള്ള സംഭവവികാസങ്ങള് തെളിയിച്ചിട്ടുണ്ട്. പിളര്‍പ്പിന് ശേഷം നേതാക്കള് ഭൂരിപക്ഷം സി.പി.ഐ.യിലും അണികള് ഭൂരിപക്ഷം സി.പി.എമ്മിലുമായിരുന്നു. ആശയപരമായി ആയുധമണിയാത്തത് കൊണ്ടാണ് വൈകാരികമായ കാരണങ്ങളുടെ പുറത്ത് അണികള് സി.പി.എമ്മിന്റെ കൂടെ അണിചേരാന് കാരണമായത്. ശരിയായ ഒരു നേതാവ് അതായത് ഏ.കെ.ജി. തെറ്റായ ഒരു ഗ്രൂപ്പില് എത്തിപ്പെട്ടു എന്നതാണ് ആ പിളര്‍പ്പിന്റെ ദുരന്തം. തെറ്റായ ഒരു നേതാവ് അതായത് ഇ.എം.എസ്. ആശയപരമായി ശരിയായ ദിശയില് നയിക്കാമായിരുന്ന ആ ഗ്രൂപ്പിന്റെ നേതാവായി എന്നത് മറ്റൊരു ദുരന്തം. പിണറായിലൂടെ ആ തെറ്റ് ഇപ്പോഴും തുടരുന്നു .\nകമ്മ്യൂണിസത്തെപ്പോലെ മാനവീകമായ ഒരു പ്രത്യശാസ്ത്രം ഇതുവരെ ഉണ്ടായിട്ടില്ല എന്നതില് ആര്‍ക്ക് തര്‍ക്കം ബൈജു ? മനുഷ്യന്റെ മനസ്സ് അത് യാഥാര്‍ത്ഥ്യമാക്കാന് പറ്റും വിധം സ്വാര്‍ത്ഥതകളെ പരിമിതപ്പെടുത്താന് തയ്യാറാവുമോ എന്നതിലേ എനിക്ക് സംശയമുള്ളൂ. സോഷ്യലിസം അഥവാ കമ്മ്യൂണിസം എന്ന സാമൂഹിക ശാസ്ത്രത്തെയല്ല പാര്‍ട്ടികളിലെ ഏകാധിപത്യപ്രവണതകളെയാണ് ഞാന് എതിര്‍ക്കുന്നത് എന്ന് ദയവായി മനസ്സിലാക്കുക.\nഅത് കൊണ്ടാണ് എല്ലാ കമ്മ്യൂണിസ്റ്റ് ആശയക്കാരും പുനരേകീകരിച്ച് ഒരു സോഷ്യലിസ്റ്റ് ഡെമോക്രാറ്റിക്ക് കമ്മ്യൂണിസ്റ്റ് പാര്‍ട്ടി രൂപപ്പെടണം എന്ന ആശയം ഞാന് മുന്നോട്ട് വെക്കുന്നത്. ഈ ആശയം പുറത്ത് പറഞ്ഞാല് സി.പി.എം. അതിനെ അടിച്ചമര്‍ത്തും. കാരണം അളവറ്റ ആസ്തിക്ക് മേലെ അടയിരിക്കുകയാണ് അതിന്റെ നേതൃത്വം. അത് സംരക്ഷിക്കാനുള്ള കാവല് ഭടന്മാരാണ് ആ പാര്‍ട്ടിയുടെ അംഗങ്ങള്. നഷ്ടപ്പെടാന് ഏറെയുള്ളത് കൊണ്ട് ഇന്നുള്ളതില് ഒരു നേരിയ മാറ്റം പോലും അവര് സഹിക്കുകയില്ല. അത് കൊണ്ടാണ് സി.പി.എം.ഒരു പ്രതിവിപ്ലവസംഘടനയാണെന്ന് ഞാന് പറയുന്നത്.\nമുതലാളിത്തം തകരുന്നു എന്ന് ഞാന് പറയില്ല. പാവപ്പെട്ടവന്റെ ചോര കുടിച്ച് അത് ഇപ്പോഴും അനുനിമിഷം വീര്‍ക്കുക തന്നെയാണ്.ഒരു ബദല് മാര്‍ഗ്ഗം കാണാത്തത് കൊണ്ട് അപ്രിയയാഥാര്‍ത്ഥ്യമായി അംഗീകരിക്കുകയാണെന്റെ മനസ്സ്.\nPosted by K.P. Sukumaran at Monday, November 17, 2008\nപുതിയ ചിന്താ ധാരകള്‍ക്ക് വളരാന് പോലും ഇടം നല്‍കാത്തവിധം സി.പി.എം. മസിലുകള് സമൂഹത്തെ കെട്ടിവരിഞ്ഞ് നിശ്ചേതനമാക്കിയിരിക്കുന്നു. നമ്മുടെ ദുര്യോഗം എന്നല്ലാതെ എന്തുപറയാന് !!!\nഅതാണ് വാസ്തവം ചിത്രകാരാ , ഏറെക്കാലം ഇത് തുടരാന് കഴിയില്ല എന്നാശ്വസിക്കാം ...!\nസുകുമാര്‍ജിയുടെ നിരീക്ഷണങ്ങളില് വളരെയധികം സത്യങ്ങളുണ്ട്.\nപുരോഗമന ചിന്താഗതിക്കാരുടെ പുതിയൊരു സംഘടനയ്ക്ജേ സുകുമാര്‍ജി പറഞ്ഞതു പോലുള്ള ഒരു വിശാല വീക്ഷണത്തോടെ പ്രവര്‍ത്തിക്കാനാവുകയുള്ളു. അതിനു പുതിയൊരു നേതൃത്വം തന്നെ ഉരുത്തിരിഞ്ഞു വരണം. അതിനൊരു പക്ഷേ കമ്മ്യൂണിസമെന്ന ലേബലുണ്ടാവാതിരിക്കുന്നതായിരിക്കും നല്ലത്. കാരണം കമ്മ്യൂണിസമെന്ന പദം വളരെയധികം തെറ്റിദ്ധരിക്കപ്പെട്ട് അര്‍ത്ഥം നഷ്ടപ്പെട്ട ഒന്നാണിന്ന്.\nസി.പി.എമ്മില് നിന്നും വലുതായൊന്നും ഇനി പ്രതീക്ഷിക്കാനില്ല.അപചയത്തിന്റെ പാതയിലൂടെ അനുദിനം നീങ്ങിക്കൊണ്ടിരിക്കുകയാണത്.പശ്ചിമ ബംഗാള് കൈവിട്ടു പോയാല് കാണാം. അതു വിദൂരമല്ലാത്ത ഭാവിയില് സംഭവിക്കാനുള്ള എല്ലാ സാധ്യതകളും കാണുന്നുണ്ട്.\nപരസ്പരം പോരാടിക്കൊണ്ടിരിക്കുന്ന വൃദ്ധനേതൃത്വത്തിന്റെയും അവര്‍ക്കു ചുറ്റും ഭ്രമണം ചെയ്യുന്ന ദിശാബോധമില്ലാത്ത ഉപജാപക സംഘങ്ങളുടേയും കൂട്ടയ്മയായി ഇടതു പക്ഷ പ്രസ്ഥാനങ്ങളെന്ന് പറയാവുന്ന മിക്ക പാര്‍ട്ടികളും ഇന്നു മാറിക്കഴിഞ്ഞിരിക്കുന്നു. അപ്പോള് പുതിയൊരു സംഘടനയ്ക്കു മാത്രമേ എന്തെങ്കിലും കാര്യമായി ചെയ്യാനാവൂ.\nഇന്നത്തെ സാമ്പത്തിക പ്രതിസന്ധി മുതല് തീവ്രവാദം വരെയുള്ള എല്ലാ പ്രശ്നങ്ങളിലും ഏറ്റവും ക്രിയാത്മകമായി ഇടപെടേണ്ടിയിരുന്നവരാണ് ഇടതുപക്ഷം. പക്ഷെ അവരാകട്ടെ ഫാരിസ് മുതലാളിമാര്‍ക്ക് നിക്കര് തുന്നുന്ന തിരക്കിലും. പ്രതീക്ഷയുടെ ഒരു ചെരുതിരി വെട്ടം പോലും എവിടെയും കാണുന്നുമില്ലല്ലോ.\nചിന്തയുടെ തെളിനീരുറവയാണ് സുകുമാരേട്ടന്റെ വരികള്. ബ്രിട്ടീഷ് സാമ്രാജ്യത്വത്തിന്റെയും സോവിയറ്റ് സാമ്രാജ്യത്വത്തിന്റെയും പതനം കണ്ട സ്ഥിതിക്ക് സി.പി.എമ്മിന്റെ ആസ്‌തി അതിന്റെ നട്ടെല്ലിന് ബാധിച്ച ക്ഷയത്തിന് ചികിത്സിക്കാന് തികയുമോയെന്ന ഒരു സംശയമേ ഇപ്പോഴുള്ളൂ.\nഅതു കലക്കി നിത്യാ..\nഎല്ലാറ്റിനും ഒരു അന്ത്യമുണ്ട് !\nഎനിക്കിഷ്ടപ്പെട്ടവരല്ല നേതൃത്വം- അതുകൊണ്ടു പാ‍റ്ട്ടി അതിന്റെ പ്രത്യയശാസ്ത്രത്തിൽനിന്നകലുന്നു എന്നതെങ്ങനെ ഒരുവാദമാകുന്നു?\nപണമില്ലാത്തതിനു പണമുള്ളവനെ പഴിച്ചിട്ടെന്തു പ്രയോജനം? പണമില്ലാതെ ഏതെങ്കിലും തെരഞ്ഞെടുപ്പിനെപ്പറ്റി ചിന്തിക്കാമോ? എന്തിനു ചെലവാക്കുന്നു എന്നു നോക്കിയാല്പോരേ? ദേശാഭിമാനിപോലെയൊരു പത്രം നോക്കിനടത്താൻ എത്ര പണം വേണമെന്നറിയാമോ? നമ്മൾ ഭരണത്തിലുള്ളപ്പോഴേ പരസ്യം കിട്ടാറുള്ളൂ. എന്നിട്ടും സാമാന്യം നല്ല ശമ്പളം കൊടുക്കുന്നുണ്ട് ജീവനക്കാറ്ക്കൊക്കെ. ആരെസ്സെസ്സുകാരന്റെ ജന്മഭൂമി ഇനിയും പച്ചപിടിച്ചിട്ടില്ലല്ലോ.അനുഭാവികളിൽനിന്നും പ്രവറ്ത്തകരിൽനിന്നും കിട്ടുന്ന നാമമാത്രമായ തുകകൊണ്ട് ഒരു പത്രം നടത്താനാവില്ല ഇന്നു, എന്നത് ഒരു വാസ്തവം മാത്രമാണ്.\nപിണറായി പാറ്ടിതലപ്പത്തെത്തിയെങ്കിൽ അതു അയാളുടെ കഴിവ്. തെരഞ്ഞെടുപ്പുണ്ട് പാർട്ടിയിൽ. കോൺഗ്രസ്സുപോലെയല്ല. സോണിയാ മദാമ്മ പ്രസിഡണ്ടായപോലെയല്ല.\nപിണറായിയുടെ സ്റ്റാൻഡുതന്നെയാണു യഥാറ്ത്തമാറ്ക്സിസ്റ്റിനു ഇന്നു അഡോപ്റ്റ് ചെയ്യാനുള്ളതു. അതു ശരിയോ തെറ്റോ എന്നു ചിന്തിക്കാൻ പാർട്ടിക്കു പുറത്തുള്ള ഒരു ഉരകല്ലു വേണ്ടെ? അങ്ങനെ ഒരു ഉരകല്ലിനെ മാവോയും ലെനിനും അങീകരിച്ചിട്ടുണ്ടോ?ഇന്ത്യൻ സാഹചര്യങ്ങളിൽനിന്നു അങ്ങനെയൊരു ഉരകല്ലിനെ ഉപയോഗിക്കുന്നതിനെതിരെയാണു എന്നും പാറ്ട്ടിയുടെ ബുദ്ധിജീവികൾ നിന്നിട്ടുള്ളതു.വേറെ കാര്യം.


കരിപ്പൂര് വിമാനത്താവളത്തില് 1.02 കോടിയുടെ സ്വര്‍ണ്ണവുമായി കാസര്‍കോട് സ്വദേശികളും മുംബൈ സ്വദേശിനിയും പിടിയില്; കാസര്‍കോട്ടുകാര് സ്വര്‍ണ്ണം കടത്താന് ശ്രമിച്ചത് കാലില് കെട്ടിവെച്ച് – Utharadesam\nകരിപ്പൂര് വിമാനത്താവളത്തില് 1.02 കോടിയുടെ സ്വര്‍ണ്ണവുമായി കാസര്‍കോട് സ്വദേശികളും മുംബൈ സ്വദേശിനിയും പിടിയില്; കാസര്‍കോട്ടുകാര് സ്വര്‍ണ്ണം കടത്താന് ശ്രമിച്ചത് കാലില് കെട്ടിവെച്ച്\nകോഴിക്കോട്: കരിപ്പൂര് അന്താരാഷ്ട്ര വിമാനത്താവളത്തില് നടത്തിയ പരിശോധനയില് 3.32 കിലോ സ്വര്‍ണ്ണവുമായി കാസര്‍കോട് സ്വദേശികളായ രണ്ടുപേരും മുംബൈ സ്വദേശിനിയും പിടിയിലായി. കാസര്‍കോട് മൊഗ്രാല് പുത്തൂരിലെ ഹംസ ജാവേദ് (37), തളങ്കര മുപ്പതാംമൈലിലെ ഇബ്രാഹിം ജാവേദ് മിയാദ് (30), മുംബൈ സ്വദേശിനി നൂര്‍ജഹാന് ഖയാം (28) എന്നിവരെയാണ് എയര്‍കസ്റ്റംസ് ഇന്റലിജന്‍സ് വിഭാഗം കസ്റ്റഡിയിലെടുത്തത്. ഇവരില് നിന്ന് പിടികൂടിയ സ്വര്‍ണ്ണത്തിന് 1.2 കോടി രൂപ വില വരും. ഇത്തിഹാദ് എയര് വൈസിന്റെ അബൂദാബി-കരിപ്പൂര് വിമാനത്തിലാണ് ഹംസയും നിയാദും കരിപ്പൂരിലെത്തിയത്. ഇരുവരും സ്വര്‍ണ്ണ മിശ്രിതം പ്രത്യേക പാഡുകളിലാക്കി കാലില് കെട്ടിവെച്ച നിലയില് കണ്ടെത്തി. ഇതില് 2.7 കിലോ സ്വര്‍ണ്ണം വേര്‍തിരിച്ചെടുത്തു. ഇതിന് ഇന്ത്യന് വിപണിയില് 85 ലക്ഷം രൂപ വില വരും. എയര് ഇന്ത്യാ എക്‌സ് പ്രസിന്റെ മസ്‌ക്കറ്റ്- കോഴിക്കോട് വിമാനത്തിലാണ് നൂര്‍ജഹാന് കരിപ്പൂരിലെത്തിയത്. സ്വകാര്യഭാഗത്ത് ഒളിപ്പിച്ച് വെച്ച നിലയില് 620 ഗ്രാം സ്വര്‍ണ്ണമാണ് ഇവരില് നിന്ന് കണ്ടെടുത്തത്. പ്രത്യേക ഉറകളില് പൊതിഞ്ഞ് ജല്‍പുരട്ടിയാണ് സ്വര്‍ണ്ണം ഒളിപ്പിച്ചത്.\nപതിമൂന്നുകാരിയെ ലൈംഗികമായി പീഡിപ്പിച്ച കേസില് പ്രതിയായ സി.പി.എം ബ്രാഞ്ച് സെക്രട്ടറി അറസ്റ്റില്\nവിവാഹ നിശ്ചയം കഴിഞ്ഞ യുവതി ആത്മഹത്യ ചെയ്ത സംഭവം; സി.പി.എം ബ്രാഞ്ച് കമ്മിറ്റിയംഗം അറസ്റ്റില്


മണിക്കൂറിന് എത്ര രൂപയാണ്, ക്വീന് നായികയ്ക്ക് മറുപടിയുണ്ട്..! എല്ലാവരും കണ്ടം വഴി ഓടിയോ? - MADiC Creations\nമലയാള സിനിമയിലെ നടിമാര്‍ക്ക് നേരെ നടക്കുന്ന ആക്രമണങ്ങള് കണ്ട് കേരളം തരിച്ച് നില്‍ക്കുകയായിരുന്നു. കഴിഞ്ഞ വര്‍ഷം പ്രമുഖ നടി ആക്രമിക്കപ്പെട്ടതും കഴിഞ്ഞ മാസം നടി സനുഷയെ ട്രെയിനില് നിന്നും അപമാനിക്കാന് ശ്രമിച്ചതുമടക്കം നിരവധി സംഭവങ്ങളാണ് ദിനംപ്രതി നടന്ന് കൊണ്ടിരിക്കുന്നത്.\nനവാഗതനായ ഡിജോ ജോസ് ആന്റണി സംവിധാനം ചെയ്ത ക്വീന് എന്ന സിനിമ പുതുമുഖങ്ങളുടെ മാത്രമായൊരു സിനിമയായിരുന്നു.\nകോളേജ് പശ്ചാതലത്തിലൊരുക്കിയ സിനിമയ്ക്ക് മെക്കാനിക്കല് എന്‍ജിനീയര്‍മാരായ ജെബിന്, ജോസഫ് ആന്റണി, ഷാരിസ് മുഹമ്മദ് എന്നിവര് ചേര്‍ന്നാണ് തിരക്കഥ ഒരുക്കിയിരുന്നത്. സിനിമയില് അഭിനയിച്ച എല്ലാവരും തന്നെ പ്രേക്ഷകര്‍ക്ക് പ്രിയപ്പെട്ടവരായിരുന്നു. എന്നാല് സിനിമയിലെ നായിക സാനിയ അയ്യപ്പന് കിട്ടിയത് മോശം കമന്റുകളായിരുന്നു. സോഷ്യല് മീഡിയയിലൂടെ തനിക്ക് വരുന്ന മോശം മെസേജുകള്‍ക്കും കമന്റുകള്‍ക്കുമുള്ള മറുപടി നടി തന്നെ കൊടുത്തിരിക്കുകയാണ്.\nഒരു സിനിമയിലഭിച്ചിട്ടുള്ളു എന്നുണ്ടെങ്കിലും തനിക്ക് എല്ലാവരും നല്ല പ്രോത്സാഹനം തന്നെയായിരുന്നു തന്നത്. എന്നാല് അതിലുപരി മോശം കമന്റുകളുമായി പലരും വന്നിരുന്നു. അവരൊക്കെ ജീവിച്ചരിക്കാന് തന്നെ അര്‍ഹതയില്ലാത്തവരാണെന്നാണ് സാനിയ പറയുന്നത്. മാത്രമല്ല ഒരിക്കല് ബാംഗ്ലൂരില് പോയപ്പോള് എടുത്ത ഒരു ഫോട്ടോ കണ്ട് തന്നോട് ഒരാള് ചോദിച്ച കാര്യത്തെ കുറിച്ചും സാനിയ പറയുന്നു. ഷോര്‍ട്ട്സും ടീ ഷര്‍ട്ടും ധരിച്ച ചിത്രം കണ്ടിട്ട് ഒരാള് വന്ന് ചോദിച്ചത് ഒരു മണിക്കൂറിന് എത്ര രൂപ എന്നായിരുന്നു. വെറും പത്താം ക്ലാസുകാരിയായ താന് നേരിടുന്നത് ഇതുപോലുള്ള അനുഭവമാണെങ്കില് ലോകത്ത് ജീവിക്കുന്ന എല്ലാവരും എന്തൊക്കെ കേള്‍ക്കുന്നുണ്ടെന്ന് എങ്ങനെ അറിയാം എന്നും സാനിയ ചോദിക്കുന്നു.\nമോശം വസ്ത്രം ധരിച്ച് നടക്കുന്നതും ആള്‍ക്കാരെ കാണിക്കാന് നടക്കുന്നത് കൊണ്ടല്ലേ ഇത്തരം അനുഭവം നേരിടുന്നത് എന്ന് ചോദിക്കുന്നവരുണ്ട്. അവരോടും സാനിയ്ക്ക് മറുപടിയുണ്ട്. എല്ലാവര്‍ക്കും അവരുടേതായ ഇഷ്ടങ്ങളുണ്ട്. വസ്ത്രം എങ്ങനെ ധരിക്കുന്നു എന്നതിലല്ല. അങ്ങനെയാണെങ്കില് അത് എല്ലാവര്‍ക്കും മോശമായി തോന്നണം. ഇത് ചിലരുടെ മോശമായ നോട്ടം കൊണ്ടും കാഴ്ചയിലുള്ള കുഴപ്പവുമാണ്. നമ്മുടെ നാട് മാറണമെന്നും ഇതുപോലെ ചിന്തിക്കുന്നവരുടെ ചിന്താ രീതികള് കുറെ മാറേണ്ടതായി ഉണ്ടെന്നും, ഇത്തരം മെസേജുകള് കാണുമ്ബോള് മാറി നിന്ന് കരയുകയല്ല വേണ്ടതെന്നും അതിന് വേണ്ടി പോരാടണമെന്നും സാനിയ പറയുന്നു.\n‘ഒരു നടന് എങ്ങനെ ഇത്തരത്തിൽ മാറാൻ സാധിക്കുക’; ജയസൂര്യ ഓരോ സിനിമയിലും ഞെട്ടിക്കുന്നു എന്ന് യുവ സംവിധായകൻ!!!


കേരളത്തെ ഞെട്ടിച്ചു- വി.എം. സുധീരന്\nതിരുവനന്തപുരം: സൗമ്യ വധക്കേസില് സുപ്രീം കോടതിവിധി കേരളത്തെ ഞെട്ടിച്ചെന്ന് കെ.പി.സി.സി പ്രസിഡന്‍റ് വി.എം. സുധീരന്. സര്‍ക്കാറിനും സര്‍ക്കാര് അഭിഭാഷകര്‍ക്കും ഈ കേസ് കൈകാര്യം ചെയ്യുന്നതില് ഗുരുതര വീഴ്ചയുണ്ടായി. ഇക്കാര്യത്തില് ആഭ്യന്തര വകുപ്പ് പൂര്‍ണമായും പരാജയപ്പെട്ടു. ഗോവിന്ദച്ചാമിക്ക് കിട്ടിയ നാമമാത്ര ശിക്ഷ ജനങ്ങള്‍ക്ക് നിയമവാഴ്ചയോടുള്ള വിശ്വാസം തകരാനിടയാക്കും. കേസ് കേള്‍ക്കുന്ന വേളയില് തെളിവ് സംബന്ധിച്ച ചോദ്യമുയര്‍ന്നപ്പോള് കൃത്യമായി മറുപടി പറയാന് കഴിഞ്ഞില്ല. തെളിവുകള് ഹാജരാക്കുന്നതിന് മറ്റൊരവസരം നല്‍കണമെന്ന് സുപ്രീംകോടതിയോട് പറയാന് പോലും അഭിഭാഷകര്‍ക്ക് കഴിഞ്ഞില്ലെന്നും അദ്ദേഹം ചൂണ്ടിക്കാട്ടി.\nവിചാരണാ കോടതിയിലും ഹൈകോടതിയിലും കാര്യക്ഷമമായി കേസ് നടത്തിയ അഡ്വ. സുരേശനുമായും അന്വേഷണ സംഘവുമായും സര്‍ക്കാര് അഭിഭാഷകര് വിശദമായ ചര്‍ച്ച നടത്തേണ്ടതായിരുന്നു. ഇനിയെങ്കിലും നിയമപരമായ എല്ലാ സാധ്യതകളും പരിശോധിച്ച് ഈ വിഷയത്തില് സാധ്യമായ നടപടികള് സ്വീകരിക്കാന് സര്‍ക്കാര് തയാറാകണമെന്നും സുധീരന് അവശ്യപ്പെട്ടു.\nസര്‍ക്കാറിന്‍േറത് മാപ്പര്‍ഹിക്കാത്ത കുറ്റം- ചെന്നിത്തല\nതിരുവനന്തപുരം: കേരളത്തിന്‍െറ മനഃസാക്ഷിയെ വേദനിപ്പിച്ച സൗമ്യ വധക്കേസില് പ്രതി ഗോവിന്ദച്ചാമിയുടെ വധശിക്ഷ സുപ്രീം കോടതി റദ്ദാക്കിയത് ഞെട്ടിച്ചെന്ന് പ്രതിപക്ഷ നേതാവ് രമേശ് ചെന്നിത്തല. കേസ് നടത്തിപ്പില് സംസ്ഥാന സര്‍ക്കാറിനുണ്ടായ ഗുരുതരമായ വീഴ്ചയാണ് വിധി ഇങ്ങനെയാകാന് കാരണം.\nസൗമ്യയെ ട്രെയിനില്‍നിന്ന് തള്ളിയിട്ടതിന് തെളിവുണ്ടോയെന്ന് ചോദിച്ചപ്പോള് പ്രോസിക്യൂഷന് ഉത്തരം മുട്ടുന്ന ദയനീയ കാഴ്ചയാണ് സുപ്രീം കോടതിയില് കണ്ടത്. കേരളത്തെ ഇത്രയേറെ വേദനിപ്പിച്ച സംഭവത്തില് തികച്ചും നിരുത്തരവാദപരമായാണ് സര്‍ക്കാര് കേസ് നടത്തിയത്. മാപ്പര്‍ഹിക്കാത്ത കുറ്റമാണ് സര്‍ക്കാര് ചെയ്തത്. ജനങ്ങളുടെ കണ്ണീരിന് എന്ത് മറുപടിയാണ് സര്‍ക്കാറിന് പറയാനുള്ളതെന്നും ചെന്നിത്തല വാര്‍ത്താക്കുറിപ്പില് ചോദിച്ചു.\nസൗമ്യയുടെ നിഷ്ഠുര കൊലപാതകമുണ്ടായപ്പോള് അതീവ ജാഗ്രതയോടെയാണ് യു.ഡി.എഫ് സര്‍ക്കാര് കേസന്വേഷണം നടത്തിയത്. പ്രതിയെ കൈയോടെ പിടികൂടുകയും സമര്‍ഥമായി കേസന്വേഷിക്കുകയും ചെയ്തു. അതുകൊണ്ടാണ് വിചാരണകോടതിയില്‍നിന്നും ഹൈകോടതിയില്‍നിന്നും പ്രതിക്ക് വധശിക്ഷ വാങ്ങിക്കൊടുക്കാന് കഴിഞ്ഞത്. പക്ഷേ, കേസ് സുപ്രീം കോടതിയിലെത്തിയപ്പോള് ജാഗ്രത പാലിക്കാന് പുതിയ ഇടതു സര്‍ക്കാറിന് കഴിഞ്ഞില്ല. ഇടതു സര്‍ക്കാര് സ്ത്രീകളുടെ മേല് ആര്‍ക്കും എന്തുമാവാമെന്ന അവസ്ഥയാണ് സൃഷ്ടിച്ചിരിക്കുന്നതെന്നും അദ്ദേഹം പറഞ്ഞു.\nपाकिस्तानी सिंगर को पसंद आया योगी आदित्यनाथ का सीएम बनना\nവെങ്കിട് ശര്‍മ്മയുടെ ഭാര്യാ മാതാവ് ഭഗവതി അമ്മാള് (78) അന്തരിച്ചു\nകൊടകര കുഴല്‍പണ കേസ്: ബിസിനസ് ഇടപാടില് ലഭിച്ച തുകയാണെന്ന് ധര്‍മ്മരാജന് കോടതിയില് രേഖാമൂലം ബോധിപ്പിച്ചു; ബിജെപിയെ ബന്ധിപ്പിക്കാനുള്ള പോലീസിന്റെ ശ്രമം പാളി\nഅന്ത്യോഖ്യാ വിശ്വാസ സംരക്ഷണ സമിതി സെമിനാര്\nഗാന്ധിഭവന് അന്തേവാസിയായ പെണ്‍കുട്ടിയെ പീഡിപ്പിച്ച ജീവനക്കാരന് അറസ്റ്റില്\nചികിത്സക്കത്തെിയ യുവതി ആശുപത്രി ടോയ്ലറ്റില് തൂങ്ങിമരിച്ചു\nदिवाली में ऐसे निखारें चेहरे की रंगत\nമഴ ദുരന്ത അവലോകന യോഗം കഴിഞ്ഞ് പുറത്തേക്കിറങ്ങിയ മുഖ്യമന്ത്രിയുടെ ദേഹത്ത് ചാനല് റിപ്പോര്‍ട്ടറുടെ മൈക്ക് തട്ടി; മാധ്യമങ്ങളോട് സംസാരിക്കാതെ മുഖ്യമന്ത്രി മടങ്ങി\nകാസര്‍ഗോഡ് ഡെങ്കിപ്പനി പടര്‍ന്നു പിടിക്കുന്നു; അറുപത്തഞ്ചു പേര് രോഗബാധിതരെന്ന് ഔദ്യോഗിക കണക്ക്; മൂന്നു പേര് മരിച്ചു


സാമ്പത്തിക ശീതയുദ്ധം - FUTURE KERALA - Future Kerala\nറഷ്യന് ബാങ്കുകള്‍ക്കെതിരേ ഉപരോധം, പാശ്ചാത്യ ശക്തികള്‍ക്കെതിരേ പുടിന്\nആയുധപ്പന്തയത്തിലേര്‍പ്പെടുന്നെന്ന പേരില് റഷ്യക്കെതിരേ പുതിയ രീതിയിലുള്ള യുദ്ധം പ്രഖ്യാപിച്ചിരിക്കുകയാണ് അമേരിക്ക ഉള്‍പ്പെടുന്ന പാശ്ചാത്യചേരി. റഷ്യന് ബാങ്കുകള്‍ക്കും ധനകാര്യ സ്ഥാപനങ്ങള്‍ക്കുമെതിരേയുള്ള ഉപരോധമാണ് അവരുടെ പ്രധാന ആയുധം. രാജ്യത്തു നിന്നുള്ള രണ്ടാമത്തെ ആഗോളബാങ്ക് വിടിബിയുടെ മേധാവി ആന്ദ്രേ കോസ്റ്റിന് രാജ്യത്തെ സാമ്പത്തിക രംഗത്ത് യുദ്ധാന്തരീക്ഷം ഉണ്ടാക്കിയ നടപടിയെപ്പറ്റിയുള്ള ആശങ്ക ബിസിനസ് തലവന്മാരോട് പങ്കുവെച്ചു. ഈ നില തുടരുന്നത് യുദ്ധപ്രഖ്യാപനത്തിലേക്കാകും നയിക്കുകയെന്ന് അദ്ദേഹം വ്യക്തമാക്കി. കള്ളപ്പണം വെളുപ്പിക്കുമെന്ന് ഭയമുണ്ടെന്ന് ആരോപിച്ച് രാജ്യാന്തര ധനവിനിമയ സംവിധാനമായ സ്വിഫ്റ്റില് പോലും ഇടപാടു നടത്തുന്നതിനെ റഷ്യന് ബാങ്കുകളെ അമേരിക്ക വിലക്കുമെന്നാണ് അവരുടെ ആശങ്ക.\nസൈനിക സന്നാഹങ്ങള് വര്‍ധിപ്പിക്കാനുള്ള എതിരാളികളായ നാറ്റോസഖ്യത്തിന്റെ നീക്കം അപകടകരമാണെന്നും അത് വന്‍അത്യാഹിതത്തിലേക്കാകും നയിക്കുകയെന്നും പ്രസിഡന്റ് വഌഡിമിര് പുടിന് മുന്നറിയിപ്പു നല്‍കിയതായും അദ്ദേഹം വ്യക്തമാക്കി. അതെ, നാം പുതിയൊരു ആയുധപ്പന്തയത്തിനൊരുങ്ങുകയാണ്. യൂറോപ്പില് നാറ്റോ വന് ആയുധവിന്യാസത്തിനൊരുങ്ങിയ സാഹചര്യത്തിലാണിത്. അതേ നാണയത്തില് തിരിച്ചടിക്കാന് റഷ്യക്കു മടിയില്ല. എന്നാല് ഇതിന്റെ ഗുണഭോക്താക്കള് പട്ടാളത്തലവന്മാരും ആയുധനിര്‍മാതാക്കളും മാത്രമായിരിക്കുമെന്ന് ഓര്‍ക്കണമെന്നും കോസ്റ്റിന് പറഞ്ഞു. ലോകസാമ്പത്തിക ഫോറത്തില് ആഗോള വളര്‍ച്ചയെ അനുമോദിച്ച് ബിസിനസ് മേധാവികള് സംസാരിച്ചതിനു പിന്നാലെയായിരുന്നു കോസ്റ്റിന്റെ മുന്നറിയിപ്പ്.\nനാറ്റോസഖ്യത്തിന്റെ വിമര്‍ശകനായിരുന്നു യുഎസ് പ്രസിഡന്റ് ഡൊണാള്‍ഡ് ട്രംപ്. എന്നാല് പിന്നീട് സഖ്യത്തെ അംഗീകരിക്കാന് അദ്ദേഹം നിര്‍ബന്ധിതനായി. നാറ്റോസംഖ്യരാഷ്ട്രങ്ങളെല്ലാം പ്രതിരോധത്തിന് സാമ്പത്തിക ഉല്‍പ്പാദനത്തിന്റെ രണ്ടു ശതമാനം ചെലവഴിക്കാമെന്ന് പ്രതിജ്ഞയെടുത്തിരുന്നെങ്കിലും ബ്രിട്ടണ് മാത്രമാണ് അതു പാലിച്ചത്. ഈ തുക അടയ്ക്കണമെന്ന് ട്രംപ് ആവര്‍ത്തിച്ചാവശ്യപ്പെട്ടു. തങ്ങള്‍ക്ക് ബില് പാസാക്കാനുള്ളതാണെന്നു ചൂണ്ടിക്കാട്ടിയായിരുന്നു ആവശ്യമുന്നയിച്ചത്. അതിനു തയാറായില്ലെങ്കില് അംഗങ്ങള് ഭവിഷ്യത്തു നേരിടേണ്ടി വരുമെന്നും അദ്ദേഹം പറഞ്ഞു. ഏതായാലും യുഎസ് കളിക്കുന്നത് അപകടകരമായ കളിയാണെന്ന് കോസ്റ്റിന് പറയുന്നു. യൂറോപ്പ് കൂടുതല് തുക അടയ്ക്കണമെന്നാണ് അമേരിക്ക പറയുന്നത്, ആര്‍ക്കു വേണമിത്, ഇത് വളരെ അപകടകരമായി നീക്കമാണെന്നും ദാവോസിലെ ചര്‍ച്ചയ്ക്കിടയില് അദ്ദേഹം പറഞ്ഞു.\nയുഎസ് കോണ്‍ഗ്രസില് അടുത്തയാഴ്ച റഷ്യക്കെതിരേയുള്ള ഉപരോധം ചര്‍ച്ചയ്‌ക്കെടുക്കുകയാണ്. വിടിബി ബാങ്കും സ്‌ബെര് ബാങ്കുമാണ് ഉപരോധത്തിനുള്ളവയുടെ പട്ടികയില് മുന്‍പന്തിയില് നില്‍ക്കുന്നത്. സ്വിഫ്റ്റ് ഇടപാടുകളില് നിന്നുള്ള വിലക്ക് രാജ്യാന്തര സാമ്പത്തിക വിനിമയങ്ങളെ അസാധ്യമാക്കും\nയുഎസ് കോണ്‍ഗ്രസില് അടുത്തയാഴ്ച റഷ്യക്കെതിരേയുള്ള ഉപരോധം ചര്‍ച്ചയ്‌ക്കെടുക്കുകയാണ്. വിടിബി ബാങ്കും സ്‌ബെര് ബാങ്കുമാണ് ഉപരോധത്തിനുള്ളവയുടെ പട്ടികയില് മുന്‍പന്തിയില് നില്‍ക്കുന്നത്. സ്വിഫ്റ്റ് ഇടപാടുകളില് നിന്നുള്ള വിലക്ക് രാജ്യാന്തര സാമ്പത്തിക വിനിമയങ്ങളെ അസാധ്യമാക്കും. അമേരിക്കയിലേക്ക് യാത്രചെയ്യുന്നതില് നിന്ന് കോസ്റ്റിനെ വിലക്കിയാലും ആ രാജ്യത്ത് എക്കൗണ്ട് ഉണ്ടെങ്കിലും തന്നെ വിഷമിപ്പിക്കുകയില്ലെന്ന് അദ്ദേഹം അവകാശപ്പെടുന്നു. എന്നാല് വിടിബി തകരുന്നത് തന്നെ ആശങ്കപ്പെടുത്തുന്നു, അത് റഷ്യയും അമേരിക്കയും തമ്മിലുള്ള നയതന്ത്രബന്ധത്തെ ഗുരുതരമായി ബാധിക്കും. ഇരു രാജ്യങ്ങളുടെയും സ്ഥാപനപതിമാരെ തിരിച്ചുവിളിക്കുന്നതു പോലുള്ള നിര്‍ണായക ചുവടുകളിലേക്ക് അത് വഴുതിപ്പോകാം.\nധനകാര്യസ്ഥാപനങ്ങള്‍ക്ക് ഉപരോധമേര്‍പ്പെടുത്തുന്നത് യുദ്ധപ്രഖ്യാപനത്തിനു സമാനമാണ്. ഇത് ശീതയുദ്ധത്തേക്കാള് സംഗതി വഷളാക്കും, ഏറെ അപകടകരവുമാണിത്. അമേരിക്ക തീക്കൊള്ളി കൊണ്ടാണു തലചൊറിയുന്നത്. ഉപരോധം പിന്‍വലിക്കാത്ത പക്ഷം ഉത്തരകൊറിയക്കെതിരേ യുഎസ് നടത്തുന്ന നീക്കങ്ങള്‍ക്ക് റഷ്യയുടെ പിന്തുണയുണ്ടാകില്ല. രാജ്യാന്തര ബന്ധങ്ങള് തകരുന്നതിന്റെ ഉത്തരവാദിത്തം അവര്‍ക്കു മാത്രമാണെന്നും കോസ്റ്റിന് വ്യക്തമാക്കി. ഏതായാലും വലിയൊരു സംഘര്‍ഷത്തിനു നടുവിലേക്കാണ് അമേരിക്ക ലോകത്തെ എത്തിച്ചിരിക്കുന്നത്. യുദ്ധത്തേക്കാള് സാമ്പത്തിക നയങ്ങള് ജനങ്ങളെ ശാക്തീകരിക്കാനും ഉപദ്രവിക്കാനും ആയുധമാകുന്ന ആഗോള സാഹചര്യത്തില് പ്രത്യേകിച്ചും.\nലോകചരിത്രത്തിലെ തന്നെ കാലുഷ്യത്തിന്റെ ഏറ്റവും വലിയ ഏടാണ് അമേരിക്കയും റഷ്യയും തമ്മിലുണ്ടായ ശീതയുദ്ധം. കമ്യൂണിസം അംഗീകരിച്ച സോവിയറ്റ് യൂണിയനും അമേരിക്ക നേതൃത്വം നല്‍കുന്ന മുതലാളിത്ത ലോകവും തമ്മിലുള്ള സൈദ്ധാന്തിക പോരാട്ടത്തില് സംഘര്‍ഷവും കടുത്ത മാല്‍സര്യവുമാണ് ഇരുചേരികളും പുലര്‍ത്തിയിരുന്നത്. 1940-കളുടെ മധ്യത്തില് തുടങ്ങി സോവിയറ്റ് യൂണിയന്റെ പതനത്തിനിടയാക്കിയ 1990 വരെയാണ് ശീതയുദ്ധകാലം. കുപ്രചാരണങ്ങളും ചാരവൃത്തിയും ആയുധകിടമല്‍സരവും വ്യാവസായികപുരോഗതിയും മാത്രമല്ല ബഹിരാകാശപന്തയവും സാങ്കേതികവിദ്യാവികസനവും അണ്വായുധനിര്‍മാണവും ഈ കാലഘട്ടത്തിന്റെ സംഭാവനകളായിരുന്നു.\nTags:\tRussian Banks, siege against russian banks


നിയമം നിയമത്തിന്റെ വഴിക്ക് പോകും; ബിനീഷിന്റെ അറസ്റ്റ് പാർട്ടിക്ക് രാഷ്ട്രീയ വിഷയമല്ലെന്ന് എ വിജയരാഘവൻ | Metro Journal Online\nപാർട്ടി സെക്രട്ടറിയുടെ മകൻ ചെയ്ത തെറ്റിന്റെ ധാർമിക ഉത്തരവാദിത്വം സിപിഎമ്മിനില്ലെന്ന് എൽ ഡി എഫ് കൺവീനർ എ വിജയരാഘവൻ. ബിനീഷ് സിപിഎം നേതാവല്ല. മകൻ ചെയ്ത തെറ്റിന്റെ ഉത്തരവാദിത്വം അച്ഛനെന്ന നിലയിൽ കോടിയേരിയുടെ തലയിൽ കെട്ടിവെക്കാൻ ശ്രമിക്കേണ്ടെന്നും വിജയരാഘവൻ പറഞ്ഞു\nനിയമം നിയമത്തിന്റെ വഴിക്ക് പോകും. ശിവശങ്കറിന്റെയും ബിനീഷിന്റെയും അറസ്റ്റ് പാർട്ടിക്ക് രാഷ്ട്രീയ വിഷയമല്ല. പ്രതിപക്ഷം രാഷ്ട്രീയ താത്പര്യങ്ങൾ ലക്ഷ്യമിട്ടാണ് ആക്ഷേപങ്ങൾ ഉന്നയിക്കുന്നത്. മുഖ്യമന്ത്രിയും കമ്മ്യൂണിസ്റ്റ് പാർട്ടിയും ഒരു തെറ്റിനെയും പ്രോത്സാഹിപ്പിക്കില്ല.\n← ബിനീഷിന്റെ അറസ്റ്റ് കേരളത്തിനാകെ നാണക്കേട്; സിപിഎമ്മും സർക്കാരുമാണ് കസ്റ്റഡിയിലായതെന്ന് ചെന്നിത്തല\nലോക സ്‌ട്രോക്ക് ദിനത്തില് സ്‌ട്രോക്ക് ഹീറോ20 അവാര്‍ഡുകള് സമര്‍പ്പിച്ചു →\nShare with your friendsഎറണാകുളം ഞാറക്കലിൽ ഒകരു കുടുംബത്തിലെ നാല് പേരെ മരിച്ച നിലയിൽ കണ്ടെത്തി. അമ്മയെയും മൂന്ന് മക്കളെയുമാണ് മരിച്ച നിലയിൽ കണ്ടത്. എടവനക്കാട് കൂട്ടുങ്ങൽ


ചൈനീസ്, പാക് സംയുക്ത സൈബര് ആക്രമണങ്ങള്; പ്രതിരോധിച്ച് ഇന്ത്യ - Kerala Views\nചൈനീസ്, പാക് സംയുക്ത സൈബര് ആക്രമണങ്ങള്; പ്രതിരോധിച്ച് ഇന്ത്യ\nകഴിഞ്ഞ രണ്ടു മാസമായി സൈബര് ആക്രമണങ്ങളുടെ തീവ്രത കൂടി. ബൗട്ട്‌സ്, പ്രോക്‌സിസ് തുടങ്ങിയവ ഉപയോഗപ്പെടുത്തിയാണ് സൈബര് ആക്രമണങ്ങള്. മൂന്ന് രാജ്യങ്ങളില്‍നിന്നാണ് സൈബര് ആക്രമണങ്ങള് നടക്കുന്നതെങ്കിലും ഇവയെ ഏകീകൃത സ്വഭാവത്തിലാക്കാനുള്ള പരിശ്രമങ്ങളും ചിലയിടങ്ങളില് നിന്നു നടക്കുന്നുണ്ടെന്ന് സര്‍ക്കര് വ്യത്തങ്ങള് കരുതുന്നു. എന്നാല്, ഇക്കാര്യത്തില് കൂടുതല് സ്ഥിരീകരണം സാധ്യമാകില്ലെന്നാണ് സര്‍ക്കാര് വിശദീകരണം. ലഡാക്കിലെ ടിബറ്റ് അതിര്‍ത്തിയില് സംഘര്‍ഷത്തിന്റെ പശ്ചാത്തലത്തിലാണ് ആക്രമണങ്ങള് വ്യാപകമായതെങ്കിലും ചൈനീസ് സര്‍ക്കാര് നേരിട്ട് നടത്തുന്നതാണെന്ന് ഉറപ്പിക്കാന് സാധിക്കില്ല. തിരിച്ചറിയപ്പെടാത്ത അനൗദ്യോഗിക കേന്ദ്രങ്ങളില്‍നിന്നാണ് ആക്രമണങ്ങള് നടക്കുന്നത്. അതുകൊണ്ടുതന്നെ ഹാക്കര്‍മാരെ തിരിച്ചറിയാനും സാധിക്കുന്നില്ല. ചൈനീസ് സര്‍ക്കാരിന് സ്വന്തമായി അറിയപ്പെടുന്ന നിരവധി ഹാക്കര്‍മാരും കേന്ദ്രങ്ങളുമുണ്ട്. എന്നാല്, ഇപ്പോള് നടക്കുന്ന ആക്രമണങ്ങള് അവയില് നിന്നല്ല. ഇന്ത്യന് കമ്ബ്യൂട്ടറുകളിലെ വിവരങ്ങള് ലക്ഷ്യമിട്ടാണ് മിക്കവയും. സേവനങ്ങളില് തടസപ്പെടുത്തുകയോ കാലതാമസം വരുത്തുകയോ വിവരങ്ങള് മോഷ്ടിക്കുകയോ ആണ് ആക്രമണങ്ങളില് നടക്കുന്നത്.\nകൊറോണ വ്യാപനത്തിന് ശേഷം ലോകമാസകലം ചൈനയുടെ സൈബര് കുറ്റവാളികള് ആക്രമണങ്ങള് അഴിച്ചുവിട്ടിരുന്നു. ലോകത്തെ പ്രമുഖമായ 75 ഓളം സ്ഥാപനങ്ങള് ചൈനീസ് ഹാക്കര്‍മാര് ആക്രമിച്ചു. ഇന്ത്യയില് കഴിഞ്ഞ ആഴ്ച്ചയാണ് വാണിജ്യ മന്ത്രാലയത്തിന്റെ ഔദ്യോഗിക വെബ്‌സൈറ്റ് ഹാക്ക് ചെയ്യാനുള്ള ശ്രമം നടന്നത്. കൊറോണ വൈറസ് വ്യാപനത്തിന്റെ പശ്ചാത്തലത്തില് ഇന്ത്യക്കുവേണ്ട അവശ്യസാധനങ്ങളുടെ പട്ടികയാണ് ചൈനീസ് ഹാക്കര്‍മാര് തേടുന്നത്.\nഇന്ത്യയുടെ ആവശ്യങ്ങള് മുന്‍കൂട്ടി അറിഞ്ഞാല് അതനുസരിച്ച് അവയുടെ ഉത്പാദനം കൂട്ടാനും വിപണിയിലെ വിലപേശലുകള് ചൈനീസ് കച്ചവടക്കാര്‍ക്ക് അനുകൂലമാക്കാനും സാധിക്കുമെന്നതാണ് നേട്ടം. ഇന്ത്യ പുതിയ വിദേശ നിക്ഷേപ നയം പ്രഖ്യാപിച്ചതിനൊപ്പം സ്വാശ്രയ ഭാരതം പദ്ധതി പ്രഖ്യാപിച്ചതോടെ രാജ്യം ഏതൊക്കെ വ്യവസായങ്ങള്‍ക്കാണ് കൂടുതല് പ്രാമുഖ്യം നല്‍കുന്നതെന്നും അവ നടപ്പാക്കാനുള്ള പദ്ധതികളും ഉള്‍പ്പെടെ ചോര്‍ത്തി എടുക്കാനാണ് ഹാക്കര്‍മാരെ ഉപയോഗിച്ച് ശ്രമിക്കുന്നത്.\nകടല് ഭിത്തി നിര്‍മ്മാണം കടലില് കല്ലിട്ടത് പോലെയായി: രാജ്‌മോഹന് ഉണ്ണിത്താന് എം പി


shakeela sing in film\nഎന്.കെ പ്രേമചന്ദ്രനെതിരേ തിരഞ്ഞെടുപ്പ് കമ്മീഷന് പരാതി\nMonday 18th April 2011 3:18pm\n90കളില് മലയാളി യുവത്വത്തെ കോരിത്തരിപ്പിച്ച ഷക്കീല ഗായികയാവുന്നു. ഷണ്‍മുഖിപുരം എന്ന സിനിമയിലാണ് ഷക്കീല പാടുന്നത്. സിനിമയില് നടിയുടെ നൃത്ത രംഗവുമുണ്ട്. സത്യസായി ക്രിയേഷന് നിര്‍മ്മിക്കുന്ന ചിത്രം എന്.ആര്.എന് സെസിയന് ആണ് സംവിധാനം ചെയ്യുന്നു.\nമനോജ് നായകനാവുന്ന സിനിമയില് ആന്ദ്ര വിശ്വാസ്, ശാതിക എന്നിവര് നായികമാരാണ്. പാട്ട് അടുത്തിടെ എ.വി.എം സ്റ്റുഡിയോയില് വെച്ച് റിക്കോര്‍ഡ് ചെയ്തു.\nതാഷി ട്യൂണ് ചെയ്ത ഗാനം ഷക്കീലക്കൊപ്പം അമൃത, സലോനി എന്നിവരും ആലപിക്കുന്നുണ്ട്. സിനിമയില് ഷക്കീല കോമഡി വേഷവും ചെയ്യുന്നുണ്ട്. ചെന്നെയിലും ഹൈദരാബാദിലുമാണ് സിനിമയുടെ ചിത്രീകരണം നടക്കുന്നത്.\n'ഷക്കീല രാഷ്ട്രീയ പാര്‍ട്ടി രൂപീകരിച്ചാലും ഇതേപോലെ ആളുകൂടും'; കമല്‍ഹാസന്റെ രാഷ്ട്രീയപ്രവേശത്തെ പരിഹസിച്ച് ടി രാജേന്ദര്\nThursday 5th April 2018 9:48am\nപത്തുവര്‍ഷത്തെ ഇടവേളയ്ക്കുശേഷം ഷക്കീല തിരിച്ചെത്തുന്നു; ചിത്രത്തിന്റെ ടീസര് പുറത്ത് (വീഡിയോ)\nSunday 4th February 2018 2:55pm\n'അന്ന് തീരുമാനിച്ചു ഇനി മലയാളത്തില് അഭിനയിക്കില്ലെന്ന്; എന്നെ ഒഴിവാക്കാന് നോക്കിയപ്പോള് ആരും ഒപ്പം നിന്നില്ല'; കേരളത്തില് പുരുഷാധിപത്യം മാത്രമെന്നും ഷക്കീല\nSaturday 30th December 2017 3:26pm


കാട്ടാനപ്പേടിയില് രണ്ടാംദിനം: കാവശ്ശേരി, തരൂര് മേഖല ഭീതിയില്\nWed Jan 16 2019 04:43:22 GMT+0530 (IST)\nkasim kzm2018-02-22 04:01:40.0\nആലത്തൂര്: നാട്ടിലേക്കിറങ്ങിയ കാട്ടാന രണ്ടാംദിവസം കാവശ്ശേരി, തരൂര് പഞ്ചായത്തുകളിലെ ജനവാസമേഖലയിലെത്തി. കഴിഞ്ഞദിവസം മാത്തൂര് മന്ദംപുള്ളിയിലെത്തിയ കാട്ടാനയും കുട്ടിയാനയുമാണ് ബുധനാഴ്ച പുലര്‍ച്ചയോടെ ആറാപ്പുഴ ഭാഗത്തേക്ക് എത്തിയത്.\nമന്ദംപുള്ളിയില് ചൊവ്വാഴ്ച വനപാലകര് കാടുകയറ്റാന് ശ്രമിച്ച ആനകള് തന്നെയാണ് പുലര്‍ച്ച രണ്ടരയോടെ മലഞ്ചിറ്റി വഴി തരൂര്, കാവശ്ശേരി പഞ്ചായത്തുകളുടെ അതിര്‍ത്തി പ്രദേശമായ ആറാപ്പുഴ തോലമ്പുഴയ്ക്ക് സമീപമുള്ള കാട്ടില് നിലയുറപ്പിച്ചത്.\nരണ്ടുദിവസമായി ജനവാസ മേഖലയിലിറങ്ങിയ ആന ഉച്ചവരെ ഈ കാട്ടില് തമ്പടിച്ചു നിന്നു. ഉച്ചയോടെ വനംവകുപ്പും, പോലിസും ആനയെ തിരിച്ചു വന്നവഴി മടക്കികൊണ്ടുപോവാനുള്ള ശ്രമം ആരംഭിച്ചു. പകല് സമയത്ത് പടക്കംപൊട്ടിച്ച് ആനകളെ തിരിച്ചുകയറ്റുന്നത് പ്രായോഗികമല്ലാതിരുന്നിട്ടും വനം വകുപ്പ് ഉദ്ദ്യോഗസ്ഥര് പടക്കം പൊട്ടിച്ച് ആനയെ ഈ ഭാഗത്തു നിന്ന് മാറ്റാന് ശ്രമം നടത്തി. തുടര്‍ന്ന് വെങ്ങന്നൂര് ഞരങ്ങാന്‍പാറയിലേക്ക് നീങ്ങിയ ആനയും കുട്ടിയും വൈകുന്നേരത്തോടെ എരിമയൂര് മരുതംതടം പടേറ്റിക്ക് സമീപമുള്ള കാട്ടില് നിലയിറുപ്പിച്ചിരിക്കുകയാണ്. പടേറ്റിയില് നിന്നും മലയപ്പൊതി മലഞ്ചിറ്റി വഴി മുണ്ടൂര് അയ്യര്‍മലയിലേക്ക് കൊണ്ടുപോവാനുള്ള ശ്രമമാണ് രാത്രി വൈകിയും നടത്തുന്നത്.\nഇതിന് ഒന്നോ രണ്ടോ ദിവസം വേണ്ടിവരുമെന്നാണ് നിഗമനം. ജനവാസമേഖലയായതിനാലും കാട്ടാനയെ കാണാനുള്ള ആള്‍ക്കൂട്ടവും വനം വകുപ്പിന്റെയും പോലിസിന്റെയും ജോലികള്‍ക്ക് തടസ്സമായി. ആന നില്‍ക്കുന്ന എരിമയൂര് പടേറ്റിയുടെ താഴ്ഭാഗം ജനവാസമേഖലയും മുകളില് മലയപ്പൊതി കാടുകളുമാണുള്ളത്. ഇവിടെയാണ് വനംവകുപ്പും പോലിസും ക്യാംപ് ചെയ്യുന്നത്. ജനവാസ മേഖലയിലേക്ക് ഇറങ്ങാതിരിക്കാനുള്ള ശ്രമത്തിലാണ് അധികൃതര്.


Martin Joseph caught\nമാർട്ടിൻ ജോസഫ് വലയിലായി; സഹകരിച്ച് നാട്ടുകാരും\nഇന്നലെ രാത്രി അറസ്റ്റിലായ കൊച്ചി മറൈന് ഡ്രൈവ് ഫ്ലാറ്റ് പീഡനക്കേസ് പ്രതി മാർട്ടിൻ ജോസഫിനെ ഇന്ന് കോടതിയിൽ ഹാജരാക്കും. ഒളിവിൽ കഴിയുകയായിരുന്ന ഇയാളെ തൃശൂരിലെ മുണ്ടൂരിൽ നിന്നാണ് പിടികൂടിയത്. രണ്ട് ദിവസത്തിലേറെ നീണ്ട തിരച്ചിലിന് ഒടുവിലാണ് മറൈന് ഡ്രൈവിലെ ഫ്ലാറ്റില് യുവതിയെ ഒരുവര്‍ഷത്തോളം ക്രൂരമായ പീഡനത്തിന് ഇരയാക്കിയെന്ന കേസിലെ പ്രതിയായ മാര്‍ട്ടിന് ജോസഫ് പോലീസ് പിടിയിലാകുന്നത്. നാട്ടുകാരും പോലീസും ചേർന്ന് നടത്തിയ പരിശോധനക്കൊടുവിലാണ്തൃശ്ശൂർ മുണ്ടൂർ അയ്യൻകുന്ന് ഇൻഡസ്ട്രിയൽ എസ്റ്റേറ്റിലെ ഒളിത്താവളത്തിൽ നിന്നും മാർട്ടിനെ പിടികൂടിയത്.\nതണ്ടര് പൊലീസും സിറ്റി ഷാഡോ പൊലീസും ചേര്‍ന്നാണ് മാര്ട്ടിന് വേണ്ടിയുള്ള തെരച്ചിലിന് നേതൃത്വം നല്‍കിയത്. ആദ്യം അറസ്റ്റ് ചെയ്തത് മാര്‍ട്ടിനെ രക്ഷപ്പെടാനും ഒളിവ് ജീവിതം നയിക്കാനും സഹായിച്ച വ്യക്തികളെയാണ്. അയ്യൻകുന്ന് ഇൻഡസ്ട്രിയൽ എസ്റ്റേറ്റില് മാര്‍ട്ടിൻ ഉണ്ടെന്ന് പൊലീസ് ഉറപ്പിക്കുന്നത് ഇന്നലെ ഉച്ചയോടുകൂടിയാണ്. തുടര്‍ന്ന് ഡ്രോണ് അടക്കമുള്ള സന്നാഹങ്ങളുമായി വീണ്ടും തെരച്ചില് നടത്തി. ഇവിടെ പ്രതിക്ക് ഒളിച്ചിരിക്കാനുള്ള ഇടങ്ങള് ഏതൊക്കെയാണ് എന്നാണ് ഡ്രോണ് പരിശോധനയിലൂടെ കണ്ടെത്തിയത്. അത്തരം ഇടങ്ങളില് നാട്ടുകാരുടെ കൂടി സഹായത്തോടെ പരിശോധന നടത്തുകയായിരുന്നു.\nഒരുതവണ ഒരു ഫ്ലാറ്റില് നിന്ന് പിടികൂടാനായെങ്കിലും രക്ഷപ്പെട്ടു. പിന്നെ ഒളിച്ചിരുന്നത് ഒരു ചതുപ്പില്. പിന്നെ നാട്ടുകാരുടെ കൂടി സഹായത്തോടെയാണ് ഒരു ടെറസില് ഒളിച്ചിരിക്കുകയായിരുന്ന മാര്‍ട്ടിനെ പൊലീസ് പിടികൂടിയത്. പ്രദേശവാസികളുടെ നല്ല രീതിയിലുള്ള പ്രതിയെ പിടിക്കാന് പൊലീസിന് സഹായകമായി.


Woman gangrape police lockup മധ്യപ്രദേശിൽ അഞ്ച് പൊലീസുകാർ ചേർന്ന് 10 ദിവസം തുടർച്ചയായി കൂട്ടബലാത്സംഗം നടത്തിയെന്ന് 20കാരി; അന്വേഷണം\nലോക്കപ്പിൽ വെച്ച് അഞ്ച് പൊലീസുകാർ ചേർന്ന് 10 ദിവസം തുടർച്ചയായി കൂട്ടബലാത്സംഗം നടത്തിയെന്ന് 20കാരിയുടെ പരാതി. കൊലക്കേസിൽ പ്രതിയായ യുവതിയാണ് സ്റ്റേഷൻ ഇൻ ചാർജ് അടക്കം അഞ്ച് പൊലീസുകാർക്കെതിരെ പരാതിയുമായി രംഗത്തെത്തിയത്. മധ്യപ്രദേശിലെ രേവാ ജില്ലയിലെ മങ്‌വാൻ പൊലീസ് സ്റ്റേഷനിൽ വെച്ചായിരുന്നു സംഭവം.\nമെയ് 9നാണ് യുവതി കൊലക്കേസിൽ അറസ്റ്റിലാവുന്നത്. തുടർന്നുള്ള 10 ദിവസം ഇവർ മങ്‌വാൻ പൊലീസ് സ്റ്റേഷനിലെ ലോക്കപ്പിലായിരുന്നു. ഈ പത്ത് ദിവസവും അഞ്ച് പൊലീസുകാർ ചേർന്ന് തന്നെ ബലാത്സംഗം ചെയ്യുകയായിരുനു എന്ന് യുവതി പരാതിയിൽ പറയുന്നു. വഒരു നിതാ സബ് ഇൻസ്പെക്ടർ സ്റ്റേഷനിൽ ഉണ്ടായിരുന്നതായും യുവതി പറയുന്നു.\nഒക്ടോബർ 10നാണ് സംഭവത്തെപ്പറ്റി പുറം ലോകം അറിഞ്ഞത്. അഡീഷണൽ ജില്ലാ ജഡ്ജിയും അഭിഭാഷകരുടെ സംഘവും ജയിലിൽ സന്ദർശനത്തിന് എത്തിയപ്പോൾ യുവതി ജഡ്ജിക്ക് മുൻപാകെ ഇക്കാര്യങ്ങൾ വെളിപ്പെടുത്തുകയായിരുന്നു. ഇക്കര്യം മൂന്ന് മാസം മുൻപ് തന്നെ വാർഡനോട് പറഞ്ഞിരുന്നു എന്നും ഇത് ആരോടെങ്കിലും പറഞ്ഞാൽ പിതാവിനെ കൊലപാതകക്കേസിൽ അറസ്റ്റ് ചെയ്യുമെന്ന് പൊലീസ് ഭീഷണിപ്പെടുത്തിയതായും യുവതി ജഡ്ജിയോട് യുവതി പറഞ്ഞു. യുവതി തന്നോട് ഇക്കാര്യം സൂചിപ്പിച്ചിരുന്നതായി വാർഡൻ സമ്മതിച്ചു എന്നാണ് റിപ്പോർട്ടുകൾ. തുടർന്ന് ജഡ്ജി ജുഡീഷ്യൽ അന്വേഷണത്തിന് ഉത്തരവിട്ടു.\nഎന്നാൽ, ആരോപണങ്ങൾ പൊലീസ് തള്ളി. മെയ് 21നാണ് ഇവരെ അറസ്റ്റ് ചെയ്തതെന്നാണ് പൊലീസിൻ്റെ വാദം.\nStory Highlights – Woman alleges gangrape by five cops for 10 days inside police lockup\nRead more on: gang rape | police


മമ്മൂട്ടിയെ എല്ലാവരും വിളിക്കുന്നത് മമ്മൂക്കയെന്നാണ് എന്നാല് മോഹന്‍ലാല് മാത്രം വിളിക്കുന്നത് ഇങ്ങനെയാണ് ! | Reporter Live\nBy Web Desk\tOctober 30, 2016 1:02 pm A+ A-\nആരാധക ലോകത്തിന് താര രാജാക്കന്മാരായ മോഹന്‍ലാലും മമ്മൂട്ടിയും ലാലേട്ടനും മമ്മൂക്കയുമാണ്. ജനപ്രിയതാരങ്ങളെ പ്രേക്ഷകര് ഇക്കയെന്നും ഏട്ടനെന്നും ഹൃദയം കൊണ്ടാണ് വിളിക്കുന്നത്. സിനിമാ ലോകത്ത് മമ്മൂട്ടിയെ എല്ലാവരും മമ്മൂക്കയെന്നു വിളിക്കുമ്പോള് മോഹന്‍ലാല് മാത്രം വിളിക്കുന്നത് മറ്റൊരു പേരാണ്. ആ പേര് എന്താണെന്ന് മനസ്സു തുറക്കുകയാണ് സംവിധായകന് പ്രിയദര്‍ശന്. പ്രമുഖ വാര്‍ത്താ ആഴ്ചപ്പതിപ്പിനു നല്‍കിയ അഭിമുഖത്തിലാണ് മമ്മൂട്ടിയുടെ വിളിപ്പേരിനെക്കുറിച്ച് പ്രിയദര്‍ശന് മനസ്സു തുറന്നത്.\nമോഹന്‍ലാല് മമ്മൂട്ടിയെ വിളിക്കുന്നത് “ഇച്ചക്ക” എന്നാണ്. മമ്മൂട്ടിയുടെ ഭാര്യയേയും സഹോദരിയേയും കൂടാതെ അദ്ദേഹത്തെ ആ രീതിയില് വിളിക്കുന്ന ഒരേ ഒരു താരം മോഹന്‍ലാലാണെന്ന് പ്രിയദര്‍ശന് പറയുന്നു. അദ്ദേഹം പറയുന്നതിങ്ങനെ,\n“മമ്മൂട്ടിയെയും മോഹന്‍ലാലിനെയും രണ്ട് തരത്തില് നിര്‍ത്തിയിട്ട് അത് മതപരമായി വേര്‍തിരിക്കുന്ന ഏര്‍പ്പാട് ഞാന് കണ്ടിട്ടുണ്ട്. പലരുടെയും സ്വാര്‍ഥ താല്‍പര്യങ്ങളാണിത്. വലിയ തെറ്റാണ് അവര് ചെയ്യുന്നത്. കാരണം എന്റെ അറിവില് ഭാര്യയും സഹോദരിയും കഴിഞ്ഞാല് മമ്മൂട്ടിയെ ‘ഇച്ചക്ക’ എന്ന് വിളിക്കുന്ന ഒരേയൊരാള് മോഹന്‍ലാലാണ്. അത്രയും അടുത്തൊരു ബന്ധം അവര് തമ്മിലുണ്ട്. സിനിമകള് വരുമ്പോള് ഫാന്‍സുകാരുണ്ടാകുന്നു, അവര് ചേരിതിരിയുന്നു. അതൊക്കെ സ്വാഭാവികമായ കാര്യമാണ്.”\nമമ്മൂട്ടി- പ്രിയദര്‍ശന്, മോഹന്‍ലാല് പ്രിയദര്‍ശന് കൂട്ടുകെട്ടുകളുടെ തുടക്ക കാലം മുതല്‍ക്കുള്ള നിരവധി അനുഭവങ്ങളും കഥകളും പ്രിയദര്‍ശന് അഭിമുഖത്തില് പങ്കുവെച്ചു. ഏറെക്കാലത്തിന് ശേഷമാണ് ഇത്തവണത്തെ പൂജാ സീസണില് മോഹന്‍ലാല് ചിത്രം പുലിമുരുകനും മമ്മൂട്ടി ചിത്രം തോപ്പില് ജോപ്പനും ഒരേദിവസം തീയേറ്ററിലെത്തിയത്. ക്രിസ്മത് കാലത്തും ഇരുവരുടേയും ചിത്രങ്ങള് ഇറങ്ങുന്നുണ്ട്. ജിബു ജേക്കബിന്റെ ‘മുന്തിരിവള്ളികള് തളിര്‍ക്കുമ്പോഴും ഹനീഫ് അദേനിയുടെ ‘ദി ഗ്രേറ്റ് ഫാദറുമാണ് തിയേറ്ററുകളില് ഏറ്റുമുട്ടാനൊരുങ്ങുന്നത്.\nOct 30, 2016 1:02 pm


കട്ടത്താടി വെച്ച് മരക്കാര് ലുക്കില് ലാലേട്ടന്! പുതിയ ഫോട്ടോ ഷൂട്ട് വീഡിയോ പുറത്ത്! കാണൂ | mohanlal's photo shoot video - Malayalam Filmibeat\nലാലേട്ടന് മാറ്റം പരീക്ഷിച്ച വര്‍ഷം 2018 | filmibeat Malayalam\nകഥാപാത്രങ്ങളുടെ പൂര്‍ണതയ്ക്കായി സിനിമയില് കഠിനാദ്ധ്വാനം ചെയ്യാറുളള താരമാണ് മോഹന്‍ലാല്. ശരീര ഭാരം കുറച്ചും വേറിട്ട ഗെറ്റപ്പുകളിലുമെത്താറുളള താരം പ്രേക്ഷകരെ അതിശയിപ്പിക്കാറുണ്ട്. കഴിഞ്ഞ വര്‍ഷം ഒടിയന് എന്ന ചിത്രത്തിനു വേണ്ടിയായിരുന്നു അദ്ദേഹം മേക്ക് ഓവര് നടത്തിയിരുന്നത്.\nഒടിയന് മാണിക്യനായുളള വിവിധ കാലഘട്ടങ്ങളിലെ ലുക്കുകള് സൂപ്പര്‍താരം മികവുറ്റ രീതിയില് കൊണ്ടുവന്നിരുന്നു. ഒരിടവേളയ്ക്കു ശേഷം ആദ്യമായി തന്റെ ഗെറ്റപ്പുകളിലും ലുക്കുകളിലുമെല്ലാം ലാലേട്ടന് മാറ്റം പരീക്ഷിച്ച വര്‍ഷം കൂടിയാണ് കടന്നുപോയത്.\nകഴിഞ്ഞ വര്‍ഷം ആദി,നീരാളി,കായംകുളം കൊച്ചുണ്ണി,ഡ്രാമ,ഒടിയന് തുടങ്ങിയ സിനിമകളാണ് താരത്തിന്റെതായി പുറത്തിറങ്ങിയത്. പുതിയ വര്‍ഷത്തിലും നിരവധി സിനിമകള് ലാലേട്ടന്റെതായി അണിയറയില് ഒരുങ്ങുന്നുണ്ട്. ഇതിനിടെ മോഹന്‍ലാല് നടത്തിയൊരു ഫോട്ടോഷൂട്ട് സമൂഹ മാധ്യമങ്ങളില് പുറത്തിറങ്ങിയിരുന്നു. വനിതാ മാഗസിന്റെ പുതുവര്‍ഷ പതിപ്പിനായി താരം നടത്തിയ ഫോട്ടോഷൂട്ട് വീഡിയോ ആയിരുന്നു ഇറങ്ങിയിരുന്നത്.\nനിലവില് മരക്കാര് അറബിക്കടലിന്റെ സിംഹത്തിന്റെ ഷൂട്ടിംഗ് തിരക്കുകളിലാണ് ലാലേട്ടന് ഉളളത്. പ്രിയദര്‍ശന് സംവിധാനം ചെയ്യുന്ന സിനിമയുടെ ഷൂട്ടിംഗ് പുരോഗമിച്ചുകൊണ്ടിരിക്കുകയാണ്. മരക്കാറിനു പുറമെ ലൂസിഫര്,കാപ്പാന് തുടങ്ങിയവയും ഈ വര്‍ഷത്തെ താരത്തിന്റെ പ്രധാന റിലീസുകളാണ്.\nmohanlal's photo shoot video


സന്ദര്‍ലാണ്ടില് ബ്രെയിന് ട്യൂമര് മൂലം മരിച്ച തൊടുപുഴ സ്വദേശി അരുണിന്റെ സംസ്‌കാരം യുകെയില് നടത്തും; മാതാപിതാക്കള് നാട്ടില് നിന്ന് എത്തും\n2019-02-04 01:51:38am |\nസണ്ടര്‍ലന്‍ഡ്: സന്ദര്‍ലാണ്ടില് താമസിക്കുന്ന തൊടുപുഴ സ്വദേശി അരുണ് നെല്ലിക്കാനത്തില് (38 ) നിര്യാതനായി. കഴിഞ്ഞ കുറെ കാലമായി ബ്രെയിന് ട്യൂമര് മൂലം ചികിത്സയില് ആയിരുന്നു. പത്തനംതിട്ട കൈപ്പട്ടൂര് സ്വദേശിനി തറയില്‍പീടിക ആലീസ് കോശി ( റെനി ) ആണ് ഭാര്യ. റയാന് (6 )റെയ്ച്ചല് (4 ),റബേക്ക(2)എന്നിവര് മക്കളാണ്. തൊടുപുഴ നെല്ലിക്കാനത്തില് ലൂക്കാച്ചന് ത്രേസ്യാമ്മ ദമ്പതികളുടെ രണ്ടാമത്തെ പുത്രന് ആണ് മരിച്ച അരുണ്.\nഅമ്മ ത്രേസ്യാമ്മ പാലാ കിഴക്കേക്കര കുടുംബാംഗമാണ് , അരുണിന്റെ ഏക സഹോദരന് ബെന്നി ഗ്ലോസ്റ്റെര്‍ഷെയറിനടുത്തു ചെല്‍റ്റന്‍ഹാമിലാണ് താമസിക്കുന്നത്. ദീര്‍ഘ കാലമായി ചികിത്സയില് ആയിരുന്ന അരുണ് സ്റ്റുഡന്റ് വിസയില് ആണ് ആദ്യമായി യുകെയില് എത്തുന്നത്. പതിനഞ്ചു വര്‍ഷങ്ങള്‍ക്കുമുന്‍പ് യുകെയില് എത്തിയ അരുണിന് യു കെ യില് എമ്പാടും ഏറെ സുഹൃത്തുക്കളും ഉണ്ട്. ഭാര്യ ആലീസ് ഫര്‍മസിസ്റ്റ് ആയി ജോലി ചെയ്യുന്നു.\nമരണവിവരം അറിഞ്ഞ് യുകെ യുടെ വിവിധ ഭാഗങ്ങളില് നിന്നുള്ള സുഹൃത്തുക്കളും ബന്ധുക്കളും രാവിലെ മുതല് സന്ദര്‍ലാന്റിലെ ഇവരുടെ വസതിയില് എത്തി. മൃതദേഹം വൈകുന്നേരത്തോടെ ഫ്യൂണറല് ഡയറക്‌റ്റേഴ്‌സിനു കൈമാറി. നാട്ടില് നിന്നും മാതാപിതാക്കള് സംസ്‌കാര ചടങ്ങില് പങ്കെടുക്കാനായി ഇങ്ങോട്ടേക്ക് വരുവാനായി ശ്രമിക്കുന്നുണ്ട്. ആ നടപടികള് പൂര്‍ത്തിയാക്കുന്ന മുറക്ക് സംസ്‌കാരം നടത്താനാണ് ഇപ്പോള് തീരുമാനം എടുത്തിരിക്കുന്നത്.\nസന്ദര്‍ലാന്‍ഡ് മലയാളി സമൂഹം ഒന്ന് ചേര്‍ന്നാണ് സംസ്‌കാരത്തിനും മറ്റുമുള്ള ക്രമീകരണങ്ങള് നടത്തുന്നത്. മരണ വിവരം അറിഞ്ഞയുടന് റെവ . ഫാ. സജി തോട്ടത്തില് , റെവ . ഫാ. ഹാപ്പി ജേക്കബ് . ഫാ. മൈക്കിള് മക്കോയ് ,ഫാ. ജിജി എന്നിവര് വസതിയില് എത്തി പരേതന്റെ ആത്മശാന്തിക്കായി പ്രത്യേക പ്രാര്‍ഥനകള് നടത്തി .


പൾസ് പോളിയോ നിവാരണം; പോരാട്ടത്തിൽ പങ്കു ചേർന്ന് കൊയിലാണ്ടിയും – Koyilandy News\nപൾസ് പോളിയോ നിവാരണം; പോരാട്ടത്തിൽ പങ്കു ചേർന്ന് കൊയിലാണ്ടിയും\nകൊയിലാണ്ടി: പോളിയോയ്‌ക്കെതിരെയുള്ള പോരാട്ടത്തിൽ അണിചേർന്ന് കൊയിലാണ്ടിയും. റോട്ടറി ക്ലബ്ബും കൊയിലാണ്ടി താലൂക്ക് ഹോസ്പിറ്റലും സംയുക്തമായാണ് ദേശിയ പൾസ് പോളിയോ ദിനമായ ഇന്നലെ തുള്ളിമരുന്ന് വിതരണം നടത്തിയത്.\nകൊയിലാണ്ടി റെയിൽവേ സ്റ്റേഷനിൽ നടത്തിയ പരിപാടി നഗരസഭ ചെയർപേഴ്സൺ സുധാ കിഴക്കേപാട്ട് ഉദ്ഘാടനം ചെയ്തു.\nതാലൂക്ക് ഹോസ്പിറ്റൽ സൂപ്രണ്ട് ഡോ.ഷീല, ഹെൽത്ത് ഇൻസ്പെക്ടർ സുരേഷ്, റോട്ടറി പ്രസിഡൻറ് ജൈജു ആർ ബാബു, സെക്രട്ടറി ജിജോയ്, ചന്ദ്രശേഖരൻ, കെ.എസ്. ഗോപാലകൃഷ്ണൻ, പ്രബീഷ് കുമാർ, മേജർ അരവിന്ദാക്ഷൻ, ഹോസ്പിറ്റൽ നഴ്സുമാർ, ആശാ വർകേഴ്സ് എന്നിവർ പങ്കെടുത്തു.\nപാട്ടും കഥകളുമായി ചേമഞ്ചരിയിലെ ചങ്ങാത്തപ്പന്തലില് അവര് വീണ്ടും ഒത്തുകൂടി


തൂലിക തുമ്പിലെ കണ്ണീര്‍ത്തുള്ളി: അപ്പൊ അങ്ങനെയാണ് ഷൊര്‍ണൂര് ജങ്ക്ഷന് ഉണ്ടായത് ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nഅപ്പൊ അങ്ങനെയാണ് ഷൊര്‍ണൂര് ജങ്ക്ഷന് ഉണ്ടായത്\nഒരു പഴേ പെരുന്നാള് കാലത്താണ് നാട് കാണലിന്റെ ഭാഗമായി വടക്കന് കേരളത്തിലേക്ക് ആദ്യമായി പോകാന് ഒരു അവസരം ഒത്തു വന്നത്. ഏതോ ഒരു അവധിക്കാലത്ത് മലനാട്ടില് നിന്നും ഇറങ്ങി കൊടുങ്ങല്ലൂരമ്മയുടെ മണ്ണില് ചുറ്റി നടക്കുന്ന സമയം. നമ്മടെ ഒരു ഗെഡി ശ്രീ അപ്പക്കാള അവര്‍കളുടെ സ്വവസതിയില് ചുമ്മാ ഈച്ചയും അടിച്ചു ഇരിക്കുന്ന ഒരു ദിവസം. അത്തവണത്തെ പെരുന്നാളിന്റെ (വലിയ പെരുന്നാള് ആണോ ചെറിയ പെരുന്നാള് ആണോ എന്ന് കൃത്യമായി ഓര്‍മയില്ല) തലേന്നാള് ആണ് ഇത്. അങ്ങനെ പ്രത്യേകിച്ചു പണി ഒന്നും ഇല്ലാതെ അങ്ങനെ ഇരിക്കുന്ന സമയം. എന്തോ വെട്ടു കേസ് കാരണം കൊടുങ്ങല്ലൂര് നഗരം മൂന്നു ദിവസത്തേക്ക് ഹര്‍ത്താല് മഹോത്സവം നടത്തുകയാണ്. മൂന്നു പാര്‍ട്ടിക്കാരുടെയും സഹകരണം മൂലം ആണ് അത് മൂന്നു ദിവസം നീളുന്ന മഹോത്സവം ആയതു. അങ്ങനെ ഒരു ഗതിയും ഇല്ലാതെ ഇരിക്കുമ്പോഴാണ് കാള പെരുന്നാള് കൂടാന് പച്ചാളത്തിന്റെ വീട്ടില് പോകുന്ന കാര്യം സൂചിപിച്ചത്. നമ്മുടെ മഹാനടന് പച്ചാളം പെരുന്നാള് കൂടാന് വിളിച്ചിട്ട് പോകതിരിക്കയോ. അചിന്തനീയം.\nപാലക്കാടന് സുന്ദരിയായ പറളി ഗ്രാമം ആണ് പച്ചാളത്തിന്റെ സ്വദേശം. ആദ്യമായി ഭാരതപ്പുഴയുടെ തീരങ്ങള് കാണാന് കിട്ടിയ ഒരവരസം പാഴാക്കുകയോ, ഒരിക്കലും ഇല്ല. അപ്പൊ നാളത്തെ പെരുന്നാള് ചോറ് പച്ചാളത്തിന്റെ അവിടുന്ന്. ഇനി യാത്രാ പദ്ധതി തയ്യാറാക്കണം. എങ്കിലേ നേരത്ത് അങ്ങ് എത്താന് പറ്റൂ. ഞാനും കാളയും കൂടി കൊടുങ്ങല്ലൂര്-പാലക്കാട് പോകാന് വഴി അന്വേഷിച്ചു തുടങ്ങി. എന്റെയും കാളയുടെയും ഒപ്പം അര്ഷിന് കൂടി അങ്ങോട്ട് പോകാന് ഉണ്ട്. ആ ചുള്ളന് ആലുവ നിന്നും ആണ് വരുന്നത്. അപ്പൊ പിന്നെ അവനെയും ചേര്‍ത്ത് പ്ലാന് ചെയ്യണം. അവനെ വിളിച്ചു സംഗതി എല്ലാം കാള ശെരിയാക്കി. രാവിലെ എട്ടു മണിക്ക് അവന് ആലുവ നിന്ന് ട്രെയിന് കേറും , ആ വണ്ടിയില് ഒറ്റപ്പാലം പോയി ഇറങ്ങാന് ആണ് പരിപാടി. മണ്ടന് കാള കേട്ട പാതി കേള്‍ക്കാത്ത പാതി സമ്മതം മൂളി. തൃശൂര് വഴി വരുന്ന വണ്ടിയില് കേറാന് കൊടുങ്ങല്ലൂര് നിന്നും ആലുവ പോവണോ..? സമയനഷ്ടം, ധനനഷ്ടം.... മൊത്തം നഷ്ട്ടകണക്ക് മാത്രം. ഞാന് ഉടനെ തന്നെ പരിപാടി മാറ്റി. ആ വണ്ടിക്ക് നമ്മള് തൃശൂര് നിന്നും നമ്മള് കേറാമെന്നു ഉറപ്പാക്കി. വേറെ ഒന്നും കൊണ്ട് അല്ല ഈ പ്ലാന് മാറ്റം. ഉച്ചവെയില് ആസനത്തില് അടിച്ചാലും കട്ടിലില് നിന്നും എണിക്കാന് പെടുന്ന പാട് നമുക്കല്ലേ അറിയൂ. ആ എന്നോടാണ് രാവിലെ എട്ടു മണിക്ക് ആലുവയില് എത്തി പാസഞ്ചര് ട്രെയിനില് കേറാന് പറയുന്നത്. രാവിലെ എട്ടിന് ആലുവ എത്തണേല് കൊടുങ്ങല്ലൂര് നിന്ന് എപ്പോ ഇറങ്ങണം..! അതിനു എപ്പോ എണീക്കണം !! സംഗതി ആ വണ്ടി തൃശൂര് എത്താന് ഒന്‍പതര എങ്കിലും ആകും. തൃശൂര് പോകാന് കൊടുങ്ങല്ലൂര് നിന്ന് കൃത്യം ഒരു മണിക്കൂര് മതി. അപ്പൊ അത്ര നേരം കൂടി ഉറങ്ങമാല്ലോ. മണ്ടന് കാള അത്ര കടന്നൊന്നും ചിന്തിക്കില്ല.\nഅങ്ങനെ പിറ്റേന്ന് രാവിലെ കഷ്ടപ്പെട്ട് എണിറ്റു പ്രാതല് കഴിക്കാന് എത്തി. കൃത്യ സമയം ഒന്നും അല്ലെന്നു പ്രത്യേകം പറയേണ്ടല്ലോ. രാവിലെ അര്ഷിന് വിളിച്ചു ഉണര്‍ത്തിയത് കൊണ്ട് എണിറ്റു. പ്രാതലിനു കഴിക്കാന് ഇടിയപ്പവും ഒരു ഗ്ലാസ് പാലും കാളയുടെ അമ്മ കൊണ്ട് വച്ചു. കറി ഇപ്പൊ വരും ഇപ്പൊ വരും എന്ന് കാത്തിരുന്ന എന്റെ മുന്നില് അമ്മ അനക്കം ഒന്നും ഇല്ലാതെ അങ്ങനെ നിക്കാ. ഞാന് ചോദിച്ചു "അമ്മേ , കറിയോ ??" .\n"അയ്യോ, ഈ കുട്ടി കഴിച്ചു തുടങ്ങീലെ. മോനെ പാലൊഴിച്ചു കഴിച്ചോളൂട്ടോ . അനിക്ക് ഇതൊന്നും പറഞ്ഞു കൊടുക്കണം എന്നറീലേ , പാവം കുട്ടി. ഇത്ര നേരായി വെറുതെ ഇരിക്കുക ആര്‍ന്നോ..!"\nതെക്ക് കിടക്കുന്ന നമ്മളുണ്ടോ അറിയുന്നു ഇമ്മാതിരി ഒരു കറി ഇവിടെ ഉള്ള കാര്യം. ഇടിയപ്പത്തില് പാല് ഒഴിച് പഞ്ചസാരയും ചേര്‍ത്ത് ഒരു കാച്ചാ കാച്ച് ..!! ഭക്ഷണം കണ്ടാല് പ്രളയജലം പോലും കാര്യമാക്കാത്ത കാളയ്ക്കുണ്ടോ ഇതൊക്കെ പറയാന് നേരം. പാല് കറിയാക്കുന്ന ആ ലോജിക്ക് അത്ര രുചിചില്ലെങ്കിലും വിശപ്പിന്റെ വിളിക്ക് കീഴടങ്ങി വേഗം അത് കഴിച്ചു തീര്‍ത്തു. ബസ് പിടിക്കാനായി പിന്നെ ഓടെടാ ഓട്ടം. അവസാനം കൊടുങ്ങല്ലൂര് സ്റ്റാന്‍ഡില് എത്തിയപ്പോഴോ , ഇടിവെട്ടിയവന് പാമ്പ് കടി ഏറ്റ അവസ്ഥ. തൃശൂര് പോകാന് ഒറ്റ ബസ്സില്ല. അവസാനം വണ്ടി എത്തി. ചാടി വീണു രണ്ടു തൃശൂര് ടിക്കറ്റ് എടുത്തു.ഈ സമയം അര്ഷിന് ആലുവ നിന്ന് യാത്ര തുടങ്ങിയിരുന്നു. അവനെ വിളിച്ചു കാര്യങ്ങള് അപ്പപ്പോള് തന്നെ അറിയുന്നുണ്ട്. പോരാത്തതിന് രാവിലെ എത്ര മണി വരെ എന്തോ അവനു മെസ്സേജ് ഫ്രീയും ആണ്. ആ സമയത്തെ എന്തോ ഒരു ഓഫര് ആരുന്നത്. അങ്ങനെ അയച്ച ഒരു സന്ദേശത്തില് ആലുവ നിന്നും ട്രെയിന് കയറി എന്നും, ഷോര്‍ണൂര് പാസഞ്ചറില് ഒറ്റപ്പാലം ടിക്കറ്റ് എടുത്തു എന്നും ആയിരുന്നു ഉള്ളടക്കം. കാള അവനെ ഫോണ് ചെയ്തു കാര്യങ്ങള് ഉറപ്പു വരുത്തി. "അവന് ഷോര്‍ണൂര് പാസഞ്ചറില് ഒറ്റപ്പാലത്തിനു ടിക്കറ്റ് എടുത്തിട്ടുണ്ട്, നമ്മള് തൃശൂര് നിന്നും ആ വണ്ടിയില് ഒറ്റപ്പാലം ടിക്കറ്റ് എടുത്തു കേറണം". ഈ വാക്യത്തിലെ അപാകത ചിലര്‍ക്കെങ്കിലും ഇപ്പോള് പിടി കിട്ടി കാണും. ഇനി ഈ ബസ് ഓടി അവിടെ സമയത്ത് എത്തണം. ഇല്ലെങ്കില് എല്ലാം പൊളിയും. രാജന് ബസിന്റെ പോക്ക് വച്ച് മുപ്പതു മിനുട്ട് മുന്നേ എത്തുന്നതാണ്. വണ്ടി ഇരിങ്ങാലക്കുട അല്‍പനേരം നിര്‍ത്തിയത് കാരണം വീണ്ടും സമയം പ്രശ്നം ആയി. ട്രെയിന് ഓരോ സ്റ്റേഷന് എത്തുമ്പോഴേക്കും ഞങ്ങള്‍ക്ക് മെസ്സേജ് വരുന്നുണ്ട്. ഓടി എത്തുമോ എന്ന് സംശയം തോന്നിയ ഞാന് ഇരിങ്ങാലക്കുട ഇറങ്ങി ആ ട്രെയിന് പിടിച്ചാലോ എന്ന് ചിന്തിച്ചെങ്കിലും ഇരിങ്ങാലക്കുട റെയില്‍വേ സ്റ്റേഷന് ട്രെയിന് ടൈം ടേബിളില് മാത്രം ഉള്ള പരിചയം ആയതിനാല് വേണ്ടെന്നു വച്ചു. ഈ നേരമയപ്പോഴേക്കും അര്ഷിന്റെ ഓഫര് അവസാനിച്ചു മെസ്സേജും വരാതായി. അവസാനം തൃശൂര്‍ക്ക് സമയത്ത് എത്തിക്കാന് വടക്കുംനാഥന് ഉണ്ടല്ലോ എന്നാ ആശ്വാസത്തില് വണ്ടില് ഇരുന്നു. അങ്ങനെ ട്രെയിന് സമയത്തിന്റെ ഏതാനും നിമിഷങ്ങള്‍ക്ക് മുന്‍പേ ഞങ്ങള് തൃശൂര് എത്തിചേര്‍ന്നു. പെട്ടന്ന് തന്നെ ടിക്കറ്റ് കൌണ്ടറിലെത്തി പൈസയും എടുത്തു.\nഷൊര്‍ണൂര് പാസഞ്ചറില് രണ്ടു ഒറ്റപ്പാലം ടിക്കറ്റ്. ഒറ്റ ശ്വാസത്തില് ഞാന് പറഞ്ഞു തീര്‍ത്തു. ആ ഇഷ്ടന് എടുത്ത വാക്കില് പറഞ്ഞു\n"ഷൊര്‍ണൂര് പാസഞ്ചറില് ഒറ്റപ്പാലം ടിക്കറ്റ് കിട്ടില്ല ".\n"അതെന്താ തന്നാല്, സമയം കളയാതെ ചേട്ടാ "\n"ഷൊര്‍ണൂര് പാസഞ്ചര് ഒറ്റപ്പാലം പോകില്ല"\n"അതെന്തു പരിപാടി, ചേട്ടന് ചുമ്മാ ടിക്കറ്റ് തരുന്നുണ്ടോ. ആ വണ്ടിക്ക് ഒറ്റപ്പാലം ടിക്കറ്റ് എടുത്തു ഞങ്ങടെ കൂട്ടുകാരന് വരുന്നുണ്ട്"\n"ഷൊര്‍ണൂര് പാസഞ്ചറില് ഒറ്റപ്പാലം ടിക്കറ്റ് തരാന് പറ്റില്ല, ആ വണ്ടി അവിടെ പോകില്ല"\n"ആലുവയില് ഇരിക്കുന്നവര് എന്താ പൊട്ടന്മാരാണോ, അവിടുന്ന് ഒറ്റപ്പാലത്തിനു ടിക്കറ്റ് കൊടുത്തല്ലോ"\n"ഈ വണ്ടി ഒറ്റപ്പാലം പോകില്ല, ഈ വണ്ടിയില് ഒറ്റപ്പാലം ടിക്കറ്റ് തരാന് പറ്റില്ല"\n"പിന്നെ ചേട്ടന് ഏതു വണ്ടിയില് തരാന് പറ്റും?"\n"പുറകെ ഒരു എക്സ്പ്രസ്സ് വരുന്നുണ്ട്, അതില് തരാം"\n"ആ.. താ "\nഷൊര്‍ണൂര് വണ്ടി ഒറ്റപ്പാലം പോകാത്തതിന്റെ ലോജിക്ക് പിടി കിട്ടാതെ ഞാന് വരുന്നത് പോലെ വരട്ടെ എന്ന് പറഞ്ഞു ആ ടിക്കറ്റ് വാങ്ങി. കാളയോട് ഈ വണ്ടി പോകുന്നില്ല എന്നും പുറകെ വരുന്ന എക്സ്പ്രസ്സില് പോകാമെന്നും ഞാന് പറഞ്ഞു. അവനും ഈ സ്ഥലങ്ങള് ഒക്കെ നല്ല പിടി ആയതിനാല് ഞാന് പറയുന്നതിനൊക്കെ തല കുലുക്കുന്നുമുണ്ട്. ഇനി എന്ത് എന്നാ കൂലംങ്കഷമായ ചര്‍ച്ചയ്ക്ക് ഒടുവില്, വരുന്ന വണ്ടിയില് നിന്നും അര്ഷിനെ ഇറക്കി എല്ലാരും കൂടെ അടുത്ത വണ്ടിയില് പോകാം എന്ന് തീര്‍ച്ചപ്പെടുത്തി. അങ്ങനെ തൃശൂര് ഇറങ്ങാന് അവനെ വിളിച്ചു പറഞ്ഞു. ഉടനെ അവന് "ഞാന് എങ്ങും ഇറങ്ങില്ല, ഞാന് ഈ വണ്ടിയില് തന്നെ ഇരുന്നോളാം". ആ ബോഗിയില് അവന്റെ സീറ്റിന്റെ അടുത്ത് തന്നെ ഇരിക്കുന്ന ചെല്ലക്കിളി ആണ് അവന് ഇറങ്ങാന് മടിക്കുന്നതിനു കാരണം എന്ന് എനിക്ക് അപ്പോഴേ പിടി കിട്ടി. അവസാനം ആ വണ്ടിയില് പോയാല് എത്തില്ലെന്നും ഇവിടെ ഇറങ്ങിയാലെ രക്ഷ ഉള്ളൂ എന്നും പറഞ്ഞപ്പോള് അവന് കഷ്ടപ്പെട്ട് ഇറങ്ങാമെന്ന് സമ്മതിച്ചു. അപ്പോള് പപ്രശ്നങ്ങള് എല്ലാം അവസാനിച്ച സമാധാനത്തില് "എന്നാലും ഷൊര്‍ണൂര് പാസഞ്ചര് എന്താ ഒറ്റപ്പാലം പോകാത്തത് " എന്ന ഗഹനമായ ചിന്തയില് ഞാന് മുഴുകി. അവസാനം ഒറ്റപ്പാലം ഷൊര്‍ണൂര് കഴിഞ്ഞായിരിക്കും എന്നാ നിഗമനത്തില് ഞങ്ങള് എത്തിച്ചേര്‍ന്നു. ഷൊര്‍ണൂര് പാസഞ്ചര് എന്നാ ഞങ്ങളുടെ ആവര്‍ത്തിച്ചുള്ള സംസാരം കേട്ട് ഒരു അമ്മാവന്. "അതാ, ആ വണ്ടിയാണ് രണ്ടാം പ്ലാറ്റ്ഫോര്‍മില് നില്‍കുന്നത്, അത് ഇപ്പോള് പോകും" എന്ന് ഞങ്ങളോട് പറഞ്ഞു.\nഈ ട്രെയിന് പുറപ്പെടാന് പോകുന്നത് കണ്ടാല് ചാടി കയറുന്ന ഒരു ശീലം പണ്ടേ എനിക്ക് ഉണ്ട്. പോരാത്തതിന് ഈ വണ്ടി പിടിക്കാനും ആണല്ലോ ഓടിപ്പിടിച്ച് വന്നത്. ആ വണ്ടി പുറപ്പെടാന് പോകുന്നു എന്ന് കേട്ടപ്പോള് "ചാടിക്കേറിക്കോ" എന്ന് എന്റെ ഉപബോധ മനസ്സ് എന്നോട് ഉറക്കെ വിളിച്ചു പറഞ്ഞു. പിന്നെ ഒനും നോക്കിയില്ല " ഡാ കാളേ , വണ്ടി പോകുന്നു. ചാടിക്കേരാം" എന്ന് പറഞ്ഞു കൊണ്ട് ഞാന് പ്ലാറ്റ്ഫോറം ചാടിക്കടന്നു. റോഡുരുട്ടി എന്ന വിളിപ്പേരും ഉള്ള കാളയുടെ ആ വലിയ ശരീരം തള്ളി ട്രെയിനില് കയറ്റിയിട്ട് ഞാന് തൂങ്ങി അതില് കയറി. രണ്ടു ശ്വാസം വിട്ട ശേഷം ആണ് അര്ഷിനെ കാര്യം ഓര്‍ത്തത്. "ഡാ, നമ്മള് അവനോടെ ഇവിടെ ഇറങ്ങാന് പറഞ്ഞതല്ലേ. എന്നിട്ടാണോ നമ്മള് ചാടി ഇതേല് കയറിയത്.ഇറങ്ങെടാ." അപ്പോള് തന്നെ ഇറങ്ങിയാന് നോക്കിയപ്പോള് പ്ലാറ്റ്ഫോറം അവസാനിച്ചിരുന്നു. ഇനി ഇറങ്ങിയാല് പണി പാളും. "അര്ഷിനോട് ഇനി എന്തോ പറയുമെടാ " കാളയുടെ ദീനസ്വരം എന്റെ കാതില് വന്നലച്ചു.\n"നീ തന്നെ വിളിച്ചു പറ"\n"മ് മ് മ് , ഞാന് പറയൂല്ല "\nഅപ്പോള് തന്നെ അര്ഷിന് വിളിച്ചു. കാളയുടെ മൂന്നു നാലു തലമുറ പിന്നിലേക്കുള്ള പിതാമഹന്മാരെ വരെ അര്ഷിന് സംബോധന ചെയ്യുന്നത് ഫോണ് ലൌഡ്സ്പീക്കറില് അല്ലാതിരുന്നിട്ടു കൂടി എനിക്ക് കേള്‍ക്കാമാരുന്നു. തൃശൂര് സ്റ്റേഷനില് അന്തവും കുന്തവും ഇല്ലാതെ ഇറക്കി നിര്‍ത്തിയതിനെക്കാള് ആ ചെല്ലക്കിളിയെ വിട്ടു പിരിഞ്ഞല്ലോ എന്ന വിഷമം ആരുന്നു ആ സംബോധനകളുടെ മൂലകാരണം. ഒരു വേള കാള അവനിട്ട് പണി കൊടുത്തതാണോ എന്ന് പോലും അവന് സംശയിചിട്ടുണ്ടാകാം. പുറകില് വരുന്ന എക്സ്പ്രസ്സില് കേറി വന്നാല് മതി, ഞങ്ങള് ഒറ്റപ്പാലത്ത് എത്തിക്കോളാം എന്ന ഉറപ്പിന്മേല് അവന് ഫോണ് വച്ചു .\nഇനി ഈ ഷൊര്‍ണൂര് വണ്ടിയില് എങ്ങനെ ഒറ്റപ്പാലം എത്തും എന്നതായി അടുത്ത ചോദ്യം. ഏതേലും മെയിന് സ്റ്റേഷനില് ഇറങ്ങി പുറകില് വരുന്ന വണ്ടിയില് കേറിയാല് പ്രശ്നം തീരുമല്ലോ. അങ്ങനെ രണ്ടും നിര്‍ത്തുന്ന ഒരു സ്റ്റേഷന് ഏതെന്നു അടുത്തിരിക്കുന്നവരോട് ചോദിച്ചതില് നിന്നും വടക്കഞ്ചേരി ആണ് നമ്മുടെ സ്വര്‍ഗരാജ്യം എന്ന് തീര്‍ച്ചപ്പെടുത്തി. അങ്ങനെ വടക്കഞ്ചേരി ഇറങ്ങിയാന് നോക്കിയ ഞങ്ങളെ ആ സ്റ്റേഷന്റെ രൂപം ഒന്ന് ശങ്കിപ്പിച്ചു. കുതിച്ചു പാഞ്ഞു വരുന്ന രാജധാനി പോലും ഒന്ന് പകച്ചു നിന്ന് പോകുന്ന അത്ര സുന്ദരരൂപം. പാസഞ്ചര് തന്നെ നിര്‍ത്തുമോ എന്നാ സംശയം തോന്നിയതിനാല് ഞാന് അവിടെ ഇറങ്ങി അന്വേഷിച്ചു. അവിടെ പുറകില് വരുന്ന വണ്ടി നിര്‍ത്തില്ല എന്ന വാര്‍ത്ത കേട്ട് ഒട്ടും വൈകാതെ തന്നെ വന്ന വണ്ടിയില് തന്നെ കയറി. അപ്പൊ തന്നെ ആ വഴി അടഞ്ഞു.\nട്രെയിനില് കുറെ നാട് ചുറ്റി ഉള്ള പരിചയം വച്ച് എന്റെ ചെറിയ ബുദ്ധി വലുതായി ഒരു ചിന്ത നടത്തി. ഒറ്റപ്പാലം ഷൊര്‍ണൂര് എത്താതെ പോകുന്ന സ്ഥലം ആണ്. അപ്പോള് ഈ റെയില്‍വേ ലൈനില് നിന്നും ഒരു തിരിയല് വേണമല്ലോ. അങ്ങനെ രണ്ടു റെയില്‍വേ ലൈന് തിരിഞ്ഞു പോകുന്ന സ്ഥലം ഒരു റെയില്‍വേ ജങ്ക്ഷന് ആവണം. റെയില്‍വേ ജങ്ക്ഷന് എല്ലാം തന്നെ വലിയ സ്റ്റേഷന് ആയിരിക്കും അവിടെ ഒരു വിധം എല്ലാ വണ്ടിയും നിര്‍ത്തും. അപ്പോള് പുറകെ വരുന്ന വണ്ടിയും അവിടെ നിര്‍ത്തുമല്ലോ. അങ്ങനെ ഒറ്റപ്പാലത്തിനു തിരിയുന്ന ആ റെയില്‍വേ ജങ്ക്ഷന് ഇറങ്ങിയാല് എല്ലാ പ്രശ്നവും തീരും. "ഇതൊക്കെ നടക്കുമോടെ " കാളയുടെ ചോദ്യം അപ്രസക്തം ആയിരുന്നു. നടക്കാതെ എവിടെ പോകാന്. അങ്ങനെ ജങ്ക്ഷന് ഉടനെ എത്തും ഉടനെ എത്തും എന്ന് കരുതി കണ്ണും നട്ടിരുന്ന ഞങ്ങളുടെ നെഞ്ചിലടിച്ചു കൊണ്ട് പെട്ടന്നൊരു റെയില്‍വേ ലൈന് ഞങ്ങളെ വിട്ടകന്നു പോകുന്നു.\n"ദേണ്ടെ പോകുന്നെടാ ഒറ്റപ്പാലം ലൈന്. നിന്റെ ഒടുക്കത്തെ ഒരു ജങ്ക്ഷന് ബുദ്ധി. ഇതൊന്നും നടക്കില്ലെന്നു ഞാന് അപ്പോഴേ പറഞ്ഞതാ" കാളയുടെ വര്‍ത്തമാനം അത് വരെ ഉള്ള എന്റെ റെയില്‍വേ വിജ്ഞാനത്തെ കൊഞ്ഞനം കുത്തി.\n"അങ്ങനെ വരാന് വഴി ഇല്ലെടാ, സാധാരണ തിരിഞ്ഞു പോകുന്ന സ്ഥലം ആണ് റെയില്‍വേ ജങ്ക്ഷന്" എന്റെ വര്‍ത്തമാനത്തിനിടക്ക് ആ അനൌണ്സ്മെന്റ് ഞാന് കേട്ടു "ഷൊര്‍ണൂര് ജങ്ക്ഷന് നിങ്ങളെ സ്വാഗതം ചെയ്യുന്നു" ആഹ്ലാദവും അമ്പരപ്പും ഒന്നിച്ചുണ്ടായ ഞാന് ആകെ ഒരു പുകയില് നിന്നു. ഷൊര്‍ണൂരിന്റെ ഭൂമിശാസ്ത്രം അറിയാത്ത ഞാന് പുകയില് നിന്നിലെങ്കിലെ അദ്ഭുതം ഉള്ളൂ.\nഷൊര്‍ണൂര് ഇറങ്ങി ബസ് സ്റ്റാന്റ് ഒക്കെ കണ്ടു പിടിച്ചു ബസ് കേറി ഒറ്റപ്പാലത്തെത്തിയ ഞങ്ങളെയും കാത്തു നിറപുഞ്ചിരിയുമായി നിന്ന അര്ഷിന് ആണ് ഈ കഥയുടെ ക്ലൈമാക്സ്. തല്ലു കൊള്ളാന് ചെണ്ട എന്ന് പറഞ്ഞത് പോലെ ഒന്നും അറിയാതെ അവന് ഒറ്റപ്പാലത്തെത്തി, വണ്ടി പോകില്ലെന്നും വേറെ വണ്ടി കേറണം എന്നൊക്കെ കണ്ടെത്തിയ സോമന് എന്നത്തേയും പോലെ ഊള ആയി.\nഎനിക്ക് സത്യം പറഞ്ഞാല് ഒന്നും മനസ്സിലായില്ല. ഷൊര്‍ണൂരിന്റെ ഭൂമിശാസ്ത്രം അറിയാത്തതുകൊണ്ടാണോ?\nവെള്ളിയാഴ്‌ച, ജൂൺ 22, 2012 5:14:00 PM\nഒറ്റപ്പാലം ഷൊര്‍ണൂര് കണ്‍ഫ്യൂഷന് എനിക്കും ഉണ്ടായിരുന്നു.\nവെള്ളിയാഴ്‌ച, ജൂൺ 22, 2012 5:53:00 PM\nഷോര്‍ണൂര് ഭാഗത്തൊക്കെ ഒന്ന് പോയി വരട്ടെ... ക്ഷമിക്കൂ.\nവെള്ളിയാഴ്‌ച, ജൂൺ 22, 2012 9:26:00 PM


എൻ.സി.പി. മന്ത്രിമാരിൽ ഒരാൾ രാജിവെക്കും; പകരം ഖഡ്‌സേ | eknath Khadse\nഏക്നാഥ് ഖഡ്‌സേ ഇന്ന് പാർട്ടിയിൽ ചേരും\nഏക്നാഥ് ഖഡ്സെ | ഫോട്ടോ : PTI\nമുംബൈ: ബി.ജെ.പി. യിൽനിന്ന് രാജിവെച്ചെത്തുന്ന ഏക്‌നാഥ് ഖഡ്‌സേ മഹാരാഷ്ട്ര മന്ത്രിസഭയിലേക്ക്. പകരം എൻ.സി.പി. മന്ത്രിമാരിൽ ഒരാൾ രാജിവെക്കും. ഖഡ്‌സേ വെള്ളിയാഴ്ചയാണ് പാർട്ടിയിൽ ചേരുന്നത്. വടക്കൻ മഹാരാഷ്ട്രയിൽനിന്നുള്ള പ്രമുഖ നേതാവും ലേവപാട്ടീൽ സമുദായത്തിന്റെ പിന്തുണയുമുള്ള ഖഡ്‌സേ ബി.ജെ.പി.യിൽനിന്ന് കഴിഞ്ഞദിവസമാണ് രാജിവെച്ചത്.\nഭവനമന്ത്രി ജിതേന്ദ്ര അവാഡ്, തൊഴിൽമന്ത്രി ദിലീപ് വത്സെപാട്ടീൽ എന്നിവരിൽ ഒരാൾ രാജിവെക്കുമെന്നാണ് എൻ.സി.പി. നേതാക്കൾ നൽകുന്ന സൂചന. ജിതേന്ദ്ര അവാഡിനെതിരേ എൻജിനിയറെ തട്ടിക്കൊണ്ടുപോയി മർദിച്ചതിന്റെപേരിൽ കേസുണ്ട്. ഇത് സംബന്ധിച്ച ഹർജി ഹൈക്കോടതിയുടെ പരിഗണനയ്ക്ക് വരുന്നുണ്ട്. തെളിവുകളുള്ള കേസായതിനാൽ കോടതിയിൽനിന്നും എതിരായി പരാമർശം വരുന്നതിനുമുമ്പ് അദ്ദേഹം രാജിവെച്ചേക്കുമെന്നാണ് റിപ്പോർട്ടുകൾ.\nഅവാഡ് മന്ത്രിസ്ഥാനം രാജിവെച്ച് പാർട്ടിയുടെ സംസ്ഥാന അധ്യക്ഷനായേക്കുമെന്നും അറിയുന്നു. മന്ത്രി ജയന്ത് പാട്ടീൽ പാർട്ടിയുടെ സംസ്ഥാന അധ്യക്ഷനായി തുടരുകയാണ്. ഒരാൾക്ക് ഒരുപദവി എന്നതിന്റെ അടിസ്ഥാനത്തിൽ ജയന്ത് പാട്ടീൽ പാർട്ടിസ്ഥാനം ഒഴിയുമെന്നാണ് പാർട്ടിനേതാക്കൾ നൽകുന്ന സൂചന.\nകൃഷിമന്ത്രി സ്ഥാനമാണ് ഖഡ്‌സേയ്ക്ക് എൻ.സി.പി. വാഗ്ദാനം ചെയ്തിട്ടുള്ളത്. കൃഷിവകുപ്പ് ശിവസേനയ്ക്കാണ്. വകുപ്പ് മാറ്റത്തിന് എൻ.സി.പി. ശിവസേനയുമായി ധാരണയിലെത്തിയിട്ടുണ്ടെന്നും അറിയുന്നു. ഖഡ്‌സേ പാർട്ടിയിൽ എത്തുന്നതോടെ വടക്കൻ മഹാരാഷ്ട്രയിൽ അടിത്തറ ശക്തമാക്കാമെന്ന് എൻ.സി.പി. നേതൃത്വം ചിന്തിക്കുന്നു. മറാഠാ സമുദായ പ്രതിച്ഛായയുള്ള പാർട്ടി പിന്നാക്ക വിഭാഗത്തിന്റെ പിന്തുണയും ഖഡ്‌സേ വഴി ഉറപ്പാക്കാനുള്ള നീക്കത്തിലാണ്.\nഏക്‌നാഥ് ഖഡ്‌സെ പുറത്തേക്കുതന്നെ; ഉദ്ധവ് മന്ത്രിസഭയിൽ അംഗമായേക്കും


കാനഡ വിളിച്ചുചേര്‍ത്ത യോഗം ബഹിഷ്‌കരിച്ച് ഇന്ത്യ: നടപടി കര്‍ഷക പ്രതിഷേധത്തിന് ജസ്റ്റിന് ട്രൂഡോ പിന്തുണ പ്രഖ്യാപിച്ചതില് • Suprabhaatham\nDecember 5, 2020 | 1:26 pm IST\nന്യൂഡല്‍ഹി: കൊവിഡ് സാഹചര്യം വിലയിരുത്താനായി കാനഡ വിളിച്ചുചേര്‍ത്ത യോഗത്തില് നിന്ന് പിന്മാറി ഇന്ത്യ. കനേഡിയന് പ്രധാനമന്ത്രി ജസ്റ്റിന് ട്രൂഡോ കര്‍ഷകപ്രതിഷേധത്തില് കേന്ദ്രസര്‍ക്കാരിനെ വിമര്‍ശിച്ച പശ്ചാത്തലത്തിലാണ് നടപടിയെന്നാണ് പുറത്തുവരുന്ന വിവരം.\nഡിസംബര് ഏഴിന് നടക്കുന്ന ചര്‍ച്ചയില് ഇന്ത്യയുടെ വിദേശകാര്യമന്ത്രി പങ്കെടുക്കില്ലെന്ന് കാനഡയെ ഔദ്യോഗികമായി അറിയിച്ചതായാണ് റിപ്പോര്‍ട്ട്. കനേഡിയന് ഹൈക്കമ്മീഷണറെ വിളിച്ചുവരുത്തിയാണ് സര്‍ക്കാര് പ്രതിഷേധമറിയിച്ചത്. കനേഡിയന് പ്രധാനമന്ത്രി കര്‍ഷക പ്രതിഷേധത്തെ കുറിച്ച് നടത്തിയ പ്രസ്താവന ഇന്ത്യയുടെ ആഭ്യന്തര കാര്യങ്ങളിലുള്ള ഇടപെടലാണെന്നും ഇത് അംഗീകരിക്കാനാവില്ലെന്നും സര്‍ക്കാര് അറിയിച്ചു.\nവെള്ളിയാഴ്ച മാധ്യമങ്ങളോട് സംസാരിക്കുകയായിരുന്നതിനിടെ ട്രൂഡോ ഇന്ത്യയിലെ കര്‍ഷകരോടുള്ള പിന്തുണ വീണ്ടും വ്യക്തമാക്കിയിരുന്നു. സമാധാനപരമായ പ്രതിഷേധങ്ങള്‍ക്കും മനുഷ്യാവകാശത്തിനും വേണ്ടി കാനഡ എക്കാലവും നിലകൊള്ളുമെന്നായിരുന്നു ട്രൂഡോ ആവര്‍ത്തിച്ചത്.\nഇന്ത്യയില് നടക്കുന്ന കര്‍ഷക പ്രതിഷേധത്തോട് സര്‍ക്കാര് സ്വീകരിക്കുന്ന സമീപനത്തില് ആശങ്കയറിയിച്ച് ജസ്റ്റിന് ട്രൂഡോ ചൊവ്വാഴ്ചയായിരുന്നു ആദ്യമായി രംഗത്തെത്തിയത്. ഈ ആശങ്ക ഇന്ത്യന് സര്‍ക്കാറിനെ എത്രയും പെട്ടെന്ന് അറിയിക്കുമെന്ന് അദ്ദേഹം പറഞ്ഞു.പ്രതിഷേധം നടത്തുന്ന കര്‍ഷകര്‍ക്ക് പിന്തുണയറിയിച്ച് വിദേശ രാജ്യങ്ങളിലെ പ്രതിനിധികള് നേരത്തെ രംഗത്തെത്തിയിരുന്നു.\nലീഗിനെ വീണ്ടും ക്ഷണിച്ച് ശോഭാ സുരേന്ദ്രന്: തള്ളി സുരേന്ദ്രന്; ആദ്യം സ്വന്തം സ്ഥാനം ഉറപ്പിക്കൂവെന്ന് ശോഭക്കു മറുപടി\nരാജ്യാന്തരയാത്രാ വിമാനങ്ങള്‍ക്കുള്ള നിയന്ത്രണം മാര്‍ച്ച് 31 വരെ നീട്ടി


കരടികളി - വിക്കിപീഡിയ\nകൊല്ലത്തു നടന്ന വിക്കി സംഗമോത്സവം 2011 ൽ കവി കുരീപ്പുഴ ശ്രീകുമാർ അവതരിപ്പിച്ച കരടിപ്പാട്ട്\nഓണക്കാലത്ത് കൊല്ലം,കായംകുളം ഭാഗങ്ങളിൽ നടക്കുന്ന നാടൻ കലയാണ് കരടികളി. ഓണസന്ധ്യയിൽ, വീട്ടുമുറ്റങ്ങളിലാണ് ഇത് അരങ്ങേറുന്നത്. കരടിയും വേട്ടക്കാരുമാണ് പ്രധാന കഥാപാത്രങ്ങൾ. ഒരു യുവാവിന്റെമേൽ വാഴക്കരിയിലയും ഈർക്കിൽ കളഞ്ഞ ഓലയും കെട്ടി അലങ്കരിച്ച് ഭാരം കുറഞ്ഞ പാലത്തടികൊണ്ടു നിർമിച്ച കരടിത്തല മുഖത്തുറപ്പിക്കുന്നു. കാലുറയും തൊപ്പിയും മരത്തിലുണ്ടാക്കിയെടുത്ത തോക്കുമായി തനിസായിപ്പിന്റെ വേഷത്തിലാണ് വേട്ടക്കാർ വരുന്നത്. കരടിപ്പാട്ടുകാരും താളക്കാരും അടങ്ങുന്ന സംഘം കരടിയെയും വേട്ടക്കാരനെയും അനുഗമിക്കുന്നു. നാടൻ വാദ്യോപകരണങ്ങളായ കൈമണി, ഗഞ്ചിറ തുടങ്ങിയവയും കൈത്താളവുമാണ് പിന്നണിയിൽ. ആദ്യം താളത്തിനൊപ്പിച്ചുള്ള കരടിയുടെ ചുവടുവയ്പാണ്. ചിലയിടങളിൽ കമുകിൻപാള കൊണ്ട് മുഖംമൂടി വച്ചാണു കരടി കളിക്കുന്നത്. പിന്നീടു പാട്ടുതുടങ്ങുന്നു.\n2 പുനരുജ്ജീവന ശ്രമങ്ങൾ\nകരടിപ്പാട്ടിൽ ഏകതാളമേയുള്ളൂ. താനിന്നെ താനിന്നെ തന്നാന തന, താനിന്നെ താനായി തനാന്ന എന്ന വായ്ത്താരിയാണ് പാട്ടിന് അകമ്പടി.\n“ കാട്ടിൽ കിടന്നൊരു കള്ളക്കരടിയെ\nകൂട്ടിലാക്കി ഞങ്ങൾ കൊണ്ടുവന്നു\nഉണ്ടകിട്ടും പിന്നെ അവലുകിട്ടും പിന്നെ\nവെള്ളിപ്പണത്തിന്മേലൊന്നു കിട്ടും ”\nഇങ്ങനെ കരടിപ്പാട്ടുതുടങ്ങി പുരോഗമിക്കുന്നു. നാട്ടുപാട്ടു കവികളുടെ ക്ഷിപ്രകവിതകളും ഈ സന്ദർഭത്തിൽ പിറക്കുന്നു.\n“ ഓച്ചിറെച്ചെന്നു കിഴക്കോട്ടു നോക്കുമ്പോൾ\nമാധവി എന്നൊരു വേലക്കാരി\nമൂക്കും തൊളച്ചിട്ടു തൊണ്ണാനും കെട്ടീട്ടു,\nകണ്ടോടീ നാത്തൂനേ മൂക്കിത്തൊണ്ണാൻ ”\n“ പട്ടി കടിക്കല്ലേ വീട്ടുകാരേ ഞങ്ങൾ\nഓണം കളിക്കുവാൻ വന്നതാണേ\nകാട്ടിൽ കിടന്നൊരു കള്ളക്കരടിയെ\nപാട്ടിലാക്കി ഞങ്ങൾ കൊണ്ടു വന്നു\nതാനിന്നെ താനിന്നെ തന്നാന തന\nതാനിന്നെ താനായി തനാന്ന\nഅങ്ങനെ ഒരു പണം തന്നിടേണം\nഓണം വന്നിങ്ങു തലയിൽ കേറി പിന്നെ\nമീനാച്ചി പെണ്ണു കലമ്പിടുന്നു\nതുടങ്ങിയ നർമ്മ ചിന്തകൾ ഇങ്ങനെയുണ്ടാകുന്നതാണ്. പാട്ടിന്റെയും കൊട്ടിന്റെയും കളിയുടെയും അവസാനം, വെക്കെടാ വെടിവെയ്‌ക്കെടാ, ലാക്കുനോക്കിവെയ്‌ക്കെടാ എന്ന നിർദ്ദേശം വരുമ്പോൾ കരടിയെ വേട്ടക്കാരൻ വെടിവച്ചിടുന്നതോടെ കളിപൂർണമാകുന്നു. \nഒരു കാലത്ത് സജീവമായിരുന്ന കരടികളി സംഘങ്ങളും പാട്ടുകളും ഇന്ന് നഷ്ടപ്പെട്ടു പോയി. കരടികളിയുടെ പുനരുദ്ധാരണവും കരടിപ്പാട്ടുകളുടെ ശേഖരണവും ലക്ഷ്യമിട്ട് കൊല്ലംതേവലക്കര അരിനല്ലൂരിൽ ജവാഹർ ലൈബ്രറി കരടികളിസംഘം പ്രവർത്തിക്കുന്നുണ്ട്. ജവാഹർ ലൈബ്രറിയും കരടികളിസംഘവും ചേർന്ന് കരടികളിയുടെ വീഡിയോ ഡോക്യുമെന്റേഷൻ നടത്തി സി.ഡി.യും കരടിപ്പാട്ടുകൾ സമാഹരിച്ച് പുസ്തകവും ഇറക്കിയിട്ടുണ്ട്.\n↑ http://www.manoramaonline.com/cgi-bin/MMOnline.dll/portal/ep/posting/personalArticleNew.jsp?contentId=5911213&catOID=-1073855319&BV_ID=@@@[പ്രവർത്തിക്കാത്ത കണ്ണി]\n↑ http://www.janayugomonline.com/php/newsDetails.php?nid=71238&cid=53&pgNo=20&keyword=[പ്രവർത്തിക്കാത്ത കണ്ണി]\n↑ http://www.mathrubhumi.com/kollam/news/1777947-local_news-Kollam-%E0%B4%95%E0%B5%8A%E0%B4%B2%E0%B5%8D%E0%B4%B2%E0%B4%82.html[പ്രവർത്തിക്കാത്ത കണ്ണി]\n"https://ml.wikipedia.org/w/index.php?title=കരടികളി&oldid=3627644" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:07, 12 ഓഗസ്റ്റ് 2021.


ഭാഷാവിനിമയ നൈപുണി (ഭാഷയുടെ തീരത്ത് – 2) – Islam Padasala\nHome / സമൂഹം / വിദ്യാഭ്യാസം / സ്മാര്‍ട്ട് ക്ലാസ്സ് / ഭാഷാവിനിമയ നൈപുണി (ഭാഷയുടെ തീരത്ത് – 2)\nDr. Kunju Muhammed pulavath March 7, 2019\tസ്മാര്‍ട്ട് ക്ലാസ്സ്\nഭാഷാ നൈപുണിയെക്കുറിച്ചാണ് ( الكفاية اللغوية) കഴിഞ്ഞ കുറിപ്പിൽ പരാമർശിച്ചത്.\nഅടുത്തത് വിനിമയ നൈപുണി ( الكفاية الاتصالية ) യാണ്.\nഇവിടെ കൃത്യമായ ചില ധാരണകൾ നമുക്ക് വേണം. വിനിമയം ചെയ്യപ്പെടാത്ത ഒരു ഭാഷക്കും ഭൂമുഖത്ത് നിലനിൽപ്പില്ല. ഉപയോഗിക്കാനും പ്രയോഗിക്കാനും വിനിമയം ചെയ്യാനും ഒരു സമൂഹം ഉണ്ടാകുമ്പോഴാണ് ഒരു ഭാഷ ജൈവമാകുന്നത്. ചടുലമാകുന്നത്. കാലികവും വികസനോന്മുഖവുമാകുന്നത് അറബി ഭാഷ അറബികൾ സംസാരിക്കുന്ന അതല്ലെങ്കിൽ അറബ് രാജ്യങ്ങളിലെ പൗരന്മാർ തങ്ങളുടെ മാതൃഭാഷ എന്ന നിലയിൽ സംസാരിക്കുന്നഭാഷയാണ്. അതിന് അതിന്റെതായ ലിപി രൂപം, വിനിമയ ശൈലീ വൈവിധ്യം, ഉച്ചാരണ സവിശേഷത, ശബ്ദ വ്യവസ്ഥ, താളാത്മകത എന്നിവയുണ്ടാകും. അറബികളുടെ സംസാരം, അല്ലെങ്കിൽ അറബി രാജ്യങ്ങളിലെ റേഡിയോ/ ടി.വി/ചാനൽ പരിപാടികൾ ശ്രദ്ധിച്ചാൽ ബോധ്യപ്പെടും.\nഒരു ഭാഷ, അതിനെ മാതൃഭാഷ പോലെ ഉപയോഗിച്ചിരിക്കുന്നവർ എങ്ങനെയാണോ ആ ഭാഷ കൈകാര്യം ചെയ്യുന്നത് ആ രീതിയും രൂപവും ശൈലിയുമാണ് പൊതുവേ സ്വീകാര്യവും അഭികാമ്യവുമായ ( الطراز/ النمط/ الأسلوب الاجتماعي المقبول) രീതിയും രൂപവും ശൈലിയുമെന്ന് ഭാഷാ പണ്ഡിതന്മാർ പറയുന്നു.\nഅത്തരം രീതിയിലും രൂപത്തിലും ശൈലിയിലും പ്രസ്തുത ഭാഷ വിനിമയം ചെയ്യാനുള്ള കഴിവാർജിക്കുന്നതിനെയാണ് വിനിമയ നൈപുണി എന്ന് പറയുന്നത്. മലയാളികളായ നമുക്ക് ഇവിടെ ഒരുപാട് പരിമിതികളുണ്ട്. ഏതൊരു രണ്ടാം ഭാഷ പഠിപ്പിക്കുന്നവരും നേരിടുന്ന പരിമിതിയാണത്.\nനിത്യ ജീവിതത്തിലെ വ്യത്യസ്ത സന്ദർഭങ്ങളിൽ സന്ദർഭോചിതമായി വാമൊഴിയായോ വരമൊഴിയായോ ഭാഷ ഉപയോഗിക്കുന്നവരായി നമ്മുടെ കുട്ടികളെ നാം സജ്ജമാക്കണം.\nവിനിമയ നൈപുണി പെട്ടെന്ന് ഉണ്ടാകുന്നതോ ഉണ്ടാക്കാൻ കഴിയുന്നതോ അല്ല. പ്രധാനമായും അതിന് മൂന്ന് ഘട്ടങ്ങളുണ്ട്.\nഒഴുക്ക് – الطلاقة-\nഭയമില്ലാതെയും സംശയിക്കാതെയും ഭാഷ ഉപയോഗിക്കുമ്പോഴാണ് ഒഴുക്കുണ്ടാകുന്നത്\nകൃത്യത – دقة-\nവ്യാകരണ നിയമങ്ങളും ഭാഷാ വ്യവസ്ഥകളും പാലിച്ചു കൊണ്ട് ഭാഷ ഉപയോഗിക്കുമ്പോൾ കൃത്യതയുണ്ടാകും.\nഅനുയോജ്യത – التناسب-\nസന്ദർഭം, വ്യക്തി എന്നിവക്കനുസൃതമായി ഔചിത്യപൂർവം ഭാഷ ഉപയോഗിക്കുന്നതാണ് അനുയോജ്യത. ഇംഗ്ലീഷിൽ ഇവയെ fluency, accuracy, appropriacy എന്നാണ് പറയുന്നത്.\nഭാഷാ ക്ളാസ് മുറികളിൽ ഭാഷാപരിസരം സൃഷ്ടിച്ചു കൊണ്ടേ നമുക്കീ മൂന്ന് ഘട്ടങ്ങളിലൂടെയും കുട്ടികളെ കടത്തി വിടാൻ കഴിയു.


കലാപകാരികള്‍ക്ക് ഫയര്‍ഫോഴ്‌സിന്റെ പരിശീലനം\nPrint Edition: 15 April 2022\nകേരളം മതഭീകരവാദികളുടെ കൈപ്പിടിയില് അകപ്പെട്ടിരിക്കുകയാണെന്ന യാഥാര്‍ത്ഥ്യം ആശങ്കകളായി പുറത്തു വരാന് തുടങ്ങിയിട്ട് കാലമേറെയായി. കേരളത്തില് ലൗജിഹാദ് ഉണ്ടെന്നും മലബാര് കേന്ദ്രീകരിച്ച് ഇസ്ലാമിക രാജ്യം രൂപീകരിക്കാന് ആസൂത്രിതമായ ശ്രമം നടക്കുന്നതായും 2010 ല് മുഖ്യമന്ത്രിയായിരിക്കെ വി.എസ്. അച്യുതാനന്ദന് ദല്‍ഹിയില് നടന്ന ഒരു പത്രസമ്മേളനത്തില് വെളിപ്പെടുത്തിയിരുന്നു. കേരളം ഭാരതത്തിലെ മതഭീകരതയുടെയും മതരാഷ്ട്രവാദത്തിന്റെയും തലസ്ഥാനമായി മാറുകയാണ്. ഇസ്ലാമിക ഭീകരവാദത്തിന് ബൗദ്ധികവും സംഘടനാപരവും സാമ്പത്തികവുമായ അരങ്ങൊരുക്കലുകള് നടക്കുന്നത് കേരളത്തിലാണ്.\nമതഭീകരവാദത്തിന്റെ ദംഷ്ട്രകള് കേരളത്തില് ഒളിഞ്ഞും തെളിഞ്ഞും പ്രത്യക്ഷപ്പെടാന് തുടങ്ങിയത് ഇന്നോ ഇന്നലെയോ അല്ല. നമ്മുടെ സാമൂഹ്യ ജീവിതത്തിന്റെ സമസ്ത മേഖലയിലും വളരെ കൃത്യമായ ആസൂത്രണത്തോടെ നുഴഞ്ഞുകയറാനും സ്വാധീനമുറപ്പിക്കാനും വിഭജനത്തിന്റെ വിഷബീജങ്ങള് വിതയ്ക്കാനും മതഭീകരവാദികള് സംഘടിതമായി പരിശ്രമിക്കുന്നുണ്ട്. അതിനെ തിരിച്ചറിയാനോ തടയാനോ സംസ്ഥാന ഭരണകൂടത്തിന് കഴിയുന്നില്ല. അതിന്റെ ഏറ്റവുമൊടുവിലത്തെ ഉദാഹരണമാണ് ആലുവയില് അഗ്‌നിശമനസേനയുടെ ഉദ്യോഗസ്ഥര് പോപ്പുലര് ഫ്രണ്ടുകാര്‍ക്ക് പരിശീലനം നല്‍കിയ സംഭവം. പോപ്പുലര് ഫ്രണ്ടിന്റെ സംസ്ഥാന ഘടകം സംഘടിപ്പിച്ച പരിപാടിയിലാണ് അഗ്‌നിരക്ഷാസേനയിലെ അംഗങ്ങളെത്തി അവര്‍ക്ക് പരിശീലനം നല്‍കിയത്.\nഏതാനും മാസങ്ങള്‍ക്ക് മുന്‍പാണ് തൊടുപുഴയില് ആര്‍എസ്എസ് പ്രവര്‍ത്തകരുടെ വ്യക്തിവിവരങ്ങള് പോപ്പുലര് ഫ്രണ്ടിന് ചോര്‍ത്തി നല്‍കിയതിന്റെ പേരില് ഒരു പോലീസുകാരനെ ഉദ്യോഗത്തില് നിന്ന് പിരിച്ചുവിട്ടത്. വളരെ ഗുരുതരമായ ഈ സംഭവത്തെ മതേതര കേരളം വേണ്ടത്ര ഗൗരവത്തോടെ ചര്‍ച്ചചെയ്തില്ല. കേരളാ പോലീസില് പോപ്പുലര് ഫ്രണ്ടിന്റെ സ്ലീപ്പിങ് സെല്ലുകള് പ്രവര്‍ത്തിക്കുന്നുണ്ടെന്ന ആരോപണം ശക്തമാണ്. ‘പച്ചവെളിച്ചം’ എന്ന പേരില് പോപ്പുലര് ഫ്രണ്ടിന് അനുകൂലമായി പ്രവര്‍ത്തിക്കുന്ന പോലീസുകാരുടെ ഒരു വാട്സാപ്പ് ഗ്രൂപ്പ് നിലവിലുണ്ടായിരുന്നു എന്ന വാര്‍ത്ത മുന്‍പ് തന്നെ പുറത്തുവന്നിരുന്നു.\nവളരെക്കാലമായി തീവ്രവാദക്കേസുകളില് കാര്യക്ഷമമായ അന്വേഷണം നടത്താന് കേരളാ പോലീസിന് കഴിയുന്നില്ല. 2006 ല് പാനായിക്കുളത്തും 2007 ഡിസംബറില് വാഗമണിലെ കോലാഹല മേട്ടിലും നിരോധിത സംഘടനയായ സിമിയുടെ ക്യാമ്പ് സംഘടിപ്പിച്ച കേസുകളുടെ അന്വേഷണം എങ്ങുമെത്തിയില്ല. കണ്ണൂരിലെ കനകമലയില് ഐഎസ് ക്യാമ്പ് നടക്കുന്നതായി കേരള പോലീസ് അറിഞ്ഞത് എന്‍ഐഎ ഉദ്യോഗസ്ഥര് അവിടെച്ചെന്ന് റെയ്ഡ് നടത്തി ഭീകരവാദികളെ പിടികൂടിയപ്പോള് മാത്രമാണ്. അന്ന് പിടിയിലായ ഏഴുപേര്‍ക്ക് ജാമ്യമെടുക്കാന് മുന്നോട്ടുവന്നവരെക്കുറിച്ചോ അവര്‍ക്ക് സഹായമൊരുക്കിയ സംഘടനകളെക്കുറിച്ചോ അന്വേഷണം നടത്താന് പോലീസ് തയ്യാറായില്ല. മലപ്പുറം സ്ഫോടനക്കേസിലാകട്ടെ പ്രതികളെ മാത്രം പിടികൂടി നടപടിക്രമങ്ങള് വേഗത്തില് അവസാനിപ്പിക്കുകയായിരുന്നു. കുറ്റിപ്പുറം പാലത്തിനടിയില് സ്ഫോടക വസ്തുക്കള് കണ്ടെത്തിയ സംഭവത്തിലും കൊല്ലം കളക്ടറേറ്റില് നടന്ന സ്ഫോടനക്കേസിലും പോലീസിന്റെ അന്വേഷണം ഇഴഞ്ഞുനീങ്ങുകയാണ്. നിര്‍ബന്ധിത മതപരിവര്‍ത്തനങ്ങളെക്കുറിച്ചോ ഇസ്ലാമിക് സ്റ്റേറ്റിലേക്കുള്ള റിക്രൂട്ട്‌മെന്റുകളെക്കുറിച്ചോ ഇന്നും കേരളാ പോലീസിന് കൃത്യമായ ധാരണയില്ല.\nരാജ്യത്ത് ഭീകരപ്രവര്‍ത്തനങ്ങള് സംഘടിപ്പിച്ചതിന്റെ പേരില് നിരോധിക്കപ്പെട്ട ‘സിമി’ എന്ന തീവ്രവാദ സംഘടനയുടെ നേതാക്കളാണ് പിന്നീട് എന്‍ഡിഎഫിന്റെയും തുടര്‍ന്ന് പോപ്പുലര് ഫ്രണ്ടിന്റെയും രൂപീകരണത്തിന് നേതൃത്വം നല്‍കിയത്. ആഭ്യന്തരവകുപ്പും ഇന്റലിജന്‍സ് വിഭാഗവും ഗൗരവത്തോടെ കണക്കിലെടുക്കേണ്ട വസ്തുതയാണിത്. സംഘടന രൂപീകരിച്ച് ഏതാനും വര്‍ഷങ്ങള്‍ക്കുള്ളില് തന്നെ നിരവധി ആക്രമണങ്ങള്‍ക്കും കൊലപാതകങ്ങള്‍ക്കും പോപ്പുലര് ഫ്രണ്ട് നേതൃത്വം നല്‍കിയിട്ടുണ്ട്. തൊടുപുഴയില് കോളേജ് അധ്യാപകന്റെ കൈവെട്ടിമാറ്റിയതുള്‍പ്പെടെയുള്ള ആക്രമണങ്ങള്‍ക്ക് പിന്നില് അവരുടെ കൈകളുണ്ടെന്ന് ആര്‍ക്കാണറിയാത്തത്? പോപ്പുലര് ഫ്രണ്ട് ഒരു ഭീകര സംഘടനയാണെന്ന് സംസ്ഥാന സര്‍ക്കാര് തന്നെ കേരള ഹൈക്കോടതിയില് സത്യവാങ്മൂലം സമര്‍പ്പിച്ചിട്ടുള്ളതാണ്. ഭീകരവാദബന്ധം ചൂണ്ടിക്കാട്ടിയാണ് പോപ്പുലര് ഫ്രണ്ടിന്റെ മുഖപത്രത്തിന് പരസ്യം നല്‍കുന്നത് കേരള സര്‍ക്കാര് നിര്‍ത്തലാക്കിയത്. അതിന്റെ തുടര്‍ച്ചയായാണ് അവര്‍ക്ക് അവരുടെ പത്രസ്ഥാപനം അടച്ചു പൂട്ടേണ്ടി വന്നത്. ഹാദിയ കേസില് ഹൈക്കോടതി വിധി എതിരായപ്പോള് കോടതിയിലേക്ക് അക്രമാസക്തമായ മാര്‍ച്ചിന് നേതൃത്വം നല്‍കിയതും മറ്റാരുമല്ല. പാലക്കാട് ആര്‍എസ്എസ് പ്രവര്‍ത്തകനായ സഞ്ജിത്തിനെ പോപ്പുലര് ഫ്രണ്ടുകാര് കൊലപ്പെടുത്തിയ കേസില് സംസ്ഥാനാന്തര ഗൂഢാലോചനയുണ്ടെന്ന് അന്വേഷണ സംഘം അര്‍ത്ഥശങ്കയ്ക്കിടയില്ലാതെ വ്യക്തമാക്കിയിരുന്നു. മറ്റു പലരുടെയും മൗനാനുവാദത്തോടെയും ആശീര്‍വാദത്തോടെയും എന്‍ഡിഎഫ് ഏറ്റെടുത്തു നടപ്പിലാക്കിയ മാറാട് കലാപത്തിന് പിന്നില് അന്താരാഷ്ട്ര ഗൂഢാലോചന നടന്നിട്ടുണ്ടെന്ന് കലാപം അന്വേഷിച്ച ജസ്റ്റിസ് തോമസ് പി. ജോസഫ് കമ്മീഷന് റിപ്പോര്‍ട്ടില് സൂചിപ്പിക്കുന്നുണ്ട്. ഇവയൊക്കെ പോപ്പുലര് ഫ്രണ്ടിന്റെ ഭീകരവാദമുഖം വെളിവാക്കാന് മതിയായ തെളിവുകളാണ്. അടുത്തിടെ കര്‍ണാടകയില് നടന്ന ഹിജാബ് വിഷയത്തിന് പിന്നില് പോലും പോപ്പുലര് ഫ്രണ്ടിന്റെ വ്യക്തമായ ആസൂത്രണവും പങ്കാളിത്തവുമുണ്ട്. സംസ്ഥാനത്ത് പോപ്പുലര് ഫ്രണ്ടിനെ നിരോധിക്കണമെന്ന് ആവശ്യപ്പെട്ട് കര്‍ണാടകയിലെ കോണ്‍ഗ്രസ് നേതാക്കള് മുഖ്യമന്ത്രിയെ കാണാന് പോയത് ഏതാനും ദിവസങ്ങള്‍ക്ക് മുന്‍പാണ്. ഹിജാബ് വിവാദം ഉയര്‍ത്തി സമൂഹത്തില് വിഭാഗീയതയും അസ്ഥിരതയും സൃഷ്ടിച്ചതില് കര്‍ണാടക ഹൈക്കോടതിയും പോപ്പുലര് ഫ്രണ്ടിനു നേരെ പരോക്ഷ വിമര്‍ശനമുന്നയിച്ചിരുന്നു. ഹിജാബ് നിരോധനം ശരിവെച്ച ജഡ്ജിമാര്‍ക്ക് നേരെപോലും വധഭീഷണിയുണ്ടായി. മാധ്യമപ്രവര്‍ത്തകനെന്ന പേരില് യുപിയിലെ ഹത്രാസില് കലാപം ഉണ്ടാക്കാന് പോയ മലയാളിയായ സിദ്ദിഖ് കാപ്പന് പോപ്പുലര് ഫ്രണ്ടിന്റെ സജീവ പ്രവര്‍ത്തകനാണെന്ന കാര്യവും ഇതിനോട് ചേര്‍ത്തു വായിക്കണം. ഇത്തരം വസ്തുതകള്‍ക്കെല്ലാം നേരെ ബോധപൂര്‍വം കണ്ണടച്ചുകൊണ്ടാണ് സംസ്ഥാന ആഭ്യന്തരവകുപ്പിന് കീഴിലുള്ള അഗ്‌നിരക്ഷാസേന ഭീകരവാദികളുടെ ആതിഥ്യം സ്വീകരിച്ചതും അവര്‍ക്ക് പരിശീലനം നല്‍കിയതും.\nസര്‍വീസില് നിന്ന് വിരമിച്ചശേഷം കേരളത്തില് മതഭീകരവാദികളുടെ പ്രവര്‍ത്തനം ശക്തമാണെന്ന് വെളിപ്പെടുത്തിയത് ഡിജിപി ലോക്‌നാഥ് ബെഹ്‌റയായിരുന്നു. അതിനുമുമ്പ് പോലീസ് മേധാവിയായിരുന്ന ടി.പി. സെന്‍കുമാറും ഈ വസ്തുത കൃത്യമായി ചൂണ്ടിക്കാട്ടിയിട്ടുണ്ട്. സര്‍വ്വീസ് കാലത്ത് അവര് ഈ സത്യം തുറന്നു പറയാതിരുന്നത് രാഷ്ട്രീയവും ഭരണപരവുമായ സമ്മര്‍ദ്ദങ്ങള് കാരണമാകാം. ബോംബ് സ്‌ഫോടനക്കേസുകളില് പ്രതിയായ അബ്ദുള് നാസര് മദനിക്കുവേണ്ടി നിയമസഭയില് സംയുക്തമായി പ്രമേയം പാസ്സാക്കാന് മടിയില്ലാത്ത ഭരണപ്രതിപക്ഷങ്ങളുള്ള നാടാണല്ലോ കേരളം. ഇസ്ലാമിക തീവ്രവാദികളെ പ്രീണിപ്പിക്കാന്, ഇസ്രായേലില് ഹമാസ് ഭീകരരുടെ റോക്കറ്റാക്രമണത്തില് കൊല്ലപ്പെട്ട മലയാളി നഴ്സിന്റെ അനുശോചനക്കുറിപ്പ് തിരുത്താന് തയ്യാറായ മുഖ്യമന്ത്രിയുള്ള നാടാണിത്.\nഎസ്ഡിപിഐയുടെ പിന്തുണയോടെ സിപിഎം ഭരണം നടത്തുന്ന കോട്ടാങ്ങല് പഞ്ചായത്തിലാണ് കഴിഞ്ഞ ഡിസംബര് ആറിന് പോപ്പുലര് ഫ്രണ്ടുകാര് വിദ്യാര്‍ത്ഥികളുടെ നെഞ്ചത്ത് ‘ഞാന് ബാബറി’ എന്ന ബാഡ്ജ് അടിച്ചേല്‍പ്പിച്ചത്.\nഇത്തരത്തില് മതഭീകരതയുടെ പടയാളികളായ പോപ്പുലര് ഫ്രണ്ടുകാര്‍ക്ക് സംസ്ഥാന അഗ്‌നിരക്ഷാസേനയുടെ നേതൃത്വത്തില് ദുരന്തനിവാരണ പരിശീലനം നല്‍കിയത് അതീവ ഗുരുതരമായ ചട്ടലംഘനമായേ കാണാന് കഴിയൂ. സംഭവം വിവാദമായതോടെ ചില ഉദ്യോഗസ്ഥര്‍ക്കെതിരെ വകുപ്പുതല അന്വേഷണം നടത്തി വിഷയം ലഘൂകരിക്കാനാണ് സര്‍ക്കാര് ശ്രമിക്കുന്നത്. മതം നോക്കി രാജ്യസഭാ സ്ഥാനാര്‍ഥികളെ നിശ്ചയിക്കാനും മതഭീകരതയെ പ്രീണിപ്പിച്ച് രാഷ്ട്രീയ നേട്ടം കൊയ്യാനുമുള്ള കുറുക്കുവഴികള് കേരളത്തിലെ ‘മതേതര’ രാഷ്ട്രീയ കക്ഷികള്‍ക്ക് നന്നായി വഴങ്ങുന്ന രാഷ്ട്രീയ കലയായി മാറിയിരിക്കുന്നു. അതിന് കേരളം നല്‍കേണ്ടി വരുന്ന വില വളരെ വലുതായിരിക്കും….\nTags: popular frontSDPIPFIKERALA FIREFORCE


മത്സരിക്കുന്നെങ്കിൽ അത് തൃശൂര് തന്നെ ; പിന്നിൽ നിന്ന് പാലം വലിച്ചവരോട് പരാതിയില്ലെന്ന് പത്മജ വേണുഗോപാൽ | padmaja venugopal trissur constancy\nമത്സരിക്കുന്നെങ്കിൽ അത് തൃശൂര് തന്നെ ; പിന്നിൽ നിന്ന് പാലം വലിച്ചവരോട് പരാതിയില്ലെന്ന് പത്മജ വേണുഗോപാൽ\nതോൽവികൾക്ക് കാരണം തന്നെക്കുറിച്ചുള്ള തെറ്റിദ്ധാരണകാളായിരുന്നുവെന്നാണ് പത്മജ വിശ്വസിക്കുന്നത്. വസ്ത്രത്തിലും കളറിലും വെര ജനം തെറ്റിദ്ധരിച്ചു\nKochi, First Published Feb 15, 2021, 7:53 PM IST\nകൊച്ചി: നിയമസഭാ തെരഞ്ഞെടുപ്പിൽ സ്ഥാനാര്‍ത്ഥിത്വ സാധ്യത സംബന്ധിച്ച അഭ്യൂഹങ്ങൾക്കിടെ ഏഷ്യാനെറ്റ് ന്യൂസിനോട് മനസ്സു തുറന്ന് പത്മജ വേണുഗോപാൽ. നിയമസഭാ തെരഞ്ഞെടുപ്പിൽ മത്സര രംഗത്ത് ഉണ്ടാകുമെങ്കിൽ അത് തൃശ്ശൂര് മണ്ഡലത്തിൽ തന്നെ ആയിരിക്കുമെന്നാണ് പത്മജാ വേണുഗോപാൽ പറയുന്നത്. പരിചിതമായ ഇടമാണ് തൃശ്ശൂര് . വിജയം ഉറപ്പാക്കി മുന്നോട്ട് പോകും.\nവലിയ കോൺഗ്രസ് പാരമ്പര്യം അവകാശപ്പെടാനുണ്ടെങ്കിലും തെരഞ്ഞെടുപ്പ് കളരിയിൽ തോൽവിയെക്കുറിച്ച് മാത്രമാണ് പത്മജയ്ക്ക് പറയാനുള്ളത്. ആദ്യം മുകുന്ദപുരത്ത്, പിന്നീട് കോൺഗ്രസ്സിന്‍റെ കുത്തക സീറ്റായ തൃശ്ശൂരിൽ. പക്ഷെ മുൻ വർഷത്തെ തോൽവിയ്ക്ക് കാരണം പ്രവർത്തകർക്കുള്ള തെറ്റിദ്ധാരണകളായിരുന്നു എന്നും പത്മജ വിശദീകരിക്കുന്നു. വസ്ത്രത്തിലും കളറിലും വരെ ജനം തെറ്റിദ്ധരിച്ചു. പിന്നിൽ നിന്ന് പാലം വലിച്ചവർ തെറ്റ് ഏറ്റ് പറഞ്ഞിട്ടുണ്ടെന്നും ആരോടും അക്കാര്യത്തിൽ പരാതിയില്ലെന്നും പത്മജ ഏഷ്യാനെറ്റ് ന്യൂസിനോട് പറഞ്ഞു.\nതൃശൂരിൽ ഇത്തവണ വനിതയെ പരിഗണിച്ചാൽ പത്മജ വേണുഗോപാലിനായിരിക്കും പരിഗണന. സിപിഐയിൽ മൂന്ന് ടേം മത്സരിച്ചവ‍ർക്ക് ഇത്തവണ അവസരം നൽകില്ലെന്നാണ് പാർട്ടി വ്യക്തമാക്കിയത്. അങ്ങനെയെങ്കിൽ വിഎസ് സുനിൽകുമാറിന് പകരം സംസ്ഥാന കൗൺസിൽ അംഗം പി ബാലചന്ദ്രൻ അടക്കമുള്ളവരാണ് ഇടത് പരിഗണിനയിൽ. എതിർ സ്ഥാനാർത്ഥി ആരായാലും അതൊന്നും പ്രശനമല്ലെന്ന് പത്മജയ്ക്ക് ആത്മവിശ്വാസമുണ്ട്. പാർട്ടി അത് കാണുമോ എന്നതാണ് ഇനി അറിയേണ്ടത്.\nLast Updated Feb 15, 2021, 8:02 PM IST\nകുഴല്‍പ്പണക്കേസ്; സുരേഷ് ഗോപിയുടെ ഹെലികോപ്ടർ യാത്രയും അന്വേഷിക്കണമെന്ന് പത്മജ വേണുഗോപാൽ\nപൂരനഗരിയിൽ നേർക്ക്നേർ ആരൊക്കെ? സുരേഷ് ഗോപിയും ജേക്കബ് തോമസും ബിജെപി സാധ്യത പട്ടികയിൽ\nകഴിഞ്ഞ പ്രളയത്തിന് മേയര് എവിടെയായിരുന്നെന്ന് പദ്മജ വേണുഗോപാല്\nവട്ടിയൂർക്കാവിൽ പത്മജ മത്സരിക്കേണ്ടെന്ന് മുരളീധരൻ: താൻ ആരോടും സീറ്റ് ചോദിച്ചിട്ടില്ലെന്ന് പത്മജ


ലഹരിവിരുദ്ധ ഫ്ലാഷ് മോബ് ആരംഭിച്ചു; ടൂർണമെന്റിന് നാളെ തുടക്കമാവും - Janayugom Online\nDecember 27, 2019, 7:38 pm\nലഹരിവിരുദ്ധ ഫ്ലാഷ് മോബ് ആരംഭിച്ചു; ടൂർണമെന്റിന് നാളെ തുടക്കമാവും\nമാനന്തവാടി: വെള്ളമുണ്ട ചാന്‍സിലേഴ്‌സ് ക്ലബ്ബും കെയര് ചാരിറ്റിയും സംയുക്തമായി സംഘടിപ്പിക്കുന്ന രണ്ടാമത് അഖിലേന്ത്യ സെവന്‍സ് ഫുട്‌ബോള് ടൂര്‍ണമെന്റ് 2019 ഡിസംബര് 29 മുതല് വെള്ളമുണ്ട ഹൈസ്‌ക്കുള് ഗ്രൗണ്ടില് സജീകരിക്കുന്ന ഫ്ലഡ്ലൈറ്റ് സ്‌റ്റേഡിയത്തില് ആരംഭിക്കും. പ്രചരണ പ്രവർത്തനങ്ങളുടെ ഭാഗമായുള്ള ലഹരിവിരുദ്ധ ഫ്ലാഷ്മോബ് ആരംഭിച്ചു. എക്സൈസ് ഡിപ്പാർട്ട്മെന്റുമായി ചേർന്നാണ് ജില്ലയിലാകെ സഞ്ചരിക്കുന്ന ഫ്ലാഷ് മോബ് സംഘടിപ്പിച്ചത്. ഗുരുകുലം കോളേജ്, വെള്ളമുണ്ട ഹയർ സെക്കണ്ടറി സ്കൂൾ, എയുപി സ്കൂൾ വെള്ളമുണ്ട എന്നിവിടങ്ങിലെ വിദ്യാർത്ഥികളാണ് ഫ്ലാഷ് മോബിൽ അണിനിരന്നത്. തരുവണയിൽ നിന്ന് വെള്ളമുണ്ട പോലീസ് സർക്കിൾ ഇൻസ്പെക്ടർ സന്തോഷ് ഉദ്ഘാടനം ചെയ്തു.\nഎക്സൈസ് ഇൻസ്പെക്ടർ ഷറഫുദ്ധീൻ മുഖ്യാഥിതിയായി . സംഘാടകസമിതി ചെയർമാൻ പി.കെ.അമീൻ അദ്ധ്യക്ഷനായി. ട്രഷറർ ഇ.കെ.ഹമീദ്, കുനിങ്ങാരത്ത് നൗഫൽ, ഹാഷിം കൊമ്പൻ , സാജൻ ഗുരുകുലം, സുപ്പി.പി തുടങ്ങിയവർ സംസാരിച്ചു. സ്വാഗതസംഘം ജനറൽ കൺവീനർ കെ.റഫീഖ് സ്വാഗതവും പ്രോഗ്രാം കോർഡിനേറ്റർ സുരേഷ്മാസ്റ്റർ, നന്ദിയും പറഞ്ഞു. പടിഞ്ഞാറത്തറ, കൽപ്പറ്റ, പനമരം, നാലാം മൈൽ എന്നിവിടങ്ങളിൽ പര്യടനം നടത്തി. പടിഞ്ഞാറത്തറയിൽ ഗ്രാമപഞ്ചായത്ത് പ്രസിഡന്റ് എം.പി.നൗഷാദ് , കൽപ്പറ്റയിൽ പോലീസ് ഡിവൈഎസ്പി ജേക്കബ്, പനമരത്ത് പോലീസ് ഇൻസ്പെക്ടർ രാംകുമാർ എന്നിവർ ഉദ്ഘാടനം ചെയ്തു. വെള്ളമുണ്ട പത്താം മൈൽ, തേറ്റമല, തലപ്പുഴ , മാനന്തവാടി, നാലാംമൈൽഎന്നിവിടങ്ങളിൽ പര്യടനം നടത്തി ഇന്ന് (28.12.19) വൈകിട്ടോടെ എട്ടേനാലിൽ ഫ്ലാഷ്മോബ് സമാപിക്കും.\nനാളെ യുവജന ബൈക്ക് റാലിയും നടക്കും\nഡിസംബര് 29 ഉദ്ഘാടന ദിവസം പ്രളയം തകര്‍ത്ത വയനാടുള്‍പ്പടെയുള്ള പ്രദേശങ്ങളെ സഹായിക്കാന് മുഖ്യമന്ത്രിയുടെ ദുരിതാശ്വാസ നിധിയിലേക്കുള്ള ഫണ്ട് സമാഹരണം ലക്ഷ്യം വെച്ചുള്ള ലെജൻട്രി മാച്ചാണ് നടക്കുക. പ്രസ്തുത മാച്ചില് ഇന്ത്യന് ഫുട്‌ബോള് ഇതിഹാസം ഐ. എം വിജയന് , പ്രഗത്ഭ മുന്‍കാല ഫുട്‌ബോള് താരങ്ങളായ ആസിഫ് സഹിര്, യു. ഷറഫലി, പാപ്പച്ചന് , ചാക്കോ, ഹബീബുറഹ്മാന്, സുശാന്ത്മാത്യു, സുധീര്‍കുമാര്, രാജേഷ്, നെല്‍സണ്, പ്രിന്‍സ്, തുടങ്ങിയവര് പങ്കെടുക്കുക.\nഎല്ലാവര്‍ക്കും വീട് എന്ന ലക്ഷ്യം വച്ചാണ് ടൂര്‍ണമെന്റ് സംഘടിപ്പിക്കുന്നത്. സെവന്‍സ് ഫുട്‌ബോള് അസോസിയേഷന്റെ അംഗീകാരത്തോടെ നടക്കുന്ന ടൂര്‍ണമെന്റില് കേരളത്തിലെ 20 പ്രമുഖ ടീമുകളാണ് പങ്കെടുക്കുന്നത്.5 വീടുകള് നിര്‍മ്മിച്ചു നല്‍ക്കുക എന്ന ലക്ഷ്യം വെച്ചാണ് കഴിഞ്ഞ വര്‍ഷം ആരവം 19 എന്ന പേരില് ടുര്‍ണമെന്റ് സംഘടിപ്പിച്ചത്. പ്രസ്തുത ലക്ഷ്യം സാക്ഷാത്കരിച്ചാണ് രണ്ടാമത് ടൂര്‍ണമെന്റ് ആരംഭിക്കുന്നത്. ഡിസംബര് 29 ന് വൈകീട്ട്6മണിക്ക് നടക്കുന്ന ആരവം 2020 യുടെ ഉത്ഘാടന വേദിയില് വെച്ച് പണിപൂര്‍ത്തീകരിച്ച5വീടികളുടെ താക്കോല് ദാനവും നിര്‍വ്വഹിക്കപ്പെടും. ഈ വര്‍ഷവും നിര്‍ധന കുടുംബങ്ങള്‍ക്ക് ഭവന നിര്‍മ്മാണം ലക്ഷ്യം വച്ചാണ് ടൂര്‍ണമെന്റ് സംഘടിപ്പിക്കുന്നത്.സെവന്‍സ് ഫുട്‌ബോള് ടൂര്‍ണമെന്റില് കേരളത്തിലെ മികച്ച ടൂര്‍ണമെന്റിനുള്ള അവാര്‍ഡ് കഴിഞ്ഞ വര്‍ഷം ലഭിച്ചത് ചാഴ്‌സിലേഴ്‌സ് ക്ലബും കെയര് ചാരിറ്റിയും സംയുക്തമായി നടത്തിയ ആരവം 2019 ടൂര്‍ണമെന്റിനായിരുന്നു. കഴിഞ്ഞ വര്‍ഷത്തേക്കാള് മികച്ച നിലയില് ടൂര്‍ണമെന്റ് സംഘടിപ്പിക്കാനുള്ള ഒരുക്കങ്ങളാണ് വെള്ളമുണ്ടയില് ഇപ്പോള് നടന്നുകൊണ്ടിരിക്കുന്നത്.\nടൂര്‍ണമെന്റിനോടനുബന്ധിച്ച് ഓരോ ദിവസവും വിവിധ കലാസാംസ്‌ക്കാരിക പരിപാടികള് സ്‌റ്റേഡിയത്തില് ഉണ്ടായിരുക്കുന്നതാണ്. ടൂര്‍ണമെന്റിന്റെ പ്രചരണാര്‍ത്ഥം വിവിധ പരിപാടികള് നടന്നു വരികയാണ്. 29 ന് ഘോഷയാത്രയോടുകൂടിയാണ് ഉദ്ഘാടന സമ്മേളനം നടക്കുക. ഡിസംബർ 29 ന് വൈകിട്ട്7മണിക്ക് ഇന്ത്യൻ ഫുട്ബോൾ ഇതിഹാസം ഐ.എംവിജയൻ ടൂർണമെന്റ് ഉദ്ഘാടനം ചെയ്യും. എം.എൽ.എമാരായ സി.കെ.ശശീന്ദ്രൻ, ഒ.ആർ കേളു, ഐ. സി.ബാലകൃഷ്ണൻ, ജില്ലാ പഞ്ചായത്ത് പ്രസിഡന്റ് കെ.ബി.നസീമ എന്നിവർ നിർമ്മിച്ച വീടുകളുടെ താക്കോൽദാനം നിർവ്വഹിക്കും. സാമൂഹ്യ- രാഷ്ട്രീയ- കായിക മേഖലയിലെ പ്രമുഖർ പങ്കെടുക്കും. വെള്ളമുണ്ട ഹൈസ്‌കൂള് ഗ്രൗണ്ടില് പ്രത്യേകം സജീകരിച്ച ഫഌ്‌ലൈറ്റ് സ്‌റ്റേഡിയത്തിലാണ് ടൂര്‍ണമെന്റ് നടക്കുക. ഗ്യാലറിയില് 6000 പേര്‍ക്ക് ഇരിപ്പിട സൗകര്യമുണ്ട് .സ്ത്രീകള്‍ക്കും, കുട്ടികള്‍ക്കും ഗ്യാലറിയില് ഇരിപ്പിടം പ്രത്യേകം സജ്ജീകരിച്ചിട്ടുണ്ട്.\nരാജ്യത്ത് രണ്ടാം കോവിഡ് തരംഗം, ജാഗ്രത കൈവിടരുത്: മുഖ്യമന്ത്രി\nഷാരൂഖ് ഖാൻ 20,000 എൻ 95 മാസ്കുകൾ നൽകി


ബുന്ദിമാദ്ധ്യമുള്ള പതിനാലുകാരനെ പീഡിപ്പിച്ച കേസിൽ പ്രതിക്ക് മുപ്പത് വ‍ർഷം തടവ് | man punished for sexually assaulting 14 year old boy\nമണ്ണന്തലയ്ക്ക് സമീപം ലക്ഷം വീട് കോളനിയിൽ മുരുകൻ എന്ന് വിളിക്കുന്ന കാപ്പിപ്പൊടി മുരുകൻ (47) നെയാണ് തിരുവനന്തപുരം അതിവേഗ സ്പെഷ്യൽ കോടതി ജഡ്ജി ആർ.ജയകൃഷ്ണൻ ശിക്ഷിച്ചത്.\nThiruvananthapuram, First Published Oct 25, 2021, 3:43 PM IST\nതിരുവനന്തപുരം: ബുദ്ധിമാന്ദ്യമുള്ള പതിനാലുകാരനെ പീഡനത്തിന് (sexually assaulted) ഇരയാക്കിയ കേസിൽ പ്രതിക്ക് മുപ്പത് വർഷവും മൂന്ന് മാസവും കഠിന തടവും നാൽപ്പതിനായിരം രൂപ പിഴയും ശിക്ഷ വിധിച്ചു. മണ്ണന്തലയ്ക്ക് സമീപം ലക്ഷം വീട് കോളനിയിൽ മുരുകൻ എന്ന് വിളിക്കുന്ന കാപ്പിപ്പൊടി മുരുകൻ (47) നെയാണ് തിരുവനന്തപുരം അതിവേഗ സ്പെഷ്യൽ കോടതി ജഡ്ജി ആർ.ജയകൃഷ്ണൻ ശിക്ഷിച്ചത്. പിഴ അടച്ചില്ലെങ്കിൽ ഒരു വർഷവും ഒമ്പത് മാസം കൂടി ശിക്ഷ അനുഭവിക്കണം.\n2018 ഒക്ടോബർ 13-നാണ് കേസിനാസ്പദമായ സംഭവം നടന്നത്. വീടിന് അടുത്ത് താമസിക്കുന്ന പ്രതി കുട്ടിയെ ഭീഷണിപ്പെടുത്തി തൻ്റെ വീട്ടിനുള്ളിൽ കയറ്റി പ്രകൃതി വിരുദ്ധ പീഡനത്തിന് വിധേയനാക്കുകയായിരുന്നു. അടുത്ത ദിവസം കുട്ടി ഗ്രൗണ്ടിൽ കളിച്ച് കൊണ്ടിരിക്കുന്ന സമയത്ത് പ്രതി വീണ്ടും ബലം പ്രയോഗിച്ച് കുട്ടിയെ വീട്ടിൽ കൊണ്ട് പോയി പീഡിപ്പിച്ചു. കൊന്ന് കളയുമെന്ന് പ്രതി ഭീഷണിപ്പെടുത്തിയതിനാൽ കുട്ടി പേടിച്ച് വീട്ടുകാരോട് പറഞ്ഞില്ല.\nഎന്നാൽ പ്രതി വീണ്ടും പീഡിപ്പിക്കാൻ വിളിച്ചപ്പോൾ കുട്ടി അമ്മയോട് പറഞ്ഞു. അമ്മ മണ്ണന്തല പൊലീസ് സ്റ്റേഷനിൽ നൽകിയ പരാതിയിൽ പൊലീസ് കേസെടുക്കുകയും പ്രതിയെ പിടികൂടുകയുമായിരുന്നു. പ്രോസിക്യൂഷന് വേണ്ടി സ്‌പെഷ്യൽ പ്രോസിക്യൂട്ടർ ആർ. എസ്. വിജയ് മോഹനാണ് കോടതിയിൽ ഹാജരായത്.\nകുട്ടിക്ക് പിഴ തുകയും സർക്കാർ നഷ്ട പരിഹാരം നൽകണമെന്നും കോടതി വിധി ന്യായത്തിൽ പറയുന്നു. സംഭവത്തോട് അനുബന്ധിച്ച് കുട്ടിയും വീട്ടുകാരും അനുഭവിച്ച മാനസിക വിഷമം മനസ്സിലാക്കേണ്ടത് കോടതിയുടെ ചുമതലയാണ്. അതിനാൽ പ്രതി യാതൊരു ദയയും അർഹിക്കുന്നില്ലെന്ന് ജഡ്ജി വിധിന്യായത്തിൽ പറയുന്നുണ്ട്. മണ്ണന്തല എസ് ഐയായിരുന്നു ജെ.രാകേഷാണ് കേസ് അന്വേഷിച്ച് കുറ്റപത്രം സമർപ്പിച്ചമത്.പൊലീസിനെ അടക്കം ആക്രമിച്ച കേസിൽ മുരുകൻ പ്രതിയാണ്.\nLast Updated Oct 25, 2021, 3:43 PM IST\nപ്രകൃതി വിരുദ്ധ പീഠനം


സിപിഐ പാര്‍ട്ടി കോണ്‍ഗ്രസിന് നാളെ തുടക്കം: ഇടതുപക്ഷരാഷ്ട്രീയത്തിന് പുതിയദിശ നല്‍കുമെന്ന് നോതാക്കള്\nTHALSAMAYAM| Updated On: 24 April 2018 4:45 AM GMT | Location :\nകൊല്ലം: സിപിഐ ഇരുപത്തിമൂന്നാം പാര്‍ട്ടി കോണ്‍ഗ്രസിന് നാളെ കൊല്ലത്ത് തുടക്കമാകും. കൊല്ലം ആശ്രമം മൈതാനിയിലെ ചന്ദ്രപ്പന് നഗറിലാണ് സമ്മേളനം അരങ്ങേറുക....\nകൊല്ലം: സിപിഐ ഇരുപത്തിമൂന്നാം പാര്‍ട്ടി കോണ്‍ഗ്രസിന് നാളെ കൊല്ലത്ത് തുടക്കമാകും. കൊല്ലം ആശ്രമം മൈതാനിയിലെ ചന്ദ്രപ്പന് നഗറിലാണ് സമ്മേളനം അരങ്ങേറുക. ഇടതുപക്ഷരാഷ്ട്രീയത്തിന് പുതിയദിശാബോധം നല്‍കുക പാര്‍ട്ടി കോണ്‍ഗ്രസിലെ മുഖ്യ അജണ്ടയാണെന്ന് നേതാക്കള് പറഞ്ഞു. ബിജെപിയ്ക്കെതിരെ മതേതര ജനാധിപത്യ സംഘടനകളെ ഒന്നിപ്പിക്കണന്നൊണ് കരട് രാഷ്ട്രീയ പ്രമേയം ആഹ്വാനം ചെയ്യുന്നതെന്നും പാര്‍ട്ടി ദേശീയ നേതൃത്വം പറഞ്ഞു.\nതീവ്ര ഇടത് സ്വഭാവമുള്ളതും അതേസമയം ജനാധിപത്യ പ്രക്രിയയുടെ ഭാഗമാകുന്നതുമായ പാര്‍ട്ടികളെയും ഒപ്പം നിര്‍ത്തണമെന്ന നിലപാടും ചര്‍ച്ച ചെയ്യും. വൈകിയിട്ട് നടക്കുന്ന സാംസ്‌കാരിക സമ്മേളനം പ്രമുഖ തമിഴ് സാഹിത്യകാരന് പെരുമാള് മുരുകന് ഉദ്ഘാടനം ചെയ്യും. ഇരുപത്തിയാറിന് രാവിലെ പതിനൊന്ന് മണിക്ക് നടക്കുന്ന പ്രതിനിധി സമ്മേളനം സിപിഐ ജനറല് സെക്രട്ടറി സുധാകര് റെഡ്ഢി ഉദ്ഘാടനം ചെയ്യും.\nസിപിഎം ജനറല് സെക്രട്ടറി സീതാറാം യെച്ചൂരിയടക്കമുള്ള ഇടതുപക്ഷ പാര്‍ട്ടി നേതാക്കള് ഉദ്ഘാടന സമ്മേളനത്തില് പങ്കെടുക്കും. കരട് രാഷ്ട്രീയ പ്രമേയത്തിന് പുറമെ, കരട് രാഷ്ട്രീയ അവലോകന റിപ്പോര്‍ട്ടും, കരട് സംഘടനാ റിപ്പോര്‍ട്ടും സമ്മേളനത്തില് അവതരിപ്പിക്കും. ജനറല് സെക്രട്ടറിസ്ഥാനത്ത് സുധാകര് റെഡ്ഢി തുടരാനാണ് സാധ്യത.


Woman kills daughter boy ആഗ്രഹിച്ചത് ആൺകുഞ്ഞ്; മന്ത്രവാദിയുടെ നിർദ്ദേശപ്രകാരം ഒരു മാസം പ്രായമായ പെൺകുഞ്ഞിനെ അമ്മ മുക്കിക്കൊന്നു\nമന്ത്രവാദിയുടെ നിർദ്ദേശപ്രകാരം ഒരു മാസം പ്രായമായ പെൺകുഞ്ഞിനെ അമ്മ വെള്ളത്തിൽ മുക്കിക്കൊന്നു. വാട്ടര് ടാങ്കിലാണ് അമ്മ കുഞ്ഞിനെ മുക്കിക്കൊന്നത്. ആൺകുഞ്ഞ് ജനിക്കാത്തതിലുള്ള നിരാശയിലാണ് അമ്മ ഈ ക്രൂരകൃത്യം ചെയ്തതെന്ന് പൊലീസ് പറയുന്നു. കൃത്യം ചെയ്ത 25കാരിയായ അമ്മ സരിതയെ പൊലീസ് അറസ്റ്റ് ചെയ്തു.\nRead Also : 43 ദിവസം വെന്റിലേറ്ററിലും 20 ദിവസം കോമാ സ്റ്റേജിലും; കൊല്ലത്ത് കൊവിഡ് രോഗി ജീവിതത്തിലേക്ക് തിരിച്ചുവന്നത് ചികിത്സാ രംഗത്തെ വലിയ നേട്ടം: മുഖ്യമന്ത്രി\nമധ്യപ്രദേശിലെ ഭോപ്പാലിലാണ് സംഭവം.ആൺകുഞ്ഞിനെയാണ് സരിത ആഗ്രഹിച്ചിരുന്നത്. എന്നാൽ, ഒരു മാസം മുൻപ് ഇവർ ഒരു പെൺകുഞ്ഞിനു ജന്മം നൽകി. കുഞ്ഞ് ജനിച്ചതു മുതൽ ഇവർ നിരാശയിലായിരുന്നു എന്ന് ബന്ധുക്കൾ പറയുന്നു. സംഭവദിവസം കുഞ്ഞും അമ്മയും മാത്രമേ വീട്ടിൽ ഉണ്ടായിരുന്നുള്ളൂ. ഭർത്താവ് കൃഷിയിടത്തിലായിരുന്നു. കുഞ്ഞിനെ കാണാനില്ലെന്ന് സരിത തന്നെയാണ് ആളുകളോട് പറഞ്ഞത്. പൊലീസിലും വിവരമറിയിച്ചു. ഏതെങ്കിലും മൃഗം കുഞ്ഞിനെ കടിച്ചു കൊണ്ടു പോയതാവാം എന്നായിരുന്നു നിഗമനം. കുറേ തെരച്ചിൽ നടത്തിയതിനു ശേഷമാണ് കുഞ്ഞിൻ്റെ മൃതദേഹം വാട്ടര് ടാങ്കില് കണ്ടെത്തിയത്.\nസംഭവത്തിനു ശേഷം സരിതയുടെ പെരുമാറ്റത്തിൽ അസ്വാഭാവികത തോന്നിയ പൊലീസ് ഇവരെ ചോദ്യം ചെയ്തു. ചോദ്യം ചെയ്യലിൽ യുവതി കുറ്റം സമ്മതിക്കുകയായിരുന്നു. യുവതി മന്ത്രവാദിയുടെ അടുക്കൽ ചികിത്സ തേടിയിരുന്നു എന്നും മന്ത്രവാദിയുടെ നിർദ്ദേശ പ്രകാരമാണ് ഇവർ ഈ ക്രൂരകൃത്യം ചെയ്തതെന്നും പൊലീസ് പറയുന്നു.\nStory Highlights – Woman kills one-month-old daughter as she wanted baby boy\nRead more on: daughter | mother | murder


ഡെമോക്രാറ്റുകള് നീതി നിര്‍വാഹകരല്ലെന്നു കുടിയേറ്റക്കാര്; എന്തുകൊണ്ട് വീണ്ടും ട്രംപ്? | US Presidential election\nഡെമോക്രാറ്റുകള് നീതി നിര്‍വാഹകരല്ലെന്നു കുടിയേറ്റക്കാര്; എന്തുകൊണ്ട് വീണ്ടും ട്രംപ്?\nഡോ. ജോര്‍ജ് എം. കാക്കനാട്ട് September 23, 2020 03:59 PM IST\nഹൂസ്റ്റണ് ∙ കുടിയേറ്റക്കാരെല്ലാം കടുത്തഭാഷയില് ഡെമോക്രാറ്റുകളെ വിമര്‍ശിക്കുന്നു. ജോ ബൈഡന് അധികാരത്തില് വന്നാല് ഇപ്പോഴത്തെ വംശീയ കലാപങ്ങള് ശക്തിപ്രാപിക്കുമെന്നും അതു സ്വാതന്ത്ര്യത്തെയും രാജ്യത്തെയും നശിപ്പിക്കുമെന്നും അവര് ഭയപ്പെടുന്നു. പ്രസിഡന്റ് ഡോണള്‍ഡ് ട്രംപിന്റെ നയങ്ങളെ പൂര്‍ണ്ണമായി വിശ്വസിക്കുന്നില്ലെങ്കില് പോലും ഡെമോക്രാറ്റുകള് ചെയ്യുന്നത് ചരിത്രത്തോടുള്ള നീതി നിഷേധമാണെന്നു അവര് പറയുന്നു. റിപ്പബ്ലിക്കന് ദേശീയ കണ്‍വെന്‍ഷനിടയ്ക്കാണ് ക്യൂബന് വംശജനായ മാക്‌സിമോ അല്‍വാരെസ് സോഷ്യലിസത്തിനെതിരെ അമേരിക്കക്കാര്‍ക്ക് മുന്നറിയിപ്പ് നല്‍കിയത്. \nസോഷ്യലിസ്റ്റ് രാജ്യങ്ങളില് നിന്ന് പലായനം ചെയ്തവരില് ഫ്ലോറിഡയിലെ വ്യവസായികള് ഒറ്റയ്ക്കല്ല. എന്നിട്ടും അവര്‍ക്കെതിരെ വംശീയ ഉയര്‍ത്താനും സോഷ്യലിസം ശക്തിപ്പെടുത്താന് പിന്തുണയ്ക്കാനുമാണ് ബൈഡനും സംഘവും ആക്രോശിക്കുന്നതത്രേ. യുഎസില് സ്ഥിരതാമസമാക്കിയ മറ്റ് കുടിയേറ്റക്കാര് പറയുന്നത് കലാപം, സമീപകാല രാഷ്ട്രീയമാറ്റങ്ങള്, വിപുലമായ സര്‍ക്കാര് പരിപാടികള്‍ക്കായുള്ള ആഹ്വാനങ്ങള് എന്നിവയൊക്കെ പരാജയപ്പെട്ട സോഷ്യലിസത്തിന്റെ വികൃതമായ മുഖങ്ങളാണെന്നാണ്. അത് അമേരിക്കയ്ക്ക് യോജിച്ചതല്ല. അതു വെറും പൊള്ളയായ ന്യായങ്ങളാണ്. അവര് ഉയര്‍ത്തിപ്പിടിക്കുന്ന ന്യായവിചാരങ്ങള്‍ക്കു യാഥാര്‍ത്ഥ്യവുമായി പുലബന്ധമില്ലെന്നും ഇവര് പറയുന്നു.\nവെനസ്വേല ഉദ്ദാഹരണം, യുഎസിൽ സംഭവിക്കുന്നത്\nവെനസ്വേലയെയാണ് ഇവര് ഇതിന് ഉദാഹരണമായി ചൂണ്ടിക്കാണിക്കുന്നത്. ഇവിടെ, 'കോടീശ്വരന്മാരും സമ്പന്നരായ ഏതൊരാളും വെനിസ്വേലയിലെ 'ജനങ്ങളുടെ ശത്രു' ആയിരുന്നു,' 2008 ല് വെനിസ്വേല വിട്ട് ഫ്ലോറിഡയില് താമസിക്കുന്ന എലിസബത്ത് റോഗ്ലിയാനി എന്ന യുവതി തന്റെ മുന് രാജ്യത്തെക്കുറിച്ച് പറഞ്ഞു. ''കോടീശ്വരന്മാര്‍ക്കും ശതകോടീശ്വരന്മാര്‍ക്കും'' നേരെയുള്ള രാഷ്ട്രീയക്കാരുടെ പതിവ് ആക്രമണങ്ങളില് ഇത്തരമൊരു സമാന്തരതയാണ് താന് കാണുന്നതെന്ന് റോഗ്ലിയാനി പറയുന്നു.''ക്ലാസുകള് തമ്മിലുള്ള വിഭജനം ഹ്യൂഗോ ഷാവേസ് ആഗ്രഹിച്ച ഒന്നായിരുന്നു - സമൂഹത്തിലെ ദരിദ്ര മേഖലകള് ഉന്നം വെക്കുന്നത് സമ്പന്നരായവരെയായിരുന്നു. അവരെ ശത്രുക്കളാക്കന് പഠിപ്പിച്ചു. പക്ഷേ, ചരിത്രം അതൊക്കെയും തള്ളിപ്പറഞ്ഞു. ആ സിദ്ധാന്തവും അത്തരമൊരു ആശയവും ഉയര്‍ത്തിപിടിച്ച രാജ്യത്തിന്റെ ഇന്നത്തെ അവസ്ഥയൊന്നു നോക്കു,'' അവര് പറഞ്ഞു.\nവെനസ്വേലന് പ്രസിഡന്റ് ഹ്യൂഗോ ഷാവേസ് പലപ്പോഴും ധനികനാകുന്നത് മോശമാണെന്ന് പ്രഖ്യാപിച്ചിരുന്നു. മുതലാളിത്തത്തെ 'അസമത്വത്തിന്റെ അഹംഭാവത്തിന്റെ രാജ്യം' എന്നും സോഷ്യലിസം 'സ്‌നേഹം, സമത്വം, ഐക്യദാര്‍ഢ്യം, സമാധാനം, യഥാർഥ ജനാധിപത്യം എന്നിവയുടെ രാജ്യം' എന്നും അദ്ദേഹം നിര്‍വചിച്ചു. ഒരിക്കല്, 1999 ല് ഷാവേസ് പ്രസിഡന്റാകുന്നതിനുമുമ്പ്, തെക്കേ അമേരിക്കയിലെ ഏറ്റവും സമ്പന്നമായ രാജ്യമായിരുന്നു വെനസ്വേല. ലോകത്തിലെ ഏത് രാജ്യത്തേക്കാളും സൗദി അറേബ്യയേക്കാള് കൂടുതല് ഉപയോഗിക്കാത്ത ഭൂഗര്‍ഭ എണ്ണ വെനിസ്വേലയിലുണ്ട്. എന്നാല് ഒരു പതിറ്റാണ്ടിലേറെ ഷാവേസ് ഭരിച്ചതിനുശേഷം - കര്‍ശനമായ വില നിയന്ത്രണങ്ങള് ഏര്‍പ്പെടുത്തുകയും സ്വകാര്യ ബിസിനസുകള് പിടിച്ചെടുക്കുകയും ചെയ്ത ശേഷം സമ്പദ് വ്യവസ്ഥ തകര്‍ന്നു. കഴിഞ്ഞ മാസം, പതിറ്റാണ്ടുകളുടെ ദുരുപയോഗത്തിന് ശേഷം, രാജ്യത്തെ അവസാന എണ്ണ റിഗ് അടച്ചു. ബഹുജന പട്ടിണിക്കും അക്രമത്തിനും ഇടയില് ദശലക്ഷക്കണക്കിന് ആളുകള് ഇപ്പോള് അഭയാർഥകളായി മറ്റു രാജ്യങ്ങളിലേക്ക് കുടിയേറിയിരിക്കുന്നു.\nഅമേരിക്കയില്, ഇപ്പോഴത്തെ ഏറ്റവും വലിയ ഭയം ഏതെങ്കിലും ഒരു നയ നിര്‍ദ്ദേശമല്ല - മൊത്തത്തിലുള്ള സംസ്‌കാരത്തെയാണെന്ന് റോഗ്ലിയാനി പറഞ്ഞു. 'ഇപ്പോഴത്തെ കലാപങ്ങള് ആ പ്രതിമകളെ തട്ടുന്നത് വെനസ്വേലയില് കണ്ടതിനു സമാനമാണ്,'' അവള് പറഞ്ഞു. ഷാവേസിന്റെ സര്‍ക്കാര് 2002 ല് ''കൊളംബസ് ദിനം'' ''തദ്ദേശീയ പ്രതിരോധ ദിനം'' എന്ന് പുനര്‍നാമകരണം ചെയ്തു. ''2004 ല് വെനിസ്വേലയില് കൊളംബസ് പ്രതിമ ജനക്കൂട്ടം തകര്‍ത്തു. അതു തന്നെയിപ്പോള് യുഎസിലും നടക്കുന്നു. സോഷ്യലിസത്തിന്റെ ഗുണമാണിത്!''റോഗ്ലിയാനി പറഞ്ഞു.\nയുഎസിലെ അശാന്തി, കുടിയേറ്റക്കാരുടെ മനസ്സിലെന്ത്?\nയുഎസിലെ അശാന്തിയുടെ ഉത്ഭവം തീര്‍ച്ചയായും ഈ രാജ്യത്തിന് വളരെ വ്യത്യസ്തവും സവിശേഷവുമാണ്. അടിമത്തത്തിന്റെ പക്ഷത്ത് പോരാടിയവരെ രാജ്യം ബഹുമാനിക്കരുതെന്ന് വാദിച്ച് കോണ്‍ഫെഡറസിക്ക് വേണ്ടി സമര്‍പ്പിച്ച പ്രതിമകള് എടുത്തുമാറ്റാന് പ്രവര്‍ത്തകര് വര്‍ഷങ്ങളായി സമ്മര്‍ദ്ദം ചെലുത്തിയിട്ടുണ്ട്. എന്നാലും, അടിമത്തവുമായോ മറ്റ് സ്ഥാപനങ്ങളുമായോ ബന്ധപ്പെട്ടിരുന്ന ചരിത്രകാരന്മാരെ ലക്ഷ്യമിട്ടാണ് അടുത്ത മാസങ്ങളില് ഈ മുന്നേറ്റം വ്യാപിച്ചത്. അതേസമയം, മിനിയാപൊളിസ് പോലീസ് കസ്റ്റഡിയില് ജോര്‍ജ്ജ് ഫ്ലോയ്ഡിന്റെ മരണത്തെത്തുടര്‍ന്ന്, ഈ വേനല്‍ക്കാലത്ത് അമേരിക്കന് നഗരങ്ങളില് ഉണ്ടായ പ്രതിഷേധങ്ങളും ചിലപ്പോള് ബന്ധപ്പെട്ട കൊള്ളയും വംശീയ അനീതിയും പൊലീസ് ക്രൂരതയും ഇതില് നിന്ന് ഉടലെടുത്തു.\nചില പ്രതിഷേധങ്ങള് സമാധാനപരമായി തുടരുന്നു, അതേസമയം ചിക്കാഗോ, പോര്‍ട്ട്ലാന്റ്, സിയാറ്റില് തുടങ്ങിയ നഗരങ്ങള് മാസങ്ങളായി കൂടുതല് അക്രമാസക്തമായ പൊട്ടിത്തെറികള് നേരിടുന്നു. ഇത്തരം ചിന്തകളെ ഷാവേസ് പ്രോത്സാഹിപ്പിച്ചു, കാരണം കോപാകുലരായ ജനക്കൂട്ടത്തെ ശക്തമായ ഒരു ഉപകരണമായി അദ്ദേഹം കണ്ടതായി റോഗ്ലിയാനി പറഞ്ഞു.\nഇതു പോലെ തന്നെയാണ് മറ്റൊരു ലാറ്റിന് അമേരിക്കന് രാജ്യമായ നിക്കരാഗ്വയിലും കണ്ടത്. അവിടെ ജനങ്ങള് സോഷ്യലിസത്തില് നിന്ന് രക്ഷപ്പെടാനായി പലായനം ചെയ്യുന്നതായി കണ്ടു. ''ഞങ്ങള് ഇപ്പോള് യുഎസില് കണ്ടതിന് സമാനമായ സ്വഭാവസവിശേഷതകളുണ്ട്. അവിടെയും. അക്രമം, കൊള്ള, സ്വകാര്യ സ്വത്ത് നശിപ്പിക്കല്,'' ടെക്‌സസിലെ നിക്കരാഗ്വന് കുടിയേറ്റക്കാരനായ റോബര്‍ട്ടോ ബെന്‍ഡാന, യുഎസില് അടുത്തിടെ നടന്ന അക്രമത്തെക്കുറിച്ച് പറഞ്ഞു. വിപ്ലവ സോഷ്യലിസ്റ്റുകള് 1981 ല് അധികാരമേറ്റ ശേഷം പിതാവിന്റെ കോഫി ഫാം കണ്ടുകെട്ടിയതിന് ശേഷം ബെന്‍ഡാന നിക്കരാഗ്വ വിട്ടു. ''യുഎസിലെ പ്രതിഷേധക്കാര് ചുവപ്പും കറുപ്പും നിറമുള്ള പതാകകളാണ് ഉപയോഗിക്കുന്നത്, ''നിക്കരാഗ്വന് സോഷ്യലിസ്റ്റ് വിപ്ലവകാരികള് ഉപയോഗിച്ചതും ഇതു തന്നെയായിരുന്നുവെന്നു ബെന്‍ഡാന പറഞ്ഞു.\nഫിഡല് കാസ്‌ട്രോ 1959 ല് അധികാരത്തില് വന്നതിനുശേഷം ഒരു ദശലക്ഷത്തിലധികം ക്യൂബക്കാര് യുഎസിലേക്ക് പലായനം ചെയ്തിട്ടുണ്ട്. അവരില് മാക്‌സിമോ അല്‍വാരെസും ഉള്‍പ്പെടുന്നു. ''ഫിഡല് കാസ്‌ട്രോയുടെ വാഗ്ദാനങ്ങള് ഞാന് കേട്ടിട്ടുണ്ട്, എനിക്ക് ചുറ്റും വളര്‍ന്ന എല്ലാവരെയും എനിക്ക് ഒരിക്കലും മറക്കാനാവില്ല. ആ ശൂന്യമായ വാഗ്ദാനങ്ങള് വിശ്വസിച്ചതിനാല് അവര് കഷ്ടപ്പെടുകയും പട്ടിണി കിടക്കുകയും മരിക്കുകയും ചെയ്തു,'' ഓഗസ്റ്റില് നടന്ന ജിഒപി കണ്‍വെന്‍ഷന് പ്രസംഗത്തില് അദ്ദേഹം പറഞ്ഞു. ''തകര്‍ന്ന വാഗ്ദാനങ്ങളുടെ ശബ്ദം നിങ്ങള്‍ക്ക് ഇപ്പോഴും കേള്‍ക്കാം. മരക്കഷണങ്ങളില് പറ്റിനില്‍ക്കുന്ന കുടുംബങ്ങളെ വഹിക്കുന്ന സമുദ്രത്തിലെ തിരമാലകളുടെ ശബ്ദമാണിത്. ഒരു അമേരിക്കന് പൗരനാകാനുള്ള ഒരു അപേക്ഷയുടെ പേപ്പറില് കണ്ണുനീര് ഒഴുകുന്ന ശബ്ദമാണ്, ''അദ്ദേഹം കൂട്ടിച്ചേര്‍ത്തു. ''ആറാം ക്ലാസ് വിദ്യാഭ്യാസം മാത്രമുള്ള എന്റെ അച്ഛന് എന്നോട് പറഞ്ഞു - ഈ സ്ഥലം നഷ്ടപ്പെടുത്തരുത്,'' അല്‍വാരെസ് അമേരിക്കയെക്കുറിച്ച് പറഞ്ഞു. ''ഞങ്ങള് ശരിയായി സമ്പാദിച്ച കാര്യങ്ങള് ഉപേക്ഷിച്ചാണ് എന്റെ കുടുംബം ചെയ്യുന്നത്.'' ദാരിദ്ര്യത്തില് നിന്ന് വന്നെങ്കിലും അല്‍വാരെസ് സണ്‍ഷൈന് ഗ്യാസോലിന് സ്ഥാപിച്ച് കോടീശ്വരനായി. എന്നാല് ഇപ്പോള് ജോ ബൈഡന് ''ട്രില്യണ് കണക്കിന് പുതിയ നികുതികള്'' നിര്‍ദ്ദേശിച്ചു തങ്ങളെ തകര്‍ക്കാന് ഒരുങ്ങുന്നുവെന്ന് അല്‍വാരെസ് അഭിപ്രായപ്പെട്ടു.\nനിര്‍ദ്ദിഷ്ട നികുതി വർധനവ് 400,000 ഡോളറില് കൂടുതല് വരുമാനമുള്ളവരെ ബാധിക്കുമെന്ന് ബൈഡന് കരുതുന്നു. കോര്‍പ്പറേഷനുകള്‍ക്കൊപ്പം ''വളരെ സമ്പന്നര് ന്യായമായ വിഹിതം നല്‍കണം'' എന്ന് അദ്ദേഹം കഴിഞ്ഞ മാസം പറഞ്ഞു. ''എല്ലാവര്‍ക്കുമുള്ള മെഡികെയര്'' പദ്ധതികള്‍ക്കും മറ്റ് നയങ്ങള്‍ക്കുമായി ബൈഡെന് ജനാധിപത്യ സോഷ്യലിസ്റ്റായ സെന്. ബെര്‍ണി സാണ്ടേഴ്സ്, ഐ-വിടി എന്നിവരുമായി സംഘര്‍ഷത്തിലേര്‍പ്പെടുന്നു. എന്നാല് ഡെമോക്രാറ്റിക് പാര്‍ട്ടി നയങ്ങളില് ഡെമോക്രാറ്റിക് സോഷ്യലിസ്റ്റ് വിഭാഗത്തിന്റെ സ്വാധീനം അടുത്ത മാസങ്ങളിലും വര്‍ഷങ്ങളിലും സൂക്ഷ്മമായി പ്രതിഫലിക്കും. അതോടെ അമേരിക്കയിലെ പ്രതിഷേധത്തിന്റെ സ്വഭാവവും മാറും.\nന്യൂ ഹാംഷെയറില് താമസിക്കുന്ന ചൈനയില് നിന്നുള്ള കുടിയേറ്റക്കാരനായ ലില്ലി ടാങ് വില്യംസ്, ചെയര്‍മാന് മാവോയുടെ സാമ്പത്തിക നയങ്ങളും ''സാംസ്‌കാരിക വിപ്ലവവും'' വ്യക്തിപരമായി അനുഭവിച്ചു ഒരാളാണ്. അവര് പറയുന്നത്, ഇന്ന് അമേരിക്കന് നഗരങ്ങളിലെ അശാന്തിയുമായി ഇതിനു സാമ്യമുണ്ടെന്നാണ്. ''കലാപങ്ങള്, കൊള്ളക്കാര്, സ്വത്തുക്കളുടെ നാശം, ഇത് വളരെ പരിചിതമാണ്. ഇത് എന്നെ ഭയപ്പെടുത്തുന്നു, കാരണം ഞാന് അതിലൂടെ കടന്നുപോയി, ''അവള് പറഞ്ഞു. ''നഗരങ്ങളിലെ ചെറുകിട ബിസിനസ്സുകളെ ആക്രമിക്കുന്ന ആളുകള് - അവര് സ്വകാര്യ സ്വത്ത് എടുക്കുന്നതായി നിങ്ങള് കാണുന്നു, അവര് പറയുന്നു,' ഞങ്ങള് ഇത് അര്‍ഹിക്കുന്നു. ഇത് നഷ്ടപരിഹാരമാണ്.' ഇതാണ് മാര്‍ക്‌സിസ്റ്റ് മാര്‍ഗം. ഇതാണ് ഇപ്പോള് അമേരിക്കയില് നടക്കുന്നത്. '\nഅടുത്തിടെ, ഡി.സിയിലെ പ്രതിഷേധക്കാര് ഒരു റെസ്റ്റോറന്റില് ആളുകളെ സമീപിക്കുകയും അവരുടെ ലക്ഷ്യത്തെ പിന്തുണച്ച് മുഷ്ടി ഉയര്‍ത്തണമെന്ന് ആവശ്യപ്പെടുകയും ചെയ്തു; നിരസിച്ചവരെ ഉപദ്രവിച്ചു. ''നിങ്ങള്‍ക്ക് മൗനം പാലിക്കാന് പോലും കഴിയില്ല. നിങ്ങള് അവരുമായി പരസ്യമായി യോജിക്കണം. ഇത് അടിസ്ഥാനപരമായി അമേരിക്കന് സംസ്‌ക്കാരത്തിന്റെ ഭാഗമല്ല,'' അവര് പറഞ്ഞു. ''അവര് ഉപയോഗിക്കുന്ന തന്ത്രങ്ങള് മാര്‍ക്‌സിസ്റ്റ് കമ്മ്യൂണിസ്റ്റാണ്. ചൈനയിലാണ് അവര് ഇത് ചെയ്തത്. എല്ലാവരും പിസി ആയിരിക്കണം. ''സ്വതന്ത്രമായ സംസാരം, സ്വതന്ത്ര ചിന്തകളും ആശയങ്ങളും - അതാണ് അമേരിക്കയെ മികച്ചതാക്കുന്നത്.''അവര് പറഞ്ഞു. ചില അമേരിക്കക്കാര് സോഷ്യലിസത്തിന് വേണ്ടി വീഴുകയാണെന്ന് ടാങ് വില്യംസ് അവകാശപ്പെട്ടു. സമാധാനപരമായി പ്രതിഷേധിക്കാന് ഇവിടത്തെ ആളുകളെ അനുവദിച്ചിരിക്കുന്നു. പ്രതിഷേധക്കാര് ഈ രാജ്യത്ത് തങ്ങള്‍ക്കുള്ള സ്വാതന്ത്ര്യത്തെ വിലമതിക്കുന്നില്ല. ''അവര് പട്ടിണി, യഥാർഥ ദാരിദ്ര്യം എന്നിവ അനുഭവിച്ചിട്ടില്ല,'' അവര് പറഞ്ഞു. ഡെമോക്രാറ്റുകള് ലക്ഷ്യമിടുന്ന അമേരിക്ക ഇത്തരം സംഘര്‍ഭരിതമാണെന്നു കൂടുതല് കുടിയേറ്റക്കാരും അടിവരയിടുന്നു.


തോളോട് തോള് ചേര്‍ന്നുള്ള പ്രവര്‍ത്തനം വേണം: എല്ലാം മറന്നുകൊണ്ട് പാര്‍ട്ടിക്ക് വേണ്ടി; കെ സുധാകരന്\nകോണ്‍ഗ്രസിന്റെ അഭിവൃദ്ധിക്ക് വേണ്ടി എല്ലാം മറന്ന് തോളോട് തോള് ചേര്‍ന്നുള്ള പ്രവര്‍ത്തനമാണ് ഇനി വേണ്ടതെന്ന് കെപിസിസി അധ്യക്ഷന് കെ സുധാകരന്. രാഷ്ട്രീയ എതിരാളികള് പോലും കോണ്‍ഗ്രസ് ശക്തമാകണമെന്ന് ആഗ്രഹിക്കുന്ന ഈ കാലത്ത് കോണ്‍ഗ്രസ് ദുര്‍ബലമാകുന്നത് ഉള്‍ക്കൊള്ളാനാകില്ലെന്നും അദ്ദേഹം ഫേസ്ബുക്ക് പോസ്റ്റില് വ്യക്തമാക്കി.\n‘കണ്ണൂര് രാഷ്ട്രീയത്തില് കോണ്‍ഗ്രസ് പ്രസ്ഥാനത്തിന് വേണ്ടി സ്വജീവന് പോലും തൃണവല്‍ക്കരിച്ച് രാഷ്ട്രീയ എതിരാളികളുമായി മല്ലടിച്ച് ഈ പാര്‍ട്ടിയുടെ അസ്തിത്വം നിലനിര്‍ത്തിയവരാണ് നിങ്ങള്. നിങ്ങളുടെ വിയര്‍പ്പാണ്, നിങ്ങളുടെ കരുത്താണ്, നിങ്ങളുടെ ചിന്തയാണ് കണ്ണൂര് ജില്ലയിലെ കമ്യൂണിസ്റ്റ് ഗ്രാമങ്ങളില് കോണ്‍ഗ്രസ് പ്രസ്ഥാനത്തിന് അസ്തിത്വം പകര്‍ന്ന അടിസ്ഥാന ഘടകം. ഒരു വിഷമസന്ധിയിലൂടെയാണ് നാം കടന്നു പോയി കൊണ്ടിരിക്കുന്നത്. കോണ്‍ഗ്രസിന്റെ സാന്നിധ്യം അനിവാര്യമായ ഈ ചുറ്റുപാടില്, കോണ്‍ഗ്രസ് ദുര്‍ബലമാകുന്നു എന്നത് ദു:ഖകരമാണ്.\nകോണ്‍ഗ്രസ് ദുര്‍ബലമാകാതിരിക്കാനുള്ള നടപടി നമ്മുടെ ഭാഗത്ത് നിന്ന് ഉണ്ടാവണം. ജനങ്ങള് കോണ്‍ഗ്രസിന്റെ തിരിച്ച് വരവിന് വേണ്ടി കാത്തിരിക്കുമ്പോള് നമുക്ക് എങ്ങനെ ഉറങ്ങാന് പറ്റും? അത് കൊണ്ട് എന്റെ പ്രിയപ്പെട്ടവരോട് ഞാന് പറയുന്നു..ഒരു പാട് രക്തസാക്ഷികളുടെ ജ്വലിക്കുന്ന ഓര്‍മ്മകള് കോണ്‍ഗ്രസ് പ്രസ്ഥാനത്തിന്റെ ചരിത്രം രചിക്കുമ്പോള്, ആ പ്രസ്ഥാനം തളരുവാന് നമുക്ക് അനുവദിക്കാന് പറ്റില്ല. ഒന്നിക്കണം, കരുത്തോടെ മുന്നോട്ട് പോകാന് നമുക്ക് സാധിക്കണം. കോണ്‍ഗ്രസിന്റെ പ്രവര്‍ത്തന രംഗത്ത് ഈ സംസ്ഥാനത്തെ അമരക്കാരനായി ഹൈക്കമാന്‍ഡ് എന്നെ നിശ്ചയിച്ചത് നിങ്ങള്‍ക്ക് അറിയാമല്ലൊ. എനിക്ക് ഒറ്റയ്ക്ക് ഒന്നും ചെയ്യാന് സാധിക്കില്ല. അത് കൊണ്ട് നമുക്ക് വേണം തോളോട് തോള് ചേര്‍ന്ന് കൊണ്ടുള്ള പ്രവര്‍ത്തനം. എല്ലാം മറന്ന് കൊണ്ട് പാര്‍ട്ടിക്ക് വേണ്ടി, പാര്‍ട്ടിയുടെ അഭിവൃദ്ധിയ്ക്ക് വേണ്ടി, പാര്‍ട്ടിയുടെ കരുത്തിന് വേണ്ടി ഒരു ബിന്ദുവില് യോജിക്കുവാന് എന്നെ സ്‌നേഹിക്കുന്ന സംസ്ഥാനത്തെ എല്ലാ കോണ്‍ഗ്രസ് പ്രവര്‍ത്തകരും ഒറ്റകെട്ടായി എന്റെ കരങ്ങള്‍ക്ക് ശക്തി പകരുവാന് ഉണ്ടാകണമെന്ന് ഞാന് പ്രാര്‍ത്ഥിക്കുന്നു’.


Dulquer Salmaan's wishes to daughter Maryam Ameerah Salmaan on her birthday | Indian Express Malayalam\ndulquer salman wishes daughter maryam ameerah salmaan on her birthday\nഞങ്ങളുടെ വീടിനെ വണ്ടർലാന്റാക്കുന്ന മാരി; കുഞ്ഞുമറിയത്തിന് ദുൽഖറിന്റെ പിറന്നാൾ ആശംസ\nമകൾ മറിയത്തിന്റെ അഞ്ചാം പിറന്നാൾ ദിനത്തിൽ ഹൃദയസ്പർശിയായ കുറിപ്പുമായി ദുൽഖർ\nUpdated: May 5, 2022 5:44:35 pm\nദുൽഖർ സൽമാന്റെ മകൾ മറിയം അമീറ സൽമാന്റെ അഞ്ചാം പിറന്നാളാണ് ഇന്ന്. കുഞ്ഞ് മറിയത്തിന് ആശംസകൾ നേർന്നുകൊണ്ട് ദുൽഖർ പങ്കുവച്ച ഹൃദയസ്പർശിയായ കുറിപ്പാണ് ഇപ്പോൾ ആരാധകർ ഏറ്റെടുത്തിരിക്കുന്നത്. വീടിനെ ഒരു സാങ്കൽപ്പികലോകമാക്കുന്ന രാജകുമാരിയെന്നാണ് മറിയത്തെ ദുൽഖർ വിശേഷിപ്പിക്കുന്നത്. മകളുടെ പ്രിയപ്പെട്ട കാർട്ടൂൺ കഥാപാത്രങ്ങളെ കുറിച്ചും കുറിപ്പിൽ ദുൽഖർ പറയുന്നുണ്ട്.\n“എന്റെ കുഞ്ഞു പാവയ്ക്കിന്ന് അഞ്ചാം ജന്മദിനം!\nവർഷം മുഴുവനും നീ കാത്തിരിക്കുന്ന ആ ദിവസം ഇതാ വന്നിരിക്കുന്നു, ഏറ്റവും സന്തോഷകരമായ ജന്മദിനമായിരിക്കട്ടെ രാജകുമാരീ…\nനക്ഷത്രകൂട്ടം, നിലാവ്, മഴവില്ലുകൾ, മിന്നാമിനുങ്ങുകളുടെ തിളക്കം, പിക്‌സി മിസ്‌ചീഫ്, പൂമ്പാറ്റ ചിറകുകൾ എന്നിവയാൽ നീ നമ്മുടെ വീടിനെ ഒരു സാങ്കൽപ്പികലോകമാക്കുന്നു. ഞങ്ങൾ എല്ലാവരും കടൽക്കൊള്ളക്കാരും ലോസ്റ്റ് ബോയ്സും നീയാകുന്ന ടിങ്കർബെല്ലിന്റെ വെൻഡി ഡാർലിംഗുമാവുന്നു. ഞങ്ങളെല്ലാവരും നിനക്കൊപ്പം സ്നോമാനെ നിർമ്മിക്കാൻ ആഗ്രഹിക്കുന്നു, അതുകൊണ്ട് ഞങ്ങളാരും ബ്രൂണോയെക്കുറിച്ച് സംസാരിക്കില്ല! നിന്നോടൊത്തുള്ള എല്ലാ ദിവസവും അത്ഭുതകരമാണ്. നിന്നോടൊപ്പം ഇതൊരു പുതിയ ലോകമാണ്.\nമാരീ നിന്നെ ഞങ്ങൾക്കറിയാമായിരുന്നു, ഒരിക്കൽ ഒരു സ്വപ്നത്തിൽ നീ ഞങ്ങളോടൊപ്പം നടന്നിരുന്നു!,” ദുൽഖർ കുറിക്കുന്നു.\nRead more: ഉപ്പ വഴക്ക് പറഞ്ഞാൽ എങ്ങോട്ട് വരണമെന്ന് നിനക്കറിയാമല്ലോ?; മറിയത്തോട് നസ്രിയ\nമറിയത്തിന് ആശംസകൾ നേർന്ന് നടി നസ്രിയയും ഒരു കുറിപ്പ് പങ്കുവച്ചിട്ടുണ്ട്. ദുൽഖറിന്റെയും ഭാര്യ അമൽ സൂഫിയയുടെയും അടുത്ത സുഹൃത്തുകൂടിയാണ് നസ്രിയ.\n“ഹാപ്പി ഹാപ്പി ബർത്ത്ഡേ മൈ മുമ്മൂ. നീ ഇതുപോലെ കുഞ്ഞല്ല ഇപ്പോൾ, നച്ചു മാമിയുടെ മടിയിൽ ഇതുപോലെ ഇരിക്കാനും ആവില്ല,” എന്ന വാക്കുകളോടെയാണ് നസ്രിയ മറിയത്തിനുള്ള ആശംസകൾ കുറിക്കുന്നത്. “ഞാൻ നിന്റെ കൂൾ മാമിയാണ്, നിന്റെ പാരന്റ്സുമായി പ്രശ്നമുണ്ടാവുമ്പോൾ എങ്ങോട്ട് ഓടിവരണമെന്ന് നിനക്കറിയാമല്ലോ,” എന്നും നസ്രിയ കുറിക്കുന്നു.\n2011 ഡിസംബർ 21നാണ് ദുൽഖറും അമാലും വിവാഹിതരായത്. ഒരു ആർക്കിടെക്ട് കൂടിയാണ് അമാൽ. 2017 മെയ് മാസം അഞ്ചാം തീയതിയാണ് മറിയം അമീറ ജനിക്കുന്നത്. അന്ന് മുതല് തന്റെ ജീവിതം മാറിയെന്ന് മുന്‍പൊരു അവസരത്തില് ദുല്‍ഖര് തന്നെ വെളിപ്പെടുത്തിയിട്ടുണ്ട്.\nWeb Title: Dulquer salman wishes daughter maryam ameerah salmaan on her birthday\nജയ് ഭീം വിവാദം: സൂര്യക്കും ജ്യോതികയ്ക്കും സംവിധായകനുമെതിരെ കേസെടുക്കാൻ ഉത്തരവിട്ട് കോടതി


മുടിയ്ക്ക് കരുത്തേകാന് സ്‌ട്രോബറി? ഗുണങ്ങള് ഇങ്ങനെ\nദിവസവും രണ്ട് സ്ട്രോബറി വെച്ച് കഴിക്കുന്നത് നല്ലതാണ്. സ്ട്രോബറി ജ്യൂസ് കുടിക്കുന്നതും നല്ലതാണ്.\nSep 16, 2018, 12:45 pm IST\nഎല്ലാവരും ഒരുപോലെ ഇഷ്ടപ്പെടുന്ന പഴമാണ് സ്ട്രോബറി. നമ്മുടെ ശരീരത്തിന് ഏറേ ആവശ്യമുള്ള ഒന്നാണ് വിറ്റാമിന് സി. സ്ട്രോബറിയില് വിറ്റാമിന് സി ധാരാളമായി അടങ്ങിയിരിക്കുന്നു. ദിവസവും രണ്ട് സ്ട്രോബറി വെച്ച് കഴിക്കുന്നത് നല്ലതാണ്. സ്ട്രോബറി ജ്യൂസ് കുടിക്കുന്നതും നല്ലതാണ്. സ്‌ട്രോബറിയില് വിറ്റാമിന് സി ധാരാളമായി അടങ്ങിയിരിക്കുന്നതിനാല് മുടിയുടെ വളര്‍ച്ച വേഗത്തിലാക്കുകയും മുടിക്ക് കരുത്തും ആരോഗ്യവും പകരുകയും ചെയ്യും.\nഫെബര് ധാരാളം അടങ്ങിയിരിക്കുന്നത് കൊണ്ടും സ്ട്രോബറി ദഹനത്തിന് ഉത്തമമാണ്. ക്യാന്‍സര് ഉണ്ടാക്കുന്ന കോശങ്ങളെ നശിപ്പിക്കാനുളള കഴിവും ആന്റി ഓക്സിഡന്റ് ഘടകങ്ങളാല് സമ്പന്നമായ സ്ട്രോബറിക്കുണ്ട്. വൈറ്റമിന് സി, വൈറ്റമിന് കെ , നാരുകള്, ഫോളിക്ക് ആസിഡ്, മഗ്‌നീഷ്യം, പൊട്ടാസ്യം, റിബോഫ്‌ളാവിന്, ഇരുമ്പ്, വൈറ്റമിന് ബി6 എന്നിവ ധാരാളം അടങ്ങിയിരിക്കുന്നതിനാല് സ്ട്രോബറി സ്ത്രീയും പുരുഷനും നിര്‍ബന്ധമായി കഴിക്കേണ്ട പഴങ്ങളിലൊന്നാണ്.\nAlso Read : മുടിയുടെ സംരക്ഷണത്തിന് ചീപ്പിനും പ്രധാന പങ്കുണ്ട്\nസ്‌ട്രോബറിയുടെ കടും ചുവപ്പു നിറത്തിനു കാരണം ഫൈറ്റോന്യൂട്രിയന്റ്‌സും ഫ്‌ലവനോയിഡ്‌സും ആണ്. ഫൈറ്റോന്യൂട്രിയന്റ്‌സ് അടങ്ങിയ ആഹാരം കഴിക്കുന്നത് കാന്‍സര്, ഹൃദ്രോഗ സാധ്യത എന്നിവ കുറക്കുന്നു. കൂടാതെ ദഹനേന്ദ്രിയങ്ങള് , പല്ലുകള്‍ക്ക് വെളുത്ത നിറം ലഭിക്കാന്, ചര്‍മ്മ രോഗങ്ങള് എന്നിവയ്ക്ക് സ്‌ട്രോബറി ഒരു ഔഷധമായി ഉപയോഗിക്കുന്നു. വൈറ്റമിന് സി, ഫോളേറ്റ്, മഗ്‌നീഷ്യം, വൈറ്റമിന് ബി6, റിബോഫ്‌ലാവിന്, അയണ് എന്നീ പോഷകങ്ങളാണ് സ്‌ട്രോബറിയില് അടങ്ങിയിരിക്കുന്നത്.\nHealth health benefits strawberry